Liviu Andrei 


PARAIDIş 


literatura de cutit 


Liviu Andrei 


Paraidis. Literatură de cuţit 


Coperta şi ilustraţii: Alin Ivan 


Redactor: Xenia Karo-Negrea 


Editura Aius Printed este recunoscută CNCSIS 


Descrierea CIP a Bibliotecii Naţionale a României 
ANDREI, LIVIU 

Paraidis : Literatură de cuţit / Liviu Andrei. - 
Craiova: Aius Printed, 2011 

ISBN 978-606-562-129-9 


821.135.1-32 


Editura ATUS Craiova, 2011 

str. Paşcani, nr. 9, 200151 

tel./ fax: 0251-596136 

e-mail: editura_aius(Q yahoo.com 
Www.aius.ro 


ISBN 978-606-562-129-9 


Liviu Andrei 


Paraidis 


Literatură de cuțit 


Cu Sobieski la cârciumă cu o mână 
de bravi românaşi sparti pe ţuică 


E foarte târziu şi trebuie să dau textul mâine. Nu-i treabă 
uşoară să faci un text ca ăsta, mai ales că, pentru o abordare 
decentă, e nevoie de o ţinută, de anumite situări, de un întreg 
aparat critic care să concureze în găsirea unei înțelegeri 
adecvate. Ăsta e momentul în care intervin lucrurile pe care nu 
mi le pot explica. Şi anume. 

De ce n-o fi scris el, Liviu Andrei, o proză pe care s-o iei 
de bună şi s-o interpretezi ca la carte. Adică diegeză, ionic, 
doric, corintic, punctul zero al scriiturii, urme, sememe, seman- 
tică, metempsihoză, genotext, fenotext şi alte asemenea!? Cu 
desfăşurarea acțiunii, punct culminant, deznodământ. Cu 
Sobieski la cârciumă cu o mână de bravi românaşi sparți pe 
ţuică. Să fie nevoie de ore petrecute în biblioteci şi zeci de 
minute de reflecţie pentru a putea pătrunde înțelesurile abscon- 
se ale prozei sale. 

De ce n-o fi pus el mâna să lucreze personajele, să explice 
arhitectura clădirilor în amănunt sau să omoare cu sapa pentru 
pământ?! Să aibă procese de conştiinţă, să dea foc la cărți în 
numele vreunei roze, să jefuiască babe, să povestească despre 
zilele fericite din Clichy sau despre coşmarul climatizat... 
Putea, de exemplu, să descopere scrisorile unei doamne sau să 
Joace într-o horă nebună. Sau să îi sodomizeze caprele Irinucăi. 

De ce n-o fi ataşat un metatext la opul de sub lupă. Să fi 
fost un fel de ars poetica, să se regăsească urme adânci ale unei 
gândiri despre scriitură. Să poți identifica un fir pe care să-l 
poţi extrage din întreaga țesătură, astfel încât materialul să 
sufere transformări tragice. 

Să fi scris în aşa fel încât să-mi inspire expresii memora- 
bile, precum „Luceafărul poeziei româneşti” sau „Copilul 
teribil al literaturii române” sau „Ceahlăul nu ştiu cui” (pe-asta 
cu Ceahlău” nu mi-o amintesc bine). Să fi luat uşor cartea pe 
capitole, să-i despic firul narativ în 7, s-o rulez şi să fac un 
mare joint critic pe care să-l împart, împreună cu nişte salatini 
şi aperitive de supermarket, în cadrul lansării. Să pufăie 
invitații idei-idei şi să facă rotocoale-rotocoale. 

Să fi propus o manieră plicticoasă, monotonă, tragică, 
subversivă. Să fi făcut o literatură de folder (sertarul fiind 
demodat de-acum) care să atragă e-arheologii, e-hermeneuții, 
e-bola şi alte asemenea grozăvii. Să fie o veritabilă e-book. 

De ce n-o fi scris aşa încât să descifrezi tema iubirii, a 
comuniunii om-natură, cosmosul, tema geniului neînțeles sau a 
atmosferei sumbre, a introspecției sau a solilocviului? Să fi fost 
puşi, peste un secol, e-profesorii să facă plan de lecţie cu 
Guştere, Cinci şi fetele din saramură. 

Să fi fost o operă atât de complexă, poate mai încărcată 
decât cartea despre un pendul, încât să aibă nevoie de un studiu 
introductiv de mari dimensiuni. Să fi abundat de note de 
subsol, sau de explicaţii livreşti. 

Ce să mai! Să fi pus mâna să scrie calofilist, un adevărat 
ghepard, zic. Să nu se lase cu una, cu două. 

Da” nu! Nu se putea să fie atât de simplu. Şi nici eu nu 
puteam fi tipicar, astfel încât să fac un fill in the blanks pe 
modelul de prefață pe care-l țin într-un fişier invizibil, pe 
partiția cu sistemu” de operare. Nu se putea. 

Cert e că Liviu Andrei nu scrie aşa încât să fie uşor să 
scrii, la rându-ţi, despre cum scrie el. 


Tiberiu Neacşu 


Ca la noi 


ând m-am trezit, am găsit-o dormind cu gura întredes- 

chisă, visând la cine ştie ce păreri despre bărbaţii care îi 

aruncaseră rând pe rând în faţă câte un şeptar şi o 
păcăliseră să se dea peste cap ca drept pedeapsă. Asta s-a 
întâmplat chiar când am dat buzna pe uşă şi astfel i-am văzut 
picioarele scurte şi terminate cu o negreală ştearsă de pe covor, 
fluturând în aer. 

— Opaa! exclamă unul dintre cei trei bărbaţi, încercând 
fără rost să-şi îndese maioul, ieşit pe jumătate din pantaloni. 
Hopa sus! 

— Gata! suflă obosită femeia. Ce vă uitaţi, bă? Ce?! N-aţi 
mai văzut cur de femeie?! Ce te uiţi, Othello? Dacă ai văzut 
ceva... să mănânci tot! 

— Jur că îţi mănânc chiar tot, dar am nevoie de două felii 
de pâine şi să stai nemişcată! Nu pot să mănânc hrană în 
mişcare. Să nu te mişti! 

Şi Atilla m-a trimis pe mine după pâine. De fapt îl chema 
Pascu, dar noi bărbații pronunţam corect şi îi spuneam Otilo, cu 
accent pe primul o. Doamna Veronica îi spunea Othello doar 
când era beată. Când era trează, îi spunea bă. Deşi eram cu un 
cap mai înalt decât ea, mie îmi spunea Puţă. Puţă în sus, Puţă în 
Jos, Puţă fă aia, Puţă fă ailaltă. Şi le-am cumpărat o pâine din 
care am rupt furios un colț şi l-am mâncat repede, aducând 
acasă doar o franzelă cheală. Speram ca Othello s-o mănânce 
toată, cu tot cu Doamna Veronica, şi, dacă nu putea, barem să 
se înece cu ea. 

Am intrat cu greu în casă călcând, mai mult intenționat, 
cizmele şi pantofii de prost gust ai petrecăreţilor. 

— Ia! am spus eu, întinzând restul de pâine către Gagarin, 
un bărbat apărat de o mustață deasă şi neagră, care se lăudase 
că a băut cherosen şi nu a avut nimic. Dă-i-o lu” nenea Pascu! 

— Neanto Pascu! Bă, Neanto Pascu! Ia pâinea şi începe! 
Hai, mă, ia-o! îl îndemnă Gagarin, agitându-i pe la nas bucata 
de franzelă. Vreau să văd cu ce începi! 

— Las-o, mă, că doarme! Nu te uiţi la ea ce frumos 
doarme? îi opreşte Costi. 

Costi era unchiul meu. El mă îndemnase să vin la liceu în 
Timişoara şi din cauza lui devenisem Puţă. Dar e bine şi aşa 
decât nimic. 

— Şi dacă doarme, ce?! O pun eu să bea şi să stea cu noi, 
golanii, la cărți. Nu vezi că are ştrampii rupţi? se revoltă 
Gagarin. Ai zis că o mănânci!... Acu” mănânc-o! 

— Te-ai îmbătat, Gaga! Bine, mă! Ia cinci mii pentru pâine 
şi zi merci! spuse Costi aruncând prima hârtie găsită în buzunar 
spre Gagarin. 

Gagarin avea foarte mare grijă de mustaţa lui. Miercurea şi 
sâmbăta dimineața baia era sub ocupaţia lui şi bine păzită sub 
amenințare pumnului, aşa că nimeni nu avea voie să-şi încerce 
norocul dacă îl încingea vreo nevoie. De multe ori l-am prins 
pe Othello pişându-se liniştit în chiuveta de la bucătărie. Se 
scuza că are piatră la rinichi şi încerca din răsputeri, deşi era 
adormit, să nu atingă vreo farfurie murdară uitată acolo. Gaga 
îşi mânjea mustața cu mâncare de fiecare dată când halea şi nu 
uita să o acopere şi pe ea cu spumă atunci când se bărbierea. 
După ce-şi netezea obrajii, scotea o forfecuță femeiască pentru 
pielițe şi îşi ciuntea podoaba greşind-o, apoi se încrunta 
înjurând-o mocnit de fiecare dată, amenințând că o taie. 

— Nu! Nu o tai că am nasu” mare şi îmi stă urât. O mai las. 
Puţă... ăsta... Claudiu! Ce zici?! Să o tai sau să o las? Tu... 
aşa... ce spui? mă întreba mereu, dacă mă prindea pe lângă 
baie, în timpul actului de defrişare. 

Era oribilă. Şi începea să devină grizonantă. Parcă erau 
purici de televizor. 

— Las-o! Las-o aşa! E mai bine aşa! Şi eu dacă aş avea-o 
aşa deasă, mi-aş lăsa-o... Zău dacă te mint! 

x 

Eu spionez. Eu spionez cu ochiul meu cel mic. Când juca 
şah, Othello spunea şpion în loc de pion. Nu cunoşteam cauza, 
dar cert e că nu reușea să se dezveţe. 

— Ţi-l iau cu şpionul prin en passant! îl amenința pe Gaga. 

— Ia-l! replica Gagarin, suflând un fir brun de păr pripăşit 
pe felia de pâine cu gem, de la care căuta putere şi inspiraţie să- 
| termine pe O. Nu reuşi nici cu un suflat şi nici cu două şi se 
văzu nevoit să se folosească de un deget. Degetul bont se 
impregnă în gem până la miez. 

Viaţa cu maiştrii e ciudată, dar plăcută. Maiştrii nu aveau 
ocupaţii prea studenţeşti, dar ştiau să petreacă tinereşte. Banii 
sunt o soluţie atunci când vârsta nu te ajută. Costi şi compania 
sunt dovada clară. Cu banii cumperi anii. Dacă aş fi locuit 
într-un cămin de la Vest, probabil că la ora asta aş fi etichetat 
libărci cu hârtie de prețuri şi m-aş fi amuzat văzându-le pe la 
diferite etaje. 

Othello s-a trezit agitat. 

— Ce-ai bă?!!! îl întreabă Costi. Ce e moaca asta la tine, 
tavariş? 

— Pfuaa! Semn rău! Am visat urât... 

— Păi şi tu crezi în căcaturi d-astea? 

— Faci mişto de mine?! Presimt că mă duc în jos, la vale... 
Am visat cioară culegând la vie. 

— Graure sau stăncuță? îl şicanează Costi încercând să se 
păstreze serios. 

— Nu. Am visat un țigan culegând la vie. Nu e a bună... 

Viaţa la noi în casă seamănă cu o toaletă de plajă. Miroase 
a bărbaţi. Nu a unitate militară sau a transpirație. Doar a 
bărbați. 

Nu ştiu de ce pe fundul vasului cu salată a rămas puțin 
nisip. Probabil că Gagarin nu spălase bine ridichile sau poate 
chiar Othello avea pietre la rinichi şi ne lăsa mereu urme de 
nisip în farfurii. Toate ca toate, dar salata a fost chiar bună. 
Ne-am bătut şi pe oţetul roşiatic de pe fund, în care eu, mai 
abil, am aruncat primul un dumicat. 

Pleonasm. Othello să vadă piesa Othello. Dar militarilor 
nu le place teatrul. Mi-era milă de el. Eu şi casetele mele cu 
hip-hop! I-am stricat capul de redare de la casetofon. Acum e la 
băutură. Mi-era milă pentru că în timpul crizelor nu putea să se 
pişe decât pe partea de inspiraţie oltenească din Rapsodia 
Română. Când avea o criză mai mică se alina doar cu muzică 
furajeră. 

Nu prea e bine să pleci nemâncat la şcoală. Şi nici nedor- 
mit. Cerbul de Costi cred că rage şi acum pe canapea cu 
scuipatul în colţul gurii. Dar trebuie să fiu fericit că miros a 
bărbat. Cunosc o mulțime de lucruri bărbăteşti pe care unul de 
vârsta mea nu le cunoaşte. Cunosc de exemplu reacţia plantelor 
de cameră la băutură. Costi le-a testat pe toate. Nici una nu s-a 
îmbătat. Doar o singură violetă de Palma s-a ofilit. N-are 
nimic! Şi-aşa aveam două care făceau flori albe. Ştie cineva că 
o bomboană scuipată într-o cană de ceramică scoate sunet 
metalic?! Nu ştie. 

Aseară am visat-o pe Doamna Veronica. Nu a fost vis 
erotic. Ce mai poate constitui erotism în ceva pe care îl ştii ca pe 
palma ta? Am văzut-o în toate ipostazele. Numai la paralele nu 
am văzut-o. Mă întreb oare (aşa prosteşte) dacă Nicu Ceauşescu 
avea vreun poster cu Nadia la paralele pe perete? Cred că ştiu 
care a fost problema. Am citit câteva poezii căcăcioase d-ale lui 
Dan Verona înainte să adorm şi de-acolo mi s-a tras. Ve-rona... 
Vero-nica. Se aseamănă numele. În sfârşit... Ca să mi se ia 
complet de datul ei peste cap trebuia să o văd tunsă. Şi şoc! 
Dimineaţa a venit tunsă scurt şi vopsită. Nu m-a mirat că doar 
era cinşpe şi cei trei bărbăţei ai ei luaseră banii de la armată. Am 

tras bine aer în piept şi am simțit cum camera mirosea şi mai 
mult a bărbați. Oare era de la mine sau de la Doamnă, care purta 
cercei mari ca să semnalizeze că este femeie?! 

— Să mergi cu lisus!... şi să dormi pe unde vrei! 

Asta mi-a zis-o acum o lună când am plecat la şcoală şi 
i-am deranjat somnul cu cele două becuri de 70 de waţi din 
lustră. Nici să râd nu-mi vine. Bine că nu mi-a zis Puţă. 

De ce trebuie să aflu totul pe pielea mea?! O presupusă 
grefieră să corupă trei maiştri militari să stea în cap?! Hmmm! 
ŞI asta doar pentru că ai un tricou cu elefant, al cărui mădular 
în erecție nu-l deosebeşti de trompă. Ce e aia o PUTRA? Ce 
trecere... De la băutură la filozofie de filme indiene. În casă la 
noi armata s-a împăcat foarte bine cu yoga şi pilates, timp de 
două săptămâni. La finalul celor treizeci de minute de activități 
zilnice de calmare, picioarele ne miroseau la fel ca şi fundul. A 
trebuit, deci, să fiu atent CE îmi şterg cu igienica. 

A venit vremea să mă satur şi de suferința renală a lui 
Othello şi de experienţele bahice ale lui Costi şi chiar şi de 
mustaţa ciufulită lui Gaga. Nici televizorul nu mă mai sătura. 
ŞI nici nu am ce să văd. O singură chestie mi-a plăcut acum o 
săptămână când O. ne-a trezit din nou cu arteziana lui ruginită, 
care s-a învăţat să funcționeze doar pe Enescu sau alte ciori 
muzicale mai recente. Aşa... Cică unii veniseră în savană să 
filmeze animale pentru un documentar şi au ajuns să le fugă- 
rească şi să le împuşte pe toate. Mi-a plăcut mult chestia aia. 
Mi-a adus aminte de Francis Macomber şi de pramatia de 
nevastă-sa. Să moară el Francis pentru bulănaşele ei de 
savană?! ...bulănaşele ei cu peri blonzi, prea insesizabili ca să 
merite epilaţi. Prost bărbat! 

În schimb, eu am primit educaţie sexuată şi asexuată de la 
Farmec 16 cu mătase de porumb. Şi nimic nu e întâmplător. Şi 
Othello obişnuia să bea ceai din mătase de porumb. Dar 
probabil aşa se măsura prostia parfumului: Coco numărul 5, 
BUN şi Farmec numărul 16, PROST. Dacă O. ar bea fiertură 

de Chanel ar scăpa de piatră. Oricum ar muri până la urmă. Şi 
ca să vedeţi unde bat, trebuie să fiți foarte atenți la detalii. Şi 
începe tata: Drumul spre gară era mereu agonizant. Băiatul... 
Nu. Paraidisul trebuie să fie la persoana întâi... 


Coiosul din Rhodos 


bişnuiam să merg mereu în urma femeilor de la fabrica 

Scama, admirându-le siluetele uniforme de țărănci 

sănătoase. Farmec 16 şi şamponul ieftin din părul lor 
îmi îmbătau nările ori de câte ori bătea puţin vântul. Îşi țineau 
cât mai grațios cu putință mâinile prevăzute cu degete 
unsuroase şi unghii murdare, îmbibate de creme poloneze şi 
chinezeşti. Gesticulau doar cu mâna stângă, căci fiecare dreaptă 
era mereu umflată şi plină de înțepături de la acele prea mari 
ale maşinilor de cusut, cumpărate de firma Seniorei. 

De la ele am învăţat că trebuie să mă tund scurt, pentru că 
n-am urechile clăpăuge şi că femeile folosesc hârtia igienică şi 
pentru alte găuri. 

Mai toate aceste țărăncuţe semănau bine între ele. Mustaţa 
prima fătare şi părul de pe mâini, presărat cu fire brune şi lungi 
crescute din aluniţe şi veruci benigne, erau ceva ce puteai găsi la 
fiecare. Sufereau intens pentru fiecare telenovelă şi se isterizau 
după vreun Renato sau Miguel Angel venezuelan sau mexican. 

Femeia balcanică de maşină de cusut KET e foarte 
senzuală, adică se rupe pe tine ca la mondiale. Cele care nu 
ştiu, stau ca vacile până deprind şi ele tehnica opturilor şi 
contrelor din cur. Speriate de munca asiduă, prestată pe un 
salariu de cacao, foarte multe îşi corup bărbatul — un Gigi 
convertit în Gioni sau Giani — să le toarne un plod, ca să stea 
doi ani acasă pe banii statului. 

Cel mai frecvent nume pentru copilul scamatoarelor este 
banalul Ionuţ. Până la vârsta şcolii, acest Ionuț este o maşinărie de 
mâncat snacksuri şi făcut căcat. La şcoală, Ionuț este răul clasei: 
îşi bate colegii, dă cu mingea pe şcoală şi rămâne corigent la 

matematică. Foarte frumos!!! ÎL ţine caru’. Mai târziu, Ionuț bagă 
vastu’ la mă-sa şi îi bagă cerceii şi lănţicul la amanet. Ionuț este 
viitorul soţ al Maricicăi, care lucrează tot la tricotaje şi pe care o 
ține cu apă, paie şi bătaie. În plus, o mai ia şi la ţară, la munci. 
Ionuţ nu respectă ciclul femeiesc şi o siluieşte să-şi dea textila Jos, 
dacă e pişcat de băutură şi are chef de puţină tabardeală. Nu faci, 
fă, cartofii ăia?! Aşchimodia dreacu’!!! Eşti proastă de mori, ce 
mama dreacu '! Pişi ochii ca proasta! Semeni cu mă-ta! 

Eu, în schimb, parlesc frumos cu Evelina mea. Ştiu că nu e 
cine ştie ce de capul ei, dar o ţin ca să am ce da la rame. Ea 
plânge des. O apucă aşa. Eu nu sunt foarte dotat, dar ea are 
mâna mică şi i se pare mare. Oricum, zice că e mulțumită. 
Hmm! Poate zice şi ea aşa... Oricum o văd după icnit. De când 
e cu mine a început să-şi cumpere chiloți noi. Ştie că eu sunt 
mai nerăbdător şi i-o înfig direct pe uscat, cu tot cu chiloţi pe 
ea. Odată a uitat să le rupă eticheta. Nu e bai. Eu nu ţin cont de 
chestiile astea. Îmi place că e blândă şi stă. 

x 


Tura a doua e cumplită pentru mine. Mă pune să o iau de 
la serviciu. Cobor în parcare, turez Dacia şi plec spre capătul 
oraşului unde se află fabrica. Nu e încă doişpe. Stau liniştit în 
maşină, potrivesc oglinda, mă descotorosesc de băşina care mă 
chinuie de o jumătate de oră şi aştept. Uuu! Ce putee! Zici că 
am băut ceai de dopuri... Voiam să o trag pe scara blocului, 
dar m-am temut că nu e fâsâită şi poate mă fac de râs. Oricum 
toate planurile mele gazoase de pe scară au fost năruite de tanti 
Gabi — văduvă liniştită, dar încă dornică de călărie — care mă 
opreşte barându-mi trecerea cu găleata de gunoi. 

— Sărumâna! Ce mai faceţi?! o întreb eu, aşa, de com- 
plezență. 

— Ce să fac... Ce băiat mare şi frumos te-ai făcut! He! He! 
He! Mai ieri erai atâtica! 

Îmi gesticulează micimea cu degetele ei grase împodobite 
cu ojă roşie. Tanti Gabi mă sorbea din ochi. Era genul de 

femeie care nu mai are ceas. Lua oricât. Voci mexicane de 
telenovelă răsunau prin uşa apartamentului ei, iar eu m-am uitat 
(doar un pic!!!) la decolteul ei lăsat, susținut de un sutien 
Adesgo, de pe vremea lui Ceauşescu. Asta e... Uff! Chiar 
trebuia să o iau pe a mea de la muncă... Oarbă şchioapă cum 
e, dar îmi fac mendrele cu ea! 

— Să treci pe la mine să bem o cafea! încearcă ea să mă 
tragă spre bârlog. 

— Daa... Sărumâna!!! Mihăiţă ce mai face?! o întreb eu ca 
să-i reamintesc că are un băiat cam de o vârstă cu mine. 

— E poliţist la Otopeni... Cică vrea să se însoare. 

I-am reamintit vârsta şi am posomorât-o. Lui Mihăiţă al ei, 
țin minte că i-am dat-o la ochi de vreo două ori. Îl puneam 
portar şi lua goluri, iar noi golanii suntem ofticoşi la fotbal. 
Bunicică mă-ta, Mihăiţă! 

Printre un cârd de tricotoare o văd şi pe a mea. E poso- 
morâtă şi are curul zbârcit de la atâta stat pe scaun. Îmi iau puţin 
ochii de la ea. O ţărancă cu picioare puternice şi un fest proe- 
minent îmi atrage atenţia. Îi dau un claxon Evelinei. Urcă în 
maşină şi dă să mă pupe. O pup casnic. Îi cam pute gura din 
cauză că e nemâncată. Nu o întreb cum a fost că ştiu deja. Mă 
întreabă ea pe mine. Ce să-i spun?! Că am băut două beri, că 
i-am dat de două ori la cap ca să mă ţină mai mult viitoarea 
tăvăleală cu ea şi că mă gândesc serios să mă joc un pic de-a ala 
bala portocala cu ţâţele lu’ tanti Gabi de la etajul doi?! Nup! 

— Mai nimic. Pe acasă. Mai una, mai alta. D-astea! M-am 
gândit la tine! i le arunc eu. 

O văd că e obosită şi afectată. Mi-e tare frică să nu adoar- 
mă sub mine, dar dacă e caldă merge ş-aşa. Ajungem la mine. 
Apartament de onanist: fără ghivece cu flori, miros închis, câte 
o libarcă mare mai traversează în fugă peretele, pahare 
nespălate, scrumiera plină ochi, unghiile mele tăiate pe covor, 
coji pe seminţe, praf pe mobilă şi cam atât. Ea se bagă la vase. 
E nebunie în chiuveta aia. O las să le spele. La urma urmei, 

d-aia e femeie: să bage mâinile în lighean, să stea la bârfă, să 
manevreze cu grijă soda caustică, să mă frece la creieri, să 
plângă din orice şi să mă îmbârlige. 

E vremea să ne jucăm de-a mama şi de-a tata. Ea peste 
mine, eu peste ea. În pat nu mai contează educaţia, înălțimea, 
limbile străine şi rolul în societate. Contează să ştii joaca. Eu 
mă forțez, ea îmi povesteşte de serviciu. 

— Unu, îhî! auu... Ion Dorin... uhh!... şi-a prins mâna în 
presă azi! 

Eu tac şi fac. Nu mă interesează de Ion Dorin al ei. Şi-a 
trăit traiu’ şi-a mâncat mălaiu”! 

— Hit! ...a venit salvarea şi l-a luat!... Avea mâna zdrobită, 
săracu”... 

Nu se opreşte din vorbit. Eu mă forțez mai tare şi măresc 
ritmul cu riscul de a renunţa la plăcere. 

— „toc... auu! ...tocmai vorbisem cu el cu un sfert de oră 
înainte... 

E imposibilă. Nu pot să mă concentrez. Îmi vine să o iau la 
omor. Îmi amintesc că şi tata o bătea pe mama şi că eu mă 
aruncam în vârtejul cazmalelor lui, să nu o mai lovească. 
Degeaba. Ne lovea pe amândoi. Mărturie stă verigheta lui care 
s-a strâmbat de la lovituri. Acum îl înțeleg. Nu se abţinea să mă 
lovească şi pe mine pentru că eram parte ŞI DIN EA. Bătea 
doar jumătatea ei. Cert e că eu nu am lovit-o niciodată pe 
Evelina, deşi balcanicele mai trebuie lămurite cu câte un dos de 
palmă din când în când. 

S-a oprit. E linişte, dar acum e prea târziu pentru mine. În 
loc să-i transfer ei circa şapte milioane de celule jucăuşe, a 
trebuit să le păstrez pentru mine, deşi le-am cam agitat. Dar 
n-au intrat zilele-n sac... 

x 

Când ai patru pisici în casă se cheamă că locuieşti într-un 
felinar. Acolo locuia Petruța. Când intram la ea, mă lovea un 
damf de şampon ieftin, amestecat cu miros de mâță. Petruţa 

avea un păr negru şi lung, de care era foarte mândră. De lene 
sau din cauză că-i lua mult timp să şi-l usuce, Petruţa se spăla 
pe cap doar o dată pe săptămână. Ţin minte că m-a lovit o 
pişare groaznică şi a trebuit să intru la baie imediat după ce s-a 
dejipat ea. Cada era plină de floace lungi, lipite de marginea 
căzii cu lipici de jip curvesc. Din grabă, mă golesc mai mult pe 
lângă closet şi apoi mă uit puţin prin dulăpiorul ei de baie. Văd 
o ojă ieftină, machiaj chinezesc jiang-ming, o perie plină de păr 
şi coji de scalp, un aparat de ras pentru subrat şi jder şi un 
săpun ieftin, dar parfumat. Un miorlăit de pisică îmi dă semna- 
lul ieşirii din baie. Mâţele şi mârtanii ei sunt în călduri şi se mai 
iau la gherănit. Petruţa îşi usucă părul cu feonul. 

— Vezi că iar te-a inundat ăla de deasupra! o atenţionez eu. 

Are feonul prea aproape de ureche şi nu mă aude, dar 
observă că am murmurat ceva. Îmi zâmbeşte scurt, punându-și 
la muncă tot chipul ca să mă impresioneze. Reuşeşte. Pisicile 
se aleargă pe lângă mine. Petruţa prinde una şi o răsfață cu 
feonul. Mâţa toarce de plăcere. 

Când nu aveam loc de tragere, obişnuiam să o iau în parc 
cu pătura. Era frumos: aer curat, cucuuu-cucuuu de prin copaci, 
furnicile ţi se încâlcesc printre părul de pe picioare, te dor 
coatele, ea ţinându-se de pom, eu cu frică să nu ne ginească 
vreunul, suntem pe jumătate îmbrăcaţi, eu am doar ştecherul 
scos, ea are priza şi tensiunea. 

Gata. Strângem pătura şi o luăm la pas pe alee. Lume 
multă în parc: copii mici care cad în bot şi se julesc, milfuri! 
care îi ridică, câini în lesă, căţei care miros în cur alți căţei, 
pensionari de armată cu pantaloni cu vipuşcă, puştani de 
galerie, babe cu frizură à la tanti Nuţi, țigănuşi desculți şi negri 
la bot care poştesc un chiştoc, femei-bărbaţi cu picioare de 
broască de la clubul de atletism, şmecheraşi în căutare de 
țărănci pripăşite pe care să le întrebe câte animale ai FĂ pe 


'M.LLEF. — Expresie folosită în industria porno: mothers I'd like to fuck. 

bătătură şi să le bage la produs, cupluri care se ţin de mână şi 
nu îşi vorbesc şi fetişcane cu funduri nesimţite. 

Petruţa are o geantă din imitație de piele, eu o plasă în care 
țin pătura chinezească cu o pisică imprimată pe ea. lar mă iau 
gazele. Îmi scapă una mică cu sunet scurt. Ce mă fac?! M-a auzit 
asta... Încep să scârţâi adidasul cât să semene cu pârţul. Mai 
scârţâi de două ori şi cred că am păcălit-o. lar mă ia hemoragia 
de băşini. Rămân în spate şi mă fac că mă leg la şireturi. Scap de 
încărcătura de sulf. Uşurare. Stropi, nu jucărie!!! 

Ajung iar în felinar. Băgăm ceva la mat. Ea nu prea ştie să 
mănânce. Se cunoaşte că e venită de la coada vacii. Eu sunt 
atent să nu dau peste vreun fir de păr pisicesc prin farfurie. 
Verific fiecare centimetru cu o furculiţă chinezească cu cracii 
îndoiţi. Mi-e cam foame, şi, până la urmă, fac abstracţie de 
acest aspect păros. 

Se face seară. Ea îmi cere să ne îmbârligăm acvatic. 

— Vrei să ne bălăcim un pic?! 

— Dea. Ar merge o baie fierbinte că parcă sunt anchilozat, 
îi răspund eu la avansurile estruale. 

Ne băgăm în cadă. Întâi eu, apoi ea. Eu sunt cu spatele la 
bateria căzii. Mă cam incomodează, dar suport orice ca să mă 
descarc. Părul ei acoperă încet-încet toată suprafața apei, ca o 
pată de petrol. Îi simt pehaşul. Sub pata de petrol se petrec 
lucruri interzise minorilor, dar deloc ieşite din comun. Am o 
revelaţie. Acum observ care e şmecheria. E numai părul de ea. 
Asta ne agaţă pe toți cu părul ei ca o păienjănoaică şi îşi face 
mendrele cu noi. De fapt, ea ne saltă. O văd. E dornică. Are 
mare nevoie de vitamina P. Mă pune să o spăl pe spate. Îi dau 
încet părul la o parte şi mi se întrevede o arie cu multe aluniţe 
şi coşuri coapte, care nu prea au văzut lumina, din cauza 
pletelor abundente. Vai de mine şi de mine! Teren minat... 
Aselenizare. Ascund totul cu spumă de săpun şi îi înfig colții 
mei proaspăt plombaţi în umărul stâng 

—  Auuu! Vezi că-mi laşi semne! se frichineşte ea. 

Patul ne cheamă. Slăbuţ. Nimic special. Ceva cât să fie. Între 
pupături îmi încâlcesc guma de mestecat în câteva şuviţe d-ale ei, 
care mi-au intrat în gură. Bleah!!! Mă cuprinde scârba. Ea 
adoarme. Pe mine nu mă ia somnul. Mă tot întorc pe-o parte şi pe 
alta, dar degeaba. De la container se aud sunete care te bagă în 
buhuhau. Parcă ar fi zeci de copii de țâță aruncaţi în ghenă. Nu e 
nimic. Sunt mâţe în călduri. Mă termină psihic sunetele astea. Am 
o senzaţie ciudată, de parcă i-aş fi prins pe ăi bătrâni făcând sex. 
Dinspre partea ei de pat vine un miros de carbit. Ce dreacu’ caut 
eu aici lângă parașuta asta?! Petruţa doarme dusă. Cred că 
visează tricotaje, telenovele şi bădărani de sat închegați în sergenți 
majori — d-ăia cu buze uscate şi coşuri pe gât, de la bărbierit. Asta 
e raiul curvesc. Halal rai! Trebuie să o tulesc d-aici! Pronto! 

Mă îmbrac. Ies pe uşă. Ea nu mă simte. Îmi amintesc că am 
uitat ceva folositor, dar care nu merită riscul întoarcerii. Bâjbâi pe 
întuneric şi mă feresc să calc vreo pisică adormită. Pe casă scării 
pute rău de tot. E un miros oribil de mâncare de cartofi arsă. Nu 
mă gândesc decât la patul şi la mirosul casei mele. Afară e cancer. 
Sunt fără titiu. Să-mi bag ceva în ea de încălzire globală!!! Ajung, 
în sfârşit, la mine în ţuhaus. Mă benoclez în oglinda de pe hol. 
Am o moacă de ceferist de P.A.Z. Mă arunc pe canapea şi pun 
ochii pe o buceagă desfăcută, de doi litri. E boalcă, dar merge. 
Pfuaa!!! Moartea căprioarei în trei acte... Caut ceva futing la 
televizor, dar nu prea găsesc. Dau pe Planetar şi văd un evreiaş 
bulangiu printr-o junglă. Dă-te-n gâtu’ mă-tii! Trec pe Descopery. 
E ceva interesant: nişte vaporaşe antice trec pe sub coaiele unei 
statui imense: COLOSUL DIN RHODOS. Ce taree! Din păcate, 
minunea antică a dispărut cu tot cu boaşe, dar eu continui să 
trăiesc, să parazitez Românica şi să corup ţărănci de la Scama. 
Ăsta sunt eu: Coiosul din Rhodos. 


Cocoşu Pitic 


i tristă. Othello a plecat la Budapesta să se opereze. Pietrele 

lui de la rinichi deveniseră insuportabil de colţuroase şi 

trebuia, deci, să ia atitudine. Ne-am gândit o zi, o noapte şi 
încă vreo două ore la el, şi doar atât. Probabil că merita mai multe 
gânduri din partea noastră, ţinând cont de veleitățile lui bahice şi 
de priceperea la şeptică, whist, table şi alte jocuri de societate 
cazonă. Rămăseseră doar trei. Nu era momentul să fac echipă cu 
Doamna Veronica la şeptar şi nici ea nu cred că dorea asta. 

Şi atunci a venit EL. Beat, cu cămaşa fleaşcă la spate, dar 
periculos din cale afară la şeptică. Gaga îi spunea Cocoşu Pitic: 
Cocoşele, lasă aia! Fă, cutare! Bagă-te! Taie-l că nu mai are! 

Pe mine nu mă interesa ce avusese el sau dacă o avusese pe 
Doamna V. Probabil că o avusese. Şi mai mult de o singură dată. 
Dar acum trebuia să confirme din nou. Nu vorbea mult când era în 
câştig. Vorbea doar când chita lui de bani se subția. Abia atunci 
începeau poveştile. Avea ceva oriental în vrăjeală. Parcă vorbea un 
pahar de bragă şi nu o gură. Spunea însă numai bălării despre tot 
felul de bijoux indiscrets. Un nas mare ca o lunetă îi potrivea 
desluşit figura, făcând cuvintele să prindă un ecou de boltă palatină. 

— Şi unde rămăsesem?! Băăă! Voi îmi luaţi toţi banii! 
spuse el râzând. ÎI mai ştii, Costi, pe Ciobanu? 

— Care Ciobanu?! 

— Socru-mio!... Fostul, adică. 

— Aşa... Ce e cu el? 

— Nimic. E rudă cu socru-to, nu?! 

— Bă, dai odată sau nu?! îl repezi Gaga nerăbdător. 

— Şi cum vă spuneam, continuă Cocoşu Pitic, când am 
băgat divorțul judecătoarea m-a întrebat dacă am lovit-o 
vreodată pe nevastă-mea... 

— Şi ce i-ai zis, Cocoşel? îl întrebă Doamna Veronica vădit 
curioasă. 

— Nu m-am adresat decât nevesti-mii! Şi i-am zis: Făăă/ 
Tac-to avea două fete de lemn... Şi a zis că-mi dă şi mie una... 
Şi m-a minţit! Erați toate de carne. Și tu şi soru-ta! Cărnoase 
până la culme amândouă! 

— Păi şi ce te-a deranjat?! îl întrebă Costi nedumerit. De 
când e lumea şi pământul trebuie să bagi carne în carne... 

— Bă, tu nu înţelegi că eu chiar am crezut în omul ăla?!... Am 
crezut că ea e din lemn... Din santal, din alun, din soc, din corn... 
Dar nu era decât carne. Şi ştiţi ce e culmea?! Când prunul guşat 
nu mai dă prune pentru ţuică îl tai şi îl bagi în sobă, nu?! 

— O fi şi ca tine, dar dă odată cartea aia la masă! îl repezi 
din nou Gaga, de data asta şi mai nervos. 

— Culmea e că eu tot cu toporul am vrut s-o dobor! explică 
Cocoşu. Dar nu m-a lăsat inima. Am ş-aşa prea multe sirene 
tatuate pe mine! Mi-a ajuns pârnaia! Să mai facă şi alții! Dar nu 
le doresc... Cât timp e Ucrain sau chiar şi Beniamin, pe care 
l-au adus acum (ha ha!) e viaţă la Codlea! Bomboane avicole 
ne ziceau ăştia! Trăiam în mirosul de păsărime de la Avicola şi 
d-aia. Când ieşeam la muncă la câmp ne ziceau bomboane 
agricole... Aşa cică ne-a zis Mizil atunci când a venit să 
viziteze celula în care stătuse el şi cu Ceaşcă pe timpul 
arestării. Cică ruşii i-ar fi scăpat... Dar dreacu” ştie! 

— Cocoşele! Bagă punct dacă ai! sări Doamna Veronica, 
entuziasmată de mâna favorabilă. 

— Bag şi virgulă! Bagă tata, acuşica! 

Ce oameni... Ce casă... Un loc în care nicio păsărică din 
cuib — cu toată indiferența ei ciripită — nu poate să rămână 
sănătoasă. De multe ori mă sileau să rezist în asemenea leagăne de 
stări încât nici dicționarul vechi al lui Breban, cu numeroasele lui 
previziuni — de multe ori prea sumbre — şi cu tot tuşul lui şters, nu- 
mi mai era de ajuns pentru a mă readuce la locul în care gândurile 
mă lăsaseră. Poate că Othello simţea, cu tot cu bisturiul din 

rinichi, că un nou Jean de Velours dorea să-i ia locul din casă. Dar 
poate ar trebui să fiu mai vigilent la această galină pitică. Poate că 
povestea şi mirosurile lui au un rol în dezpuricatul meu mental, de 
care Dumnezeu se ocupă personal. 

— M-aţi lăsat în curu’ gol! Nu mai am niciun ban! se 
plânse Cocoşu învins. Oameni răi! Sunteţi mai răi decât 
animalele!... De ce nu m-aţi oprit, bă? Nu ați văzut şi voi că 
sunt beat?! Mi-e cu neputinţă să vă privesc fără bani în 
buzunare! zâmbi el ironic. Adevărate macarene cu miros de 
ghenă... Dar e mai bine aşa! Acum barem nu mă mai gândesc 
la nimic insalubru! 

— Nici măcar la mine, Cocoşel? îl întrebă Veronica pe un 
ton caustic. 

— Nici măcar! Ce vezi tu, când te uiţi la mine?! 

— Parcă eşti un cerşetor... Cerşetor de Severin. 

— Aşa e! se băgă Costi. Ce judeţ e ăsta, Caraş-Severin?! Ar 
trebui să i se zică Cerş-Severin că parcă sunt prea mulți care întind 
mâna în el. Păi nici nu ies bine pe stradă şi imediat sare unu’ 
şchiop la mine... De Reşiţa vorbesc acum... Şi îmi zice subtil: 

— Capo! Capo! Patroane! Dă-mi şi mie un leu, mânca-te-ar 
Raiul! 

— Cred că era vorba de raia, nu de Rai! adaugă Cocoşu, 
mulţumit de aducerea aminte. Raiale şi căni roşi cu puncte 
albe. De un kil, nu?! 

— Păi ce să faci tu cu un leu, mă? continuă Costi. 

— Dă-mi şi mie un ban, trăi-ți-ar! Dă-mi, pupa-ți-aş 
coadele, să-mi lipesc şi eu picioru” ăsta la loc! 

— Şi i-am dat... Ce dreacu” era să fac?! mărturisi Costi. 
Cine face cărțile? Cocoşele?! Parcă tu tre’ie să le faci... 

Cocoşu împărți cărțile cu o îndemânare ofițerească şi se 
grăbi să şi le ridice pe ale sale. Concentrarea lor prostească mă 
făcea să cred că aia e ziua în care toți oamenii se muşcă de nas, 
în loc să se sărute. Nici nu vreau să mă mai uit. Parcă sunt toți la 
vârsta la care merg cu mamele lor la piață să cumpere ceva într-o 

pungă albastră. Privirile lor se-ntâlnesc, se înjură în gând, smulg 
o piersică nespălată din punga albastră şi măsoară cu ochii sânii 
celeilalte mame prinsă de mâna copilului advers. Asta e la altă 
şcoală... E un prost. E doar un purtător temporar de giardia 
care suge lapte de proastă. 

— Ne-au dat piele, Veronico! Cine dreacu’ m-a pus să vin 
eu cu tine la ăştia?! se isteriză Cocoşu. 

— Pentru voi, bărbații de MAT, e o plăcere să vă consideraţi 
nişte nebuni inofensivi! se agită Doamna V. Vă tot împingeți în 
mine încercând să mă mirosiţi, în loc să conştientizaţi că de fapt 
vouă vă pute gura cel mai rău. Îmi aduceţi aminte de corul şcolii, 
de dinții spoiţi şi de mirosul gurii de corist, după o trei ore de 
repetiții. Indezirabile creaturi... Bleahh!!! 


— Ce e anormal în faptul că am şi eu o vârstă? întrebă 
Cocoşu intrigat. O să intrăm cu toţi în stadiul de ramolire aşa 
că trebuie să ne mai lăsăm şi noi icrele din când în când. 

Rânjetele şi entuziasmul reapărură printre combatanți. 
Rămăsese stabilit, deşi nimeni nu dorise să menționeze: 
Cocoşu se potrivea perfect cu acest stil de viață. De acum 
încolo, Othello îşi avea locul ameninţat. Trilurile Cocoşului 

Pitic trebuiau să anunţe mereu răsăritul soarelui şi tot el trebuia 
să calce — dar numai pe nervi — singura găină şi singurul 
ligament din acest apartament de cuci. 

x 

Costi povesteşte la băutură. Azi nu mănâncă pahare, dar 
măcar bagă dume interesante. Gagarin, Othello şi Cocoşu Pitic 
îi sorb fiecare cuvânt. Domna V. trage şi ea cu urechea. Costi îi 
tot scuipă printre vorbe, dar ei râd şi îi suportă precipitațiile. 

— Şi zici că nu te-ai însurat în biserică?! deschide Gaga un 
subiect, profitând de finalul unei crize de râs a lui Costi. 

— Nu am vrut! Nu contează că eram militar. Nu mi-a 
interzis nici dreacu’! Ce?! Ție ţi-a impus cineva? Era o modă. 
Părerea mea o ştiţi... Pentru mine popa e doar o carte de joc. 
Una mare! Careu de popi. 

— Eşti pus pe ei, tăticu’! îl provoacă Cocoşu. 

— Eu?!? Istoria se ține de hârca lor, nu eu! Eu doar 
vorbesc. Canoanele bisericii opreau pe proşti să nu verse sânge, 
dar ei ucideau duşmanul cu măciuca. Cum vine treaba asta? Să 
omori găina ca pe porc?! Ştiu eu cum e cu ăştia.... He he! 

— Bagă pe popeşte! îl întrerupe Othello. 

— Şi văzând acestea Domnul i-a pedepsiiiit! De ce?! 
Pentru că au făcut Sodomie şi Gomorieeeee... Bărbat cu bărbat 
şi femeie cu femeieeeee... 

Râsul e general. După fiecare râs toți atacă un recipient. Fie- 
care ce are. Cine are pahar, bea din pahar. Cine nu are, atacă sticla. 

— Miroşi bine azi! o complimentează Cocoşu pe Doamna V. 

Ştia el de ce spune asta. De obicei Madam Veronica com- 
pensa mirosul crud al hainelor cu mult parfum ieftin, cumpărat 
de pe tarabă, de la ruşi. Toţi ştiam că e o putoare. Aşa o 
denumea Costi după patru coniace şi o amestecătură. Când se 
spăla în cadă, arunca şi două-trei perechi de chiloți şi sutiene, 
pe care le săpunea înainte să-şi umezească părul. Uneori se mai 
spăla cu ele pe spate. Prin urmare parfumul de Kişinev era 
metoda ei de a înlătura feromonii închiloțați. 

Povestea ei e una banală. S-a ghidat tot timpul după dic- 
tonul nicio curvă n-a ajuns rău. Nu trăia pe picior mare, dar 
nici rău nu-i era. Păcătuia cu orice pantalon, dar avea nevoie o 
scuză, un motiv, ca să-şi desfacă picioarele. Am fost beată. 
Niciodată nu invoca plăcerea drept pretext. Plăcere?! Intere- 
sul... Mă interesează cât ai INTERESUL de mare... Ohoo! 
Balşoi Napoca, grande cazzo, bătrânească bătută. Dă-i uşor şi 
adânc că nu ne grăbeşte nimeni! 

Necazul ei se trăgea din familie. Copil fiind, se trezea mai 
mereu în zvâcnirile sexuale ale părinților cu care împărțea 
acelaşi pat. Uşo-ooo-o-or! Asculta cu interes, prefăcându-se că 
doarme. Ruşinea era ceva neînsemnat. Se dezvolta rapid. Era 
cea mai înaltă din clasă. Ajunsese foarte repede să împartă 
sutienele şi chiloţii cu mă-sa. Examenul de maturitate şi l-a dat 
când a tupănit-o prima dată pe a bătrână. 

— Nu vezi, fă, că eşti sifilitică!?! Eşti nebună la cap! 
Chioralio! Huoo! 

— Să pleci de la mine din casă, baragladino! Eşti sămânța 
dracului! Nenorocito! Du-te unde vezi cu ochii! PUTOAREO! 

Atât i-a trebuit. Veronica s-a aruncat cu totul în bărbaţi. 
Până s-o diclească Papa, un milițian libidinos, se îmbrăca doar 
cu ce zbura vântul de pe sârmele de rufe ale gospodinelor. 
Trăia bine cu Papa. ÎI lăsa să dea şi el o bucă din când în când. 

Reprezenta ramura cu durere-n cur a societăţii comuniste. 
Făcea plăcerile milițienilor cu grade mari, se punea martoră la 
procese în care nu cunoştea niciun inculpat şi dădea cu ciocul 
la securitate când o cardea vreun străin. Fuma kentane, bea 
cafea bună, avea liber la chiuretaje. Mi-a plăcut să mă port. 

Revoluţia a prins-o vânzând de plăceri, oameni şi pâine. 
Când s-a închis brutăria a dat o tură prin străinătate. Mare 
căcat nu e nici p-afară! Dacă ştii să faci bani, faci ş-acia. Alde 
Costi au racolat-o uşor sau, mai bine zis, ea i-a dibuit pe ei. 
Singura problemă pe care a întâmpinat-o a fost cu Rocsanda, o 
altă penală care pusese şi ea ochii pe militari. Făă, te jumol de 

tot, ai auzit?! Ai toată Timişoara la cherem şi vii să te bagi 
peste mine, fă?! Vezi că mă-nfig în tine una-două! la uite-a 
dreacu''!!! Nu mai vorbi cu mine că mă scuipi! Jegoaso! Râgâi 
a cardan! Nu-mi arunc nici mucii pe una ca tine, fă! Să nu te 
mai prind că vorbeşti cu Costi! 

E foarte important pentru o haimana să țină la băutură. 
Antrenamentul nu se dobândeşte uşor. E nevoie de sute de 
mahmureli ca să-ți subțiezi sângele şi să devii rezistent. Madam 
Veronica era specialistă. Curvismul ei devenise unul spiritual 
tocmai din cauza rezistenţei ei la alcool. 

— Merci din puf, Cocoşel! răspunde ea aprecierii. Com- 
plimentul nu-ţi garantează nimic, dar pentru mine e binevenit! Mă 
întăreşte. Ştiu că tu nu prea vorbeşti serios decât atunci când e 
vorba de lovele şi datorii, dar mie îmi place la nebunie golănia ta. 
Eşti membru fondator al Societăţii Galanteriei Golăneşti. 

Cocoşu se simte flatat. Ştie că madama e o doveditoare, dar 
l-a prins cu garda jos şi l-a cam fermecat un pic. Încearcă să o 
dregă cu o oltenească modificată. Golan sunt, golan îmi zice-eee! 
Golan sunt peee... un m-oi ducee-e-e-ee.. tam-tam- diriram... 
Pam- pam! 

— Ho, Batore! Parcă ragi, să-nnebunesc! sare Gagarin, ca 
să se bage şi el în discuţie. 

Cocoşu nu-i răspunde. Te bagi şi tu ca musca-n lapte, 
labăstein! Îi răspunde doar Doamnei V. 

— Garantează, nu garantează, hai să mai încingem o carte 
cu ăştia! Piele scrie pe ei!... 

Jocul merge. Taie, bă! Na cartoafe, na puncte, na trefle şi 
jaleți! 


Hotel Cucu 


ă stai să-ţi plângi propria moarte o jumătate de zi, să te 

îmbărbătezi în cealaltă jumătate şi apoi să nu mai mori. 

Când o să crezi că vei muri altă dată, iar o să plângi cel 
puţin două ore, apoi iar o să te îmbărbătezi şi a doua zi o sa te 
consternezi în fața faptului că te trezeşti şi eşti încă viu. 

Am cunoscut odată un dirijor de la Sibiu care şi-a plănuit 
minuțios înmormântarea. A angajat chiar şi o cântăreață care 
să-i triluie Otcii Ciornăe în timp ce coşciugul se lasă purtat în 
mormânt pe sforile de paraşută. A aşteptat o săptămână şi n-a 
mai murit. Apoi mi s-a confesat: „Sunt un bou! Şi Svetlana asta 
e cea mai mare curvă pe care am întâlnit-o! Mă crezi că nu am 
încredere să o las să bea apă din cănile mele?! I-am zis: Te duci 
la Chişinău la tine şi te spovedeşti şi te grijeşti. Eu din cauza ta 
nu pot să mor! Eşti prea spurcată să produci moarte! 
Într-adevăr, ai o voce de vrabie proaspăt ouată, dar miroşi a 
cerneală ...ciernială cum îi ziceţi voi! Şi a plecat sepia... 
Mi-au rămas de la ea doar trei de bine sacadaţi, pronunţaţi mai 
mult din complezenţă, la fiecare orgasm mărturisit al meu, din 
săptămâna aşa zisei morți a mea: ghini... ghini... ghini... 

— Eşti prost, bă! l-am certat eu. Trebuia să te porți mai cuviin- 
cios. Eşti un om al muzicii şi nu ştii nimic despre muzica vieţii!... 
Ai chemat o lăutăroaică să te colinde în timp ce zbori alene, uşor, 
ca o unghie tăiată din carne, spre locul numit Iadul Muzicii. 

— Păi... 

— Păi... Nimic! l-am întrerupt eu. Şi acolo... Stai să mai 
iau o gură! ...şi acolo vei întâlni toți fătălăii creatori, toți derbe- 
deii creaţiei, toată torcida morală a lăutăriei: țambale, clarinete 
şi, bineînţeles, fetele cu tinereţea scurtă pe care le-ai mințit că 

nu eşti însurat. Domne!!! Pe piept îţi atârnă harta fizică a 
Groenlandei din fire albe şi ţie îți arde de Luminiţe ruseşti. 

— Şi dacă am, ce?! Nu am şi eu dreptul la iubire? Mereu am 
iubit ieftin. M-am zgârcit. Măcar acum să mă lăfăi şi eu în 
scumpeturi. Auzi?! Sub bagheta lui Paul Voicu... Şi în bagheta 
lui... Nimic. E moartă. Abia aştept să-mi spună cineva: Voicule! 
Bagheta ta... S-a oprit şi nu mai vrea! 

— Păcat de ea! am spus eu râzând. 

— Păcat! Eram bun, băă! Dirijam o uvertură cu o ţigară 
aprinsă! ŞI tot mai rămânea un fum din ea! Ce vremuri!... 
Micul Haydn... Aşa mi se spunea odată. Dar de ce-ţi spun eu 
ție, bă? Ne cunoaştem cumva?! Ştiu ce poreclă ai... Eşti cumva 
Subsemnatul ? 

— În niciun caz. Sunt de la Direcţia Mărfuri. Am cântat şi 
eu în Orchestra Armatei. 

— Ai cântat şi tu... Spune-le, bă! Crezi că mi-e frică? Nu 
mi-e frică. 

— De ce? 

— De ce?! Pentru că stau la etajul patru şi am igrasie. La 
mine în Sibiu securiştii nu pot să urce până la patru pentru că 
sunt prea graşi. Curg apele de pe ei. Se pun în faţa camionului 
cu salam, îl opresc şi înfulecă. Cum vedeam pe unul mirosind a 
tobă, era clară treaba. Dar tu eşti agil ca o pisicuță, domnule 
Ukaz! ...sau Caucaz. Mănânci plante, ai?!? E bine. E bine, să 
ştii! Gheara florei a pierdut teren, dar va învinge... 

— Eşti beat! Şi cum spuneam... În Iadul Muzicii vei mai fi 
tu, Haydn, Chopin şi Carl Orff! O să vă amestece Dracu ca pe 
plastilină şi nara ta dreaptă o să ajungă lângă premolarul 21 al 
polonezului. 

— Nu o să-mi rămână în mormânt decât 17 oase mari, 64 
mai MICI, dar vizibile şi 3 pietre calcaroase, scăpate prin încre- 
tire de rinichii mei puturoşi. Le simt înţepăturile ori de câte ori 
mă încearcă vreo fărâmă de somn. Şi de fiecare dată trebuie să 
mă milogesc de ele ca de nişte bivoliţe îndărătnice să mă lase 

măcar să adorm. Dacă reuşesc să adorm, s-a terminat cu chinul. 
Durerea se transformă în vis şi înțepăturile şi poticnirile din 
rinichi se transformă în ciupiturile Svetlanei. Şi eu o rog, o 
înjur, ba îi mai ard şi o scatoalcă — blândă ce-i drept — dar ea tot 
de aceeaşi zonă sensibilă se agaţă. Şi îi spun: 

— Dar de obraji de ce nu mă iei? De unde ai ghicit tu că 
tocmai acolo mă doare?! Cine ţi-a spus? Şi ea râde. Şi când 
râde scoate la iveală nişte dinți danteşti şi drepţi, care nu se 
potrivesc deloc cu simetria ei estică şi parcă e din ce în ce mai 
urâtă. 

— Ce-mi dai să-ţi spun? mă întreabă ea. 

— Îţi dau ce vrei!... Numai de mi-ai măcina bolovanii ăştia 
din mine. Dar ce să macini tu?!... Nu mai macini nimic... 
Acum doar macerezi! i-am zis eu. Aşa am cunoscut-o de la un 
lipovean: Svetlana — moară de bărbaţi. Şi tot nu-mi spui?! o 
reped eu. De unde ştii ce mă doare? 

— Eşti prost la femei! D-aia! Şi de câte ori eşti gol şi te 
ridici din pat şi apoi te întorci vijelios — ca un veritabil lac de 
sudoare — şi încerci să te căzneşti deasupra mea, ceva se 
aprinde în tine. Parcă e un cremene, o scânteie şi când te 
înțeapă te schimoseşti ca un copil înfometat la o țâță acră. Şi 
atunci când eşti cel mai adânc în mine, mă străduiesc să ajung 
acolo cu palma dreaptă şi să strangulez cu mâna mea licuriciul 
ăla blestemat, care-mi distrage atenţia de la plăcere şi îmi 
deranjează şi mie ochii. 

— Şi avea dreptate. În partea stângă, aia mare o măcina pe 
cea mică, pentru că aşa devenise mică. De la măcinat. Acum nu 
prea mă mai doare. Piatra mică a devenit satelitul celei mari şi 
gravitează în jurul ei. Mişcarea ei de revoluție e aproape insesi- 
zabilă pentru rinichiul meu. 

— Ai dreptate, domnu” Paul! Te-ai îmbătat, dar ai dreptate! 
Dar oare aşa o fi şi cu Pământul? În ce dreacu” de rinichi om 
sta noi?! Ce animal sau ce ființă secretoasă ne-ar folosi nouă 
planeta pentru drenajul şi selecția urinei? 

— Sincer... Nu ştiu! Şi nici dacă aş şti nu aş fi sigur că 
ştiu... Şi cu ce scop mă întrebi? Băăă! Să nu mă crezi prost! 
Crezi că nu îți ştiu porecla? se răsti muzicianul. 

— Nu asta era problema. Pe mine mă interesează dacă 
ființa pe rinichiul căreia parazitează planeta noastră e bărbat 
sau femeie. În niciun caz nu vreau să ajut o femeie să se pişe. 

— Nici nu ar avea nevoie. Oricum la ele uretra e foarte 
scurtă. 

— Nici despre asta nu este vorba. E vorba despre logică. E 
vorba despre locul în care trăim. De exemplu, noi acum stăm în 
oraşe femei. Ce e Timişoara? E femeie, nu?! Ce e Craiova?! De 
Constanţa nici nu mai vorbesc... E femeie, nu?! Brăila e curvă 
şi deci tot femeie... Şi mai sunt... 

— Am înțeles. Mi-e foarte limpede şi clar acum. Sunt 
femei, adică de genul feminin. O Craiovă, două Craiove... O 
Securitate, două Securităţi. Pe când Bucureştiul... Bucureştiul e 
bărbat în toată regula. Ce-i drept, mai jigărit un pic, dar e 
bărbat... Dar stai?... Păi şi când sunt între localităţi, unde sunt? 
În femeie sau în bărbat?! 

— Eşti în femeie. Nu ai cum să scapi, am confirmat eu. 

— Păi cum?! les din Timişoara şi nu mai sunt în femeie, 
nu?!... 

— Eşti în România şi prin urmare tot în femeie eşti... 


Visul unui țigan în blugi 


- Te-ai îngrăşat ca un porc! Ţi-a mers bine văd... 

— Am fost acolo... Şi erau mult mai negri decât noi! Aiii! Şi 
ce cuvinte porcoase şi sentimentale aveau!... 4i mama ness?! Ai 
mama ness... Şi după... Todos los negros tomamos cafes... La 
ei nesu’ e un zeu. Mama Ness. Toţi negroteii se băs şi beau uno, 
dos, tres... cafes. Ce bine era! Te uiţi la plasă, nebuno! Fâşâie ca 
vântul cubanez prin mațele mele înfometate. Dar ce vă spun eu e 
o porcărie! Pune, fă, maică, o strachină cu fasole că nu mai pot! 
ŞI ţie, Graţi, ţi-am adus o fustă de blugi... E timpul să-ți razi 
tuleiele de pe picioare şi te afişezi la bulanele goale! 

— Ce miroase aşa?! Puţi a tutungeală! 

— Put. Dar put a ceva bun. Cât am muncit la depou am 
adunat şi chiştoace. Am amestecat tutunuri multe... Am fumat 
ca şarpele. Buneee! Că tot ziceam de şarpe... Am văzut şerpi, 
tată, nu jucărie! Şerpălăi! Crocodili! Șopăârlache mai baro! 
Baro baro, nu jucărie! 

— Păi şi muncă?! 

— Muncă?! Am muncit, cum dreacu” să nu... M-am dus la 
depou şi am zis: Jo mapel Cătălin! Şi ăla de acolo zice: 

— Catain? Que? Catain? No lo se! 

— Cătălin, bă! Kasturi pe țigăneşte! Kasturi! Kasturi... 
Trabajo! Trabajar! Şi el îmi ridică mâneca stângă să-mi verifice 
vâna. Nu m-am încordat că n-am putut fiindcă mă strângea tare 
al dreacu”. 

— Muy bien! Work tomorrow! Five A. M. 

— Eiem! Eiem! îi răspund eu bucuros că am găsit de 
muncă. Şi ca să aştept eiemul gagiului am dormit exact în locul 
în care m-a căutat la muşchi. Noaptea e tare urâtă şi neagră în 

cerul gurii la ei acolo. Nu mai râde, Graţi! Şi tu, mă-ta?! Ce te 
uiţi la mine?! Nu am furat nimic. Nici măcar sentiment n-am 
furat! Soy central. Aşa spun ei! Câini cu zgardă, curele, câini 
fără zgardă — toţi se spălau cu limba pe blană ca felinele în faţa 
mea. Șopârlachii în schimb se spălau pe ochi cu limba lor 
bifurcată şi prindeau muşte şi fluturi lângă neonul prăfuit, care 
le spurca ochii. Pe la miezul nopții s-a umplut portul de d-alde 
mine, dornici de trabajo. Baro toţi şi tari în canci. Şi puţeau a 
caramele mucegăite... Ar fi muncit şi pe sfertul plăţii pe care o 
primeau. Fluturii colorați au fugit de lângă neon, şopârlachele 
s-o fi băgat şi el printr-o crăpătură, dar ei tot acolo să aştepte 
eiemul ca şi mine. Şi vă spun sincer că n-am închis un ochi 
până nu m-am gândit la fasolea lu” asta bătrână! 

— Fte, na! Ia de bagă la mat! Primeneşte-te! 

— Mulţumesc, fa! Dă să mă primenesc! Şi să mă trăsnească 
Bărbosu?, că sunt cu lingura-n mână, dacă băşinile din cafeaua lor 
nu put mai rău decât mau” lu” Vergilă. Mama nesului... 

— Toma guapo! Cigarra? 

— Nu! Ăăă... No! Trabajo eiem! 

— Work? 

— Aha! Orc! Orc! Şi ce muncă grea am băgat în prima zi! 
Plata bunicică. Cu banii câștigați am fost la tratament. 

— La ce?! 

— Bun făsuiul! Bun şi pentru burtă şi pentru ştoacă! Seara am 
fost la balcon. Aşa se cheamă la ei barul. La balcon /ocomodora stă 
şi ne aşteaptă sprijinită de fierul forjat. Vântul înfundat şi parfumat 
de mirosul peştelui nevândut şi uitat în soare îi răscoleşte fusta de 
velură, delectându-ne ochii împăienjeniți de cărat lăzi şi bănicioare 
imense, pline parcă cu humă umedă. Fiecare Don Tomàs? se uită în 
sus pofticios. Caută să observe cât mai bine fiecare centimetru de 
carne şi tot ceea ce se mai poate. Îi inspectează buzele inegale de 
sub fustă şi se gândeşte că el de fapt pentru asta munceşte şi nu 


Dora 

pentru buzele etern egale care îl aşteptă oricum gratis acasă. Chiar 
şi în balcon câte un șopârlache crescut, năpârlit de solzi şi îngrăşat 
în acea cameră (a intrat şi n-a mai ieşit!!!) stă şi pândeşte câte o 
muscă grasă de grajd. Când gagiul intră la Belén în cameră îşi agaţă 
senioreşte haina peticită în cot, în singura agățătoare întreagă a 
cuierul vechi de lemn. Cuierul cade dezechilibrat de haina grea şi 
ponosită. Câteva monezi se rostogolesc din buzunar. Banul cu 
valoarea cea mai mică se rostogoleşte până ajunge sub pat. Acolo 
arcurile zbârnăie susținut sub greutatea celor doi sexuatori. 
Şopârlachele prinde tăunul de aripă şi îl striveşte apoi pe tot cu un 
fâşâit de pungă murdară. Belen se preface, îi pipăie subtil buzunarul 
cu bani şi râde mulțumită. Negroul nu rezistă mult. E obosit. 
Eiemul l-a terminat! Ar dormi acolo de obosit ce e. Ce dacă o să 
apară şi altul... La cât de obosit e, nici nu o să-l simtă. Nici pe el, 
nici pe ceilalți şaişpe care stau la rând. Dar /ocomodora mânuieşte 
maceta şi cuțitul la fel de bine ca plăcerea. 

— Puedo?... Sleep here?! 

— Go! Finished! Gooo!!! Come tomorrow! Next! Don 
Tomàs pleacă împleticit şi observă descumpănit că şopârla- 
chele a lăsat urme de găinaţ în buzunarul lui. Înjură şi pleacă 
spre port să aştepte iarăşi eiemul! Belen aeriseşte camera şi 
întoarce cearşaful pe dos. Alt negro murdar intră nehotărât şi se 
aşează pe pat. Locomodora cască obosită. Se uită în sus la 
tavanul curat. Șopârlachele a avut grijă ca niciun păianjen să 
nu-şi lipească pânza de pereții ei. E prima oară când transpiră 
pe ziua de azi. Înseamnă că bărbatul s-a cam codit de la muncă 
şi nu e îndeajuns de obosit. 

— What's your name, guapo? 

— Marciano Baptista... 

— Who's your boss, guapo? Franklin? 

— No! G.B. Ross! 

— Durează prea mult. O bucăţică din varul tavanului îi 
cade în ochiul stâng. Se vede treaba că Soledad de la etajul doi 
e pusă pe fapte mari. Lucrează susținut ca maşina lui Watt. 

— Gebediah Ross?! 


— Yeees! Señor G.B.Ross!... 

— Bărbatul pleacă liniştit după o oră de stat. Șopârlachele 
îl iartă, dar locomodora nu-l iartă. În fiecare sâmbătă Seňor 
Ross trece şi el pe la Belen. Săptămâna asta G. B. va afla că 
Marciano este un muncitor leneş. Vorba umblă repede ca un 
peşte chior şi astfel niciun eiem nu-l va mai primi vreodată la 
trabajo! Cel puţin nu cu numele ăsta! Şi de asta sunt eu, 
Graţiela, plin de fasole în burtă! Pentru voi sunt!... 


Portocale cu gust de spital 


rasu îmi provoca dureri îngrozitoare ori de câte ori câte 
un cornet de-al lui îmi atingea pielea. Şi fiindcă avea 
țeava cea mai mare, răcea foarte repede din cauza 
suflatului. Pentru mine, dar şi pentru ceilalți, Grasu reprezenta 
un animal de povară. Risca să treacă de la Grasu la Macarauski. 

Mâinile lui unsuroase îşi lăsau grăsimea pe turul 
pantalonilor noştri de trening, de fiecare dată când ne împingea 
de fund să furăm ţevi de plastic din instalaţia electrică a fostei 
puşcării. Şi i-am făcut şi lui o rotativă. Cu toate că ştiam că o să 
am o adevărată colecţie de zgaibe pe corp, de la noua lui armă, 
măcar l-am scăpat de răceală. Mi-era foarte clar deşi eram doar 
un cioc de undiță că suflătorii au talent. Însă Grasu nu s-a 
apucat de saxofon sau altceva. S-a apucat să deseneze. 

Îmi amintesc şi acum de ultima zi când l-am vizitat la 
spital. Mai avea încă unghiile murdare de cărbune de viţă. 
Parcă nici când l-au îmbăiat de tron nu l-au putut curăța bine. A 
intrat în pământ cu mâinile umbrite. Şi la spital ca la spital... 
Grasu sorbea borcane cu compot şi suporta băşinile moşilor din 
salon. Noaptea, şi moşii tresăreau speriați în somn, când Grasu 
trăgea câte o mitralieră. 

Unghia de la inelarul mâinii drepte tot nu şi-o tăiase. O 
numea Doina şi o folosea — împreună cu bătătura galbenă de 
lângă ea — pe post de gumă de şters. Scrijelea foaia doar atât cât 
să nu se rupă şi uneori chiar reuşea. Dacă iau cele două desene 
pe care le am înrămate în bucătărie, sigur găsesc câteva găuri. 
Mi se pare că desenul acela făcut după Repin are vreo trei. O 
gaură e în balalaica unui cazac şi una cred că e chiar în coasta 
ăluia mare care râde. Oricum le-a ascuns bine. 

Din cauza lui nu mai respir nici bine. Mi-a spart nasul. Nu 
m-am supărat, că e semn prietenesc. 

Deşi a murit de trei ani, încă îl mai aud: 

— Băăă! Nu mă mai pune, mă, să mă descalţ! Oricum 
nu-mi put picioarele... Mie tot timpul îmi miros picioarele a 
pufuleţi! Hai să te învăţ cum să faci!... Îi iei o zi şi îi laşi. 
Noaptea îi dai jos... Şi tot aşa... După trei zile ai obţinut 
pufuleți. Pufuleţii sunt ultimul stadiu. 

— Mdea... O să fac şi eu aşa... Ce dracu să fac?! Bolbo- 
rosii eu nemulțumit. 

— De margarină vrei să ştii? Tre” să-i ţii opt zile! Şi mai 
contează şi încălțămintea! E o întreagă filozofie, oricum... Poziţia 
pantofilor puşi la uşă... Aşezarea lor... Totul influenţează cursul 
vieții locatarilor respectivei locuinţe. Dacă o gheată sau cizmă are 
o gaură în ea, proprietarul are dureri. Dacă e udă, proprietarul va 
petrece o noapte transpirată. 

— Gras! Eşti chiar tare, bă! De ce nu le pui pe hârtie? 

— Bă, io pe hârtie pun doar căcatul! Şi când sunt beat 
rămân neşters! Ce mă iei pe mine cu d-astea?! Pe hârtie se pune 
căcatul şi subsemnatul... când dai nota explicativă! 

— Bă, totuşi... 

— Totuşi, ce?!? mi-o tăie el violent. Ții minte că prin '94 
era la modă cornierul şi platbanda?! Acum e termopanul. 

— Şi mâine?! 

— Mâine o să fie termocentrala. În fine... Mă dor rău 
rinichii... Şi plămânii... Numai săptămâna trecută a scos 
doctoru” Tucaliuc un borcănaş cu apă, de la ăsta drept... 

— E aşa de aiurită viața asta... 

— Este. Păi ce mă?! Tu ce-ai făcut?! C.F.R.-ul te-a 
mâncat! Şi tac-to a fost ceferist şi acum şi tu... Mai ai să-ţi pui 
paleta aia de impiegat pe nas şi să faci echilibristică!... 

— Deh, bă... Ce dracu” să fac?!... Ceasu” gării, ceasu” 
țării! Şi a ta ce mai face? îl întreb eu, ştiind că e inevitabil ca 
discuţia să ajungă şi pe tărâm femeiesc. 

— Face. Ştii ce nasol e să stai cu baba în casă? 

— Eeee! Era bună când ai luat-o!... 

— Era. Ştii dintele, ăla al ei, de care mă îndrăgostisem eu? 
Ăla de jos, care era în spatele celorlalţi... 

— ÎI ţin minte. Ce e cu el? 

— Acum e galben. Şi pute... Pute rău de tot! ŞI totuşi am 
luat-o! M-am gândit că moare înaintea mea... Şi acum boala 
asta o să mă dea dracu”. 

Grasu începu să tuşească de parcă încerca să-mi spună 
ceva prin glasul tusei. Şi mintea mea îi cerea o nouă şi iar nouă 
tuse. Chiar până la sânge dacă se poate. Atât de magnific era 
glasul din tuse. Dehh... 

Acum că a murit, cred că zace pe fundul apei ca un 
sirenoi bătrân şi ciupe sirenele de cur. Şi ce mai sirene!... Toate 
în chiloţii lor de solzi, cu părul lor pubian împrăştiat prin apă 
fără ruşine. Şi Grasu se uită la ele, se scobeşte în urechea 
dreaptă, îşi şterge cleiul de solzii lui mărunți, apoi îşi înmoaie 
degetul şi în urechea stângă. 

— Nu mai tuşi, că mă omori! îi zic eu. 

— Glasul... Paharul pe english. Tuşesc bine, nu?! Vă place 
Brahms? Nu, nu-mi place! Mie îmi place carnea macră... 
Pecia! Specia! Carnea specială... 

— Specialitatea casei! 

— Ala! Să vezi ce-mi zice baba! ...babă bună cu o ţâţă 
strâmbă. De patru ani nu i-a mai ieşit sfârcul drept afară. Cred 
că în locul ăla îi intră şi scame... O să suflu eu diseară că n-am 
mai suflat de mult. O mai cânta dacă suflu în ea? O mai da 
lapte? 

Eu râd ca prostul. Râd de morţi şi de vii, dar Grasu râde 
de solzii lui. Şi la cât de indiferent era, cred că solzii lui erau 
din piatră ponce. 

— Şi ştii ce-mi zice baba?!... Gră-su-țu-le! Vreau să-mi 
vorbeşti cu vocea ta adevărată! Nu râde, Gră-su-ţu-le! Ştii 
care e vocea ta adevărată?! Vocea plămânului. Se aude în tine 
atunci când tuşeşti... 

— Şi i-ai dat? întreb eu 

— I-am dat. 

Grasu m-a părăsit, adică ne-a părăsit într-o zi prea caldă 
de primăvară, când plămânul lui drept întrecuse rinichiul în 
boală. Mă gândeam că a doua zi o să mâncăm amândoi o 
ciocolată cu alune. Să o rupem strâmb şi el să ia partea mai 
mare. M-am pomenit plângând de îndată ce am văzut patul de 
spital GOL. Şi astfel am ajuns să mănânc singur toată 
ciocolata. Oricum, cred că Grasu ar fi refuzat sigur o asemenea 
ispită. Lui nu-i plăceau eşarfele şi găozarii... 

— Nu mănânc ciocolată pentru că îmi vine scârbă de 
temple şi rugăciuni în genunchi, şi, în plus de asta, ciocolata 
îmi aduce aminte de foc. Şi ce ţi-e şi cu lumea asta!... Când 
cădeam cu turcii la fotbal le dădeam şase şapte... Acuma 
ciuciu! Băgăm în noi ciocolată turcească... 

Am tras uşor de uşa sertarului lui Grasu şi am găsit o 
portocală. Am decojit-o repede şi am mâncat-o. De atunci 
pentru mine portocalele au gust de spital. 

— Pune mâna şi emancipează-te, bă! Viaţa e plină de graşi 
şi de proşti... Dar ştii pentru ce plătesc eu?!... Pentru animale 
plătesc. Strigă la mine toții câinii şi toate pisicile fără ochi pe 
care îi aruncam îi pungi de plastic la fiecare nouă fătare. Şi nu 
opream decât unul... Crede-mă! Chiar mă strigă... 

Dacă aş şti să bocesc probabil că aş boci. Multă lume 
bătrână la Grasu la pomană. Şi pe la spital era mult bătrânet. 

Acum am început şi eu să tuşesc frumos, dar am observat 
un lucru pe care Grasu nu îl accepta niciodată... Am observat 
că oamenii bătrâni şi săraci de la ţară vin în oraşele mari doar 
când au nevoie de spital. De spitalul municipal... 


Samuraj‘ 


ând Bog a creat bărbatul, l-a creat după chipul şi 

asemănarea etichetelor de ciorapi turceşti. Când s-a 

hotărât să creeze şi maiştri militari a venit la noi în 

apartament şi a furat o găleată cu miros de bărbaţi. 
Atunci ne-a surprins pe toţi în toată plenitudinea noastră aşa 
cum suntem: periculoşi la şeptică şi plini de păr. 

Când Bog ne-a trecut pragul casei, Costi mânca o halbă 
pe Zoran Paunovici. 

— Nu m-am tăiat niciodată! Şi nici nu o să mă tai! Eu am 
dezbrăcat în curu” gol două femei măritate cu ajutorului trenului! 
mărturisi Costi mestecând la ciob. A venit moşu” grăbit cu sarsa- 
nalele pline... S-a oprit ca negustorii, s-a uitat la cer.... Drezina a 
piuit ruseşte — că doar aşa ştie ea să sune — pentru ca noi, cei de pe 
terasament, să nu înțelegem şi să nu ne ferim din calea ei. 

— Păi şi l-a tăiat? a întrebat Othello curios. 

— I-a tăiat un picior. Mare bărbat!... Înalt, rumen, nu salcot 
ca mine... Şi pe când Bog era ocupat să tundă bros copiii de la 
cămine, eu rupeam fustele de pe Cerasela şi Victoriţa şi îl 
legam pe moş la ciot. Sângele ţâşnea, rupea garourile 
improvizate, ele se dezbrăcau fâşie cu fâşie şi până la urmă le- 
am lăsat în curu” gol. Au luat rata şi au plecat. Victoriţa... 
Cerasela... Victoriţa... Cerasela... Curugorela... 

— Tragică poveste! interveni Gaga. Şi omul?! 

— Crezi că mă interesează?! i-am demonstrat dezbră- 
carea trenului... Eee! Uite că am reuşit să mă tai, spuse Costi 
mânios pe halba colțuroasă. 

— Demasiado corazon, băieţi!... Demasiado! îndemnă 
vocea femeiască. De unde vii, Pu... ăsta... îîî... Claudiu? 


* Pronunţat Samurai. 

— Vin de unde voi nici nu gândiţi că am fost... 

— Păi şi unde-ai fost? mă întrebă Othello neliniştit. 

— Ai fost pe ţeava tunului, mamă?! Cum e pe țevuşcă? 

Toţi izbucniră într-un râs violent, încât eu am avut destul 
timp să mă uit la fiecare în nări şi să încep să le urăsc nasurile 
şi mamele şi taţii şi cazacii de pe Don şi pe cei Zaporojeni, dar 
şi pe cazacii din centrul Pinocchio. Zoran Paunovici cânta 
nestingherit în boxele de la combină şi Samuraju” lui îmi 
zăpăci iar mintea. 

— Am fost într-un magazin de bube... 

— ŞI ce ai cumpărat? Zgaibe? mă iscodeşte rânjind Doamna V. 

— Pâine. V-am adus pâine. 

— Demasiado pâine! murmură Gaga. 

Râsul începu iar să se lege ca o mămăliga subțire şi să se 
taie treptat pe spinarea Samurajului, ca o maioneză spumoasă. 

— Băăă! mă bruschează madama. Aici ai şansa să evoluezi! 
Ce faci, tu, cu liceul?! Ce faci, tu, cu facultatea?! Aici ai şansa să 
scapi de mimă. Ce am eu între craci e mai tare decât Salamanca! 

— Demasiado Salamanca... Demasiado Sorbona, adăugă 
Gagarin, nesătul de râs. 

— AICI ai şansa să devii samurai, se băgă Costi. 

— Nu, nu vreau! Nu mai suport melodia asta! 

— Păi şi ce vrei tu să te faci, copile? Ia, uimeşte-ne! 

— Vreau să mă fac Porto-Franco... 

— Bun! sări şi Othello, proaspăt dus la toaletă. Eşti mai 
demasiado decât noi toţi. Nu vrei la tanti Veronica la... SOR- 
BONA!... Nu vrei să te faci nici samurai... Nu vrei nici pe dreacu”! 

Am ieşit din apartament obosit de jocul lor prostesc, 
demasiado scârbit de Sorbona sau Scorbona, cum or fi gândit-o 
ei. Şi iar Paunovici... Şi iar Doamna Veronica când se dă peste 
cap în curu” gol... 


Parcul cu cerbi 


— Pe undeva, norii au ceva în comun cu oamenii. Norii 
produc fulgerul, tunetul, ploaia şi alte nervozităţi, pe care 
numai un fuzelaj le poate ocoli. 

— Păi şi care e asemănarea?! îl întreabă Doamna Veronica 
pe Costi, că să mor dacă mă prind de şpil! 

Othello o priveşte nedumerit, clipind mai des decât o făcea 
de obicei. 

— Frumoasă bluză! Stă ca un macrameu pe tine! 

— Când doi nori se lovesc, se întâlnesc sau ce dreacu' or 
mai face, se produce fulgerul. Îţi taie ochiul într-o clipă... Peste 
cinci secunde sau şase, vine tunetul. Ştiu asta pentru că 
obişnuiam să număr când eram copil. Şi dacă eu mă bat cu 
maiorul Safta şi el îmi trage una în boaşe, apuc eu să-l mai 
sugrum?!... Ziceţi, mă! Apuc sau nu?! 

— Nu! i-o tăie Gagarin. 

— Ba da. Pentru că şi aici durerea vine tot după cinci-şase 
secunde... 

— Nu e o explicaţie plauzibilă! reia Gagarin. Mi-ai demonstrat 
că norii au ceva în comun cu bărbații... Dar cu femeile cum 
rămâne?! 

— Nu mai rămâne nimic! continuă Costi. Toate femeile din 
viața mea au loc într-o căruță. Stau cam înghesuite, dar au loc... 

— Aşa... Visează, Costinele, visează! rânjeşte Doamna V. 

— Căruţa e plină de ele... Diii! Huaiii! Biciul loveşte 
spinarea calului din care praful sare electrizat. Eu stau şi 
ascult muzica hulubelor şi sparg nuci cu altceva decât cu 
pumnul. Le sparg cu altă carne. 

— Unde ne duci, Costi? mă întreabă femeile. 

— V-am iubit pe toate şi de aceea vă fac onoarea de a vă 
căra pe toate la ţară, ca pe o mobilă veche... 

— Bine, bine! Că visezi, am înţeles... Dar de ce le duci 
chiar pe toate? Nu ai oprit nici măcar una?! îl întrerupse Gaga. 

— Diii! Ia, calu, iaa!!! Biciul loveşte din nou spinarea 
mârțoagei. Praful a dispărut de mult. În schimb, pielea biciului 
— făcută dintr-o altă piele de cal — e udă şi încleiată de o 
spumă albă şi vâscoasă. Femeile sunt grele. Toate au mâncat 
bine. Dacă toate şi-ar face nevoile simultan am uşura atelajul 
cu cel puţin treizeci şi cinci de kilograme. 

— Opreşte-te puţin! Trebuie să ajung neapărat până la 
baie! interveni Othello. Până mă întorc... visează! 

Se făcu linişte. Othello trase apa mai devreme decât de 
obicei şi reveni să asculte continuarea. 

— ŞI?! Bagă restu”! 

— Răbdare! Am spart deja şapteşpe nuci. De ceva timp nu mai 
lovesc calul cu biciul. Când îl simt leneş, arunc în el cu câte o coajă. 

— Şi măcar din ce lemn am fost? mă întrebă ele. 

— Din corn, lemn câinesc şi gârniţă. 

— Şi din cireş nu a fost nimeni? 

— Nu. O să vă duc la Leamna, frumoasele mele călăreţe 
de bărbaţi! Chiar nu v-aţi dat seama?! 

— Tiranule! Vrei să ne dai foc? Ne-ai minţit că eşti 
Burattinno şi... 

— Şi de ce le-ai minţit? se grăbi Othello. 

— Răbdare. O să spun vouă pentru că şi voi iubiţi 
M.I.G.-urile. Ceauşescu avea căprioare în curte în centrul 
Bucureştiului. Şi Maurer avea... Şi eu am vrut şi eu... 

— Ce?! 

— Vă spun în vis. Şi ele mă roagă să le las. Mă amăgesc 
cu tot felul de promisiuni, dar degeaba. 

— Dacă ne dai drumul... ţi-o arătăm toate în acelaşi timp... 

— Şi ai cedat? îl întreabă Veronica râzând. 

— Nu. Nici de-al dreacu”! Și astfel am reuşit să am şi eu 
parcul meu cu cerbi. 


Ipsilante Vigilante 


uptorul ardea pâinile turceşti centimetru cu centimetru, 

punct cu punct, până ce strigătele noastre — ale celor care 

stăteau la coadă — se opreau pentru vreo cinci minute. 
Ne opream pentru a ne păstra energia spre a o folosi la înghesuit 
pe alții. 

Mă trimiseseră după pâine. Mâinile mele transpirate 
jupuiseră toată culoarea de pe plasa cu Marlboro, pe care o 
cocoloşeam în palme şi pe care o desfăceam apoi ca pe un 
evantai de celofan, pocind figura fumătorului notoriu imprimat 
pe ea. Priveam insistent o alună mare din ceafa unui moş, sim- 
tind că şi ea mă priveşte pe mine cu la fel de multă curiozitate. 

— Am să sug toate vitaminele din acest om şi chiar după 
ce el o să moară, eu tot voi mai trăi vreo zece-unşpe zile!... 

Fioros neg! Dar un lucru era cert: la cozi poţi învăţa foarte 
multe lucruri. De fapt, şcoala vieţii înseamnă şcoala cozii. Nici 
Othello, nici Costi, şi nici chiar Doamna Veronica nu pot con- 
ştientiza mai bine decât mine filozofia şi folclorul progresist al 
unei cozi. Acolo auzi şi vezi tot. Un bărbat grizonant se ceartă 
cu femeia. Femeia îşi potriveşte basmaua şi strânge involuntar 
în pumnul strâng două bancnote de zece mii, mult mai 
cocoloşite decât punga mea. Strecurată printre bancnote — căci 
trei pâini fac douăzeci şi una de mii — stă stingheră o monedă 
de o mie de lei. Supărarea femeii o face să strângă şi mai mult 
pumnul şi astfel mia împunge ca un cuţit tocit Linia Vieţii sau 
Saturnu’. Palmele ei obişnuite cu munca aplecată, cu detartran- 
tul şi cu şters patru copii mici la cur din '71 şi până în '78, când 
Radu al ei — acum mare Antiprinor-Șăf la Ai-Ti, cum se laudă 

ea la tanti Cezarina de la etajul unu — s-a pişat pentru ultima 
dată în pat, resping atacul banului zimţat. 

— Costică, eu plec! Plec şi vă las! Plec în lumea largă... 

— Făăă! Dacă pleci tu, îşi revine casa!... 

Trebuie doar să ciulesc bine urechile şi pot să acumulez 
mai mult decât Kasim Abassah, trăgând mahmur din narghilea. 
Amanta din dreapta mea — pe care eu cu gândul la Kasim am 
denumit-o Zobeida — îşi priveşte schimonosită leucoplastul 
care-i acoperă ineficient (infertil — aş fi spus acum un an) o 
bătătură marinărească, provocată de chinezăria de lac care-i 
împodobeşte piciorul. Zobeida transpiră din toți porii. Transpi- 
rația i se încheagă în trei stropi vizibili cu ochiul liber, fiecare 
dintre ei stând cuminte la rădăcina câte unui fir albinos de 
mustăcioară, în adâncitura de deasupra buzei de sus. Îşi face 
vânt cu mâinile mimând un evantai, afişându-şi cu ocazia asta 
şi manichiura la zi. Eu o miros liniştit şi mă străduiesc să trag 
în mine fiecare dâră de parfum pe care corpul ei, veşnic în 
estru, îl aruncă spre toți bărbaţii care stau concentrați spre 
următoarele lăzi cu pâine. Turcul îşi primeşte înjurăturile de 
rigoare pentru că angajaţii lui nu coc pâinea aia în Paştele 
mă-sii odată. Zobeida îşi vede de semnalele ei olfactive şi eu 
de sniff. O muscă ne dă târcoale, dar din păcate ea nu o vede. O 
văd numai eu. Se aşează pe ceafa moşului prefăcându-se că 
forează. Se opreşte inertă de parcă ar juca mim cu mine. Nu-mi 
mai dau seama care e musca şi care e aluna goliatică a bărba- 
tului. Dacă de fapt moşul avea doi negi? mă interoghez eu şi 
îmi reproşez că nu am fost atent. Urât din partea lui să ne 
dezvăluie asemenea estetici. Insecta zboară sătulă de sărătură 
(poate şi-a mai luat şi acasă pentru ăia mici) de pe grumazul 
lui... n-am fost atent cum îl cheamă (îmi pare rău!!!). O simt 
cum respiră, cum se umflă cu tot cu hainele de pe ea, dar nu am 
auzit-o încă vorbind. Dacă le-aş avea, aş da două califate 
pentru ea... Pun pariu că are o voce normală... Ba nu! Are o 
voce spartă... Revin la ce gândeam. Dacă aş fi Claudiu Al 

Rashid şi aş avea două califate de Mogoşoaia... Mă întrerup 
din nou din gândit. Nu-mi vine să cred! Bog a făcut-o să 
vorbească... Îi răspunde unei foste (posibil activă încă) sifo- 
nărese CekKa, care s-a reprofilat, după revelionul din '94, pe 
aruncatul apei din cadă de la balcon peste progeniturile din faţa 
blocului, care joacă Fete, filme sau băieți sau care se chinuiesc 
să-l facă pe 5, sărind coarda. 

— Fată, nu pot să-l fac pe 3! 

— Ce minți, fată?... că erai abia pe la 4... 

Dar s-au întâmplat acum prea mult timp lucrurile astea. Şi 
probabil că o să le spun când o să fiu la fel de periculos la 
şeptică precum Costi. Hai mai bine să-i auzim vocea Zobeidei, 
că doar ea e cea care ne interesează, nu?! 

— Nu pot să mai stau cu el! E în cadru” armatii şi are bani, 
ce-i drept! Dar mă-sa... 

— Ce e? Ce grad are? o întreabă sifonăreasa (probabil e 
bun de fie-mea... că oricum stă cu prostu’ de Nicu, care e bleg 
şi duce porumbei jucători la concurs şi de care râde lumea pe 
stradă întrebându-l când taie porcul). la bani mulţi, nu? 

— E sergent major... 

— Şi?! Ce are? o iscodeşte iar bătrâna. 

— Ce are?! Nu are nimic. Nici nu bea şi nici nu fumează. 
Dar e leneş şi se taie mereu când se bărbiereşte... 

— Proastă eşti, fa! îşi spune sifonăreasa. Aha! Ce să-i faci, 
mămică?... Bărbaţii ăştia... 

— Nu mai spun că m-aude lumea! Doar mizerie şi farfurii 
murdare... Chiar aşa... să nu poți, tu, să-ți speli ciobul ăla din 
care mănânci?! 

Nu avea o voce rea, dar nici Zobeida nu puteam s-o mai 
numesc. ÎI jignesc pe Kasim dacă o fac. 

Cele mai penetrante discuţii sunt însă sechelele milită- 
reşti. Aduceri aminte despre caporalul pitic, ce le mâncase 
zilele timp de trei luni şi despre EA, după care — omul tânăr 
fiind — a suspinat în fiecare noapte, calmat de porția de bro- 


50 Liviu Andrei 


mură, din obligatoriul ceai de tei. EA e aceeaşi ființă pe care 
acum o înjură cel puţin o dată pe zi. Din mâncarea ei a făcut 
ulcer şi din cauza supărării provocată de copiii ei — care îi 
mănâncă toată pensia — stomacul îl ţăcăne şi mai tare. Probabil 
că omul va drăcui diseară la masă şi pâinea după care a stat la 
coadă două ore şi jumătate. Povesteşte cu foc, îl mai înjură şi 
pe turc din când în când, dar măcar are cui să-şi spună oftul. 

— ÎI mai ştii, mă Lişiţă, pe comandantul ăla... cum mă-sa 
îi zice... ăla... Vătafu?... 

— ÎL ştiu, Cornele!... Ăla care a dat-o pe nevastă-sa în 
curu” gol afară pe uşă, nu? 

— Ăla. Micera dor de Anica. Şi m-am dus la el, am 
ciocănit la uşă la comandament şi i-am zis: 

— Domnu’ comandant am şi eu o... o fată! Vreau să mă 
duc şi eu la ea o zi... că dacă nu... fug!... Şi el m-a întrebat: 

— De unde eşti, mă? 

— Din Urzica... să trăiţi! 

— Băăă! sări el râzând. Nevastă-mea e din Puţuri.... 
Numai curve pe acolo! După mine... poți să faci ce vrei! 
Du-te! Dar vezi cum vii cu plasa aia goală! Găină cu gâtul gol 
vreau! 

— Am avut învoire o săptămână, bă, Lişiţă! Vezi ce 
înseamnă curaju'? 

— Ce să-ţi fac, mă? Se vede că nu l-ai ascultat! Ştia el ce 
ştia... 

— De, bă!... Ştiam eu că o să se schimbe aşa? Am fost un 
domn cu ea... Şi ocheam bine... Trăgeam cu puşca pe spate şi 
tot nimeream ţinta... Am satisfăcut-o şi pe ea şi am reuşit 
să-mi satisfac şi stagiul militar. 

Într-un sfârşit rândul mă ajunge şi pe mine. Pâinile 
proaspăt scoase din cuptor îmi fac praf punga cu Marlboro, 
trecând prin ea ca printr-un unt foarte fin. Le-am cules cum am 
putut de pe bitum, folosind tricoul pe post de mănuşă, am suflat 
țărâna pe fiecare în parte şi am început apoi să le mănânc 

şmechereşte marginile, din plictiseală, ca de obicei. Se pare că 
sunt ars puţin pe braţ de la o pâine, dar lucrul ăsta nu mă face 
decât să mă gândesc la alte cutume despre care auzi la o coadă 
turcească. La relația femeie-farmacie. 

Bineînţeles că această relație ipohondrică este una spe- 
cială. Nu că femeile ar suporta durerea mai greu decât bărbații, 
dar plăcerea de a primi două aspirine drept rest, nu e de ici 
de colo. 

Oricum, sper ca pâinea turcească, cu punctele şi fierbin- 
teala ei, să mă ajute ca să o pot da şi eu peste cap, măcar o dată, 
pe cea care m-a poreclit Puţă. 


Un actor Rabbit 


u respir bine pe o nară. Ieri parcă am respirat numai pe 

stânga... Acum văd că îmi merge bine dreapta. Nu are 

nimic. Nici nu vreau să mă obosesc gândindu-mă. 
Doamna Ceci, actrița cu care împart camera din teatru, nu a mai 
dormit aici de două luni. O văd mereu prin teatru, nervoasă 
înaintea fiecărei repetiții, mişcându-se de colo până colo, 
căutând bărbaţi pe care să-şi verse nervii. Da! Şi era să uit... Şi 
ce lucru extrem de important era să uit!... Poezia ei țigă- 
nească... Ritualul ei. 

Scenograful o strigă cu o voce pițigăiată. 

— Sesi?! Cecille! 

— Uşurel! Vin acum! Acuşica! Stai să mă termin!... 

Şi doamna Ceci îşi continuă nestingherită meditaţia țigă- 
nească. 

— „..tangherap de undi scai... iii! Te cunosc de undeva... 
Hiti! Suzuki cantara... Gata! Vin acum! confirmă ea satisfăcută. 

Doamna Ceci e mult mai femeie decât era Doamna 
Veronica. Şi parcă e mult mai bine că am scăpat — cel puţin în 
timpul somnului — de influența celor patru entități ale şep- 
tarului. Doamna Ceci e ceea ce se poate numi o Madame. 
Măcar atunci când se joacă Rossini. Ea ştie ce fel de marfă 
sunt. Îmi cunoaşte lipsurile. Îmi cunoaşte până şi surplusurile. 

— Ce miroase aici, Mirciulică? mă întreabă ea, continuând 
să adulmece camera, căutând să se edifice de una singură de 
unde provenea mirosul neplăcut, înainte să apuc eu să răspund. 

— Am uitat să aerisesc... Îl deschid acum!... răspund eu 
fâstâcit, cu o mână deja pe tocul ferestrei. 

— Sper că... cu fete, da?! Da, Mirciulică?! Singurătatea e 
mai rea decât bătrâneţea, să ştii! Hai că plec! Ai grijă să nu te 
răneşti, Puck! 

— Unde? întreb eu confuz. 

Mirciulică mai merge, dar Puck în niciun caz. Nu o să-i 
mai permit. Poate nu e chiar aşa de Madame precum o cre- 
deam. Madame Butterfly... Madame Fluturoasa mai bine! Dar 
nu-mi permit să i-o spun cu voce tare. Oricum, e bine şi în 
gând. 

— În suflet! Şi să uzi şi florile! mă edifică ea. 

Şi a plecat. Stagiunea e fermée, zu, chiuso — ca la tren. 
Geamul e deschis. Țambalul” Fluturoasei miroase exact ca ea. 
Mda... Parcă are şi un iz de scenă cu blană lustruită cu ciorapi 
de damă. Am jucat alături de ea săptămâna trecută. Eu eram un 
miciman. Rol mic. Ea superbă. Fără farmec, cam spoită de 
aproape, dar de la cinşpe metri SUPERBĂ. 

Ultima oară când a dormit în cameră nici nu s-a obosit să 
se mai demachieze. Oricum şi-a şters fața de cearşaf în timpul 
somnului ei tulburat. Bine că a plecat la Celije”. Barem ştiu că 
timp de două luni nu mai există riscul să o aud sforăind. A 
sforăit îngrozitor atunci. Poate că şi ea tot pe o singură nară 
respiră. 

Trei purici altoiți am prins odată la ea pe pat. Sugeau 
fondul de ten şi pudra rămasă pe fața de pernă şi pe cearşaf. Ce 
să facă şi ei săracii? Eu eram cam băut în ziua aia şi, prin 
urmare, fără sânge prielnic pentru maţele lor microscopice. Nu 
degeaba s-a văitat Narcisa că o mânca ceva. Sigur nu erau mai 
mulţi de trei... 

Ne-am nimerit pe patul ei alaltăieri. Aşa am apucat 
încârligați în focul dragostei. M-am uitat cu ochiul de la spate 
şi am văzut că al meu era plin de foi, firimituri şi ce dracu” mai 
lăsasem din comoditate. Pe al Doamnei Ceci era un pix mov. 


5 Aici cu sensul de pat cu arcuri de fier. 
* Pronunţat Ţelie (3 silabe). Oraş în Slovenia. 

L-a spart Narci cu coceisul sau poate cu buca. Aaa! Nuu! Eu 
m-am aşezat primul... Şi ea peste. Eram la rând să fac pe 
sublocotenentul. 

Mă uitam la Narci cum doarme. Nu sforăia. Nu am 
obosit-o îndeajuns după câte se pare. Vai de tine, Clau! Nu mai 
eşti în stare de nimic!... Cred că trebuie să mai dau o raită şi pe 
la Hotel Cucu. Sfaturile lui Costi mi-ar prinde bine! Şi parcă 
are şi ceva bani să-mi dea. Aproape că uitasem complet de ei. 

Vine şi dimineaţa. Narcisa pune apă la flori cu lingura, 
exact aşa cum am instruit-o. M-ar ucide Fluturoasa dacă i-aş 
usca bonsaiul. 

— Uşoor! Mai lasă-l un pic, să nu-i acoperi complet 
rădăcinile! îi explic eu grijuliu, cu o voce neobişnuit de groasă. 

— Ştiu, ştiu! Lasă-mă că doar nu am trei ani! mă potoleşte ea. 

— Se zice trei ANIŞORI! Mi-e cam foame, să ştii! mă 
plâng eu între două reprize de căscat. A mai rămas vreun 
pateu... ceva?! Nici vreun ştrudel d-ăla?! 

— Nimic! Nimica şi deloc. Îţi dau şi din cap pentru 
confirmare dacă doreşti! mă înţepă şi ea cu vorbe în stomacul 
şi aşa vătămat de ghiorțăieli. Ce urât eşti astăzi! 

— Şi ce?! Mă doare-n paişpe! Sunt actor! Un actor grăbit 
chiar... şi de la trei orgasme nocturne proaspăt sosit! 

— Da?! se miră ea. Ce eşti sau ce vrei să fii astăzi mi-e 
indiferent! Dacă speli pe jos în teatru şi saluți actorii nu 
înseamnă că eşti şi tu de teapa lor! mă demolează ea. 

— Dar câştig mai bine decât ei. Mănânc mai bine decât ei, 
nu?! Şi am făcut şi figuraţie acum trei luni! Şi la urma urmei... 
Ce pisicii mei?!... Că tot vorbeai de urâţenie... Alege-ţi tu ce 
vrei să fiu! Depinde de percepție. Uită-te bine la moaca mea! 
Ce sunt?!? Un chinezoi odihnit sau un european nedormit, cu 
ochii umflați?! 

— Ce vreau să fii acum, în momentul ăsta?! Hmmm! 
Vreau să fii un căcat cu ochi... Poţi?! Termină cu prostiile 
astea! încercă ea să mă calmeze râzând. 

— Nu am la ce să mai sper de la tine! Bine zicea Gagarin 
ce zicea... Degeaba îi spui unei babe de plaja Kokomo, că ea 
tot în țărână vrea să-şi frece jipul de pe picioare... 

Acum îmi era şi mai clar că maiştri militari avuseseră 
dreptate în multe privinţe, dar pentru mine, cel de atunci, totul 
reprezenta doar un şotron cazon desenat cu o cărămidă în 
formă de Puţă. 

x 

Camera se-nvârte cu mine. Asta nu găteşte, e indiferentă 
la tot. Chiar şi la băşinile mele pe care până şi mie îmi vine 
greu să le mai suport de la un timp de vreme. Aduc un iz 
lăuntric de om bătrân, de parcă m-aş hrăni tot timpul cu 
chitante de asociație de locatari sau aş împrumuta pentru 
haşdoio ceaşca comună de Mocca a celor două ţigănci — colege 
de breaslă — care mătură Electrecordul. Parcă una a ajuns chiar 
redactor muzical... Acum poate e mare sculă feminină pe la 
Radiodifuziune, dar nu e asta e baiul. Treaba nasoală e 
indiferența ăsteia. Acum nici măcar nu se sinchiseşte să mă mai 
privească. Dar oare merit?! Poate nu merit... 

Când Bog vrea să umilească populația masculină de pe 
plaiurile Mioriței, ne aduce câte o basculantă rătăcită cu fete 
EXPORT MOLDOVA. Şi toți stăm cu sacii de testosteron 
atârnați de gât precum viespii, care doar ce au făcut piața prin 
flori, şi îi mai şi purtăm cuviincios ca pe nişte mănuşi de box 
folosite. Şi în final ne lipim — ca un ac de siguranță de un magnet 
— de cel puțin una. S-ar putea să fie cel mai bine aşa. Acasă stă 
ghemuită în pat A NOASTRĂ; la piață, în metrou sau tramvai 
găsim femeile-TANC — femei cu conformații bărbăteşti şi din 
cauză cărora după treizeci şi cinci de ani nu ai loc în pat. Şi au mai 
rămas doar femeile ELTON JOHN. Un tip subtil de femei. Şi ca 
să nu mai lungesc... îmi aleg una. Una singură. 

Minţile noastre vorbesc. Începe telepatia... 

— Cum te cheamă, Suflete? încep eu. 

— Narcisa. 

— Se vede. Eu sunt al doilea, nu? 

— Exact. Vezi că ai temele deja făcute. Să nu mai pierdem 
timpul... 

— Şi primul cine a fost? continui eu, cunoscând deja 
răspunsul. 

— Vrei să pierdem timpul?! Bine... La fel ca pentru toate! 
mă lămureşte ea curățându-şi o unghie. ...băiat blond cu mucii 
verzi, descendent pe linie masculină al priapicului Ştefan 
Babanu şi pe linie feminină al fetiţei sultanului Mehmed al 
II-lea, şi anume vestitul agă, Dimitrie Cantemir. 

— Şi cum îl striga sultanul? întreb eu consternat. 

— Cum altfel?! Cu mult respect... Ca la Kişnev. Adică 
„Dânsa”. 

M-a doborât. Foarte înfiptă. O moldoveancă de casă, pre- 
gătită încă de mică să atace ziarele, televiziunile şi birourile 
luxoase. Dar acum a greşit ținta. Eu sunt un om integru care are 
privilegiul să doarmă iepureşte şi să-şi facă nevoile în aceeaşi 
budă cu actorii. E limpede ca bună ziua că aiurez din cauza 
foamei. Abia aştept să vină Doamna Ceci şi să fiu iarăşi 
micimanul ei. Până atunci mă mulțumesc cu această aptitudine 
specială primită de la cele două ursitoare ale mele. 

— Făăă! Eu zic să fie voinic ca Fulgencio Batista! îmi 
urează prima. 

— Eu... Eu vreau să fie focos... Să fie ca un mini-dragon 
de Shanghai! mă pricopseşte şi a doua. 

Se pare, însă, că am fost receptiv doar pe jumătate. 
Probabil că de aia nu respir bine pe o nară... 


Ne jucăm Cuţitaş?! 


— Vrei să te fac un Cuţitaş? îl întreb eu pe Cocoşu, ştergând 
lama briceagului plină de pământ, de un smoc gras de iarbă. 

— Jucăm, bă! îmi răspunse el plictisit! Nu plecăm acum, 
nu?! 

— Nu! răspund eu. Pe cât jucăm? 

— Pe o... Pe mă-ta! Nu am luat banii! Ş-aşa m-a chelit 
Gagarin la table!... 

Era o tehnică ieftină. În realitate, Cocoşu voia să joace 
considerându-mă uşor de dovedit. Avea un stil bătrânesc, 
vagabonţesc de a mă deruta ca să îmi pierd concentrarea. 

— Stai, bă, liniştit! E parc, e bine, e şmecherie, e harneală. 
Altul ar ucide să îl doară tot timpul în carici, aşa cum ne doare 
pe noi. 

Pe locul unde noi lingem câte o bere la doză fusese o 
mică crescătorie comunistă de fazani, păuni şi găini de carne. 
Aşa că noi jucam Cuţitaş pe un maldăr de căcat păsăresc întărit 
de trecerea anilor. Nici urmă de miros. Ne băgăm la joc. Ne 
înţelegem să jucăm pe datorie. Între golani datoria e sfântă. 
Curăţăm repede cei treizeci şi ceva de centimetri pătrați de care 
aveam nevoie pentru a înfige briceagul de armată în pământ. Îl 
înfigeam şi eu şi el. Eu mai mult cu stânga, el mai mult cu 
dreapta. Puneam briceagul cum se pune: pe pumn, pe antebraţ, 
pe palmă. Găurisem cam mult petecul de găinaț întărit. 
Briceagul nu se mai înfigea bine. Cocoşu da relaxat. Eu, în 
schimb, dam cu sete. Mă tot gândeam la moartea lui Othello. 
Păcat de el. Neînsurat, ne nimic. Dormisem o singură noapte la 
Murony, dar îmi fusese de-ajuns. O. fusese bogat. Aveau 
bibilici în curte. Cred că sarmale din ele aveam să mâncăm. 

Mă-sa nu a schițat niciun gest. Nici nu părea supărată de 
moartea lui. Aseară tocmai îi fătase vaca. Othello cel bătrân nu 
se s-a sfiit să spargă buba în care era băgat juncul cu o unghie 
special lăsată mai mare. 


Deocamdată sunt în câştig. Cocoşu propune să ne mutăm 
pe alt petic. În disperarea de a o da la pace cu mine, se 
grăbeşte. Nu e obişnuit să piardă. Începe să înjure briceagul de 
morți şi de vii. ÎL curăţă de pământ cu două-trei suflături puter- 
nice şi rupe cu grijă câteva buruieni care ne-ar putea incomoda 
la înfipt. Eu mă liniştesc, îmi văd de bere şi îmi odihnesc 
braţul. Ştiu că m-am specializat în jocuri golăneşti. Rup un fir 
de iarbă şi mă fac că îl mestec. ÎI termin şi scuip cotorul. Încep 
altul. Ştiu că asta îl enervează. Îmi scarpin barba, mă uit la 
unghii ca să par cât mai degajat. ÎI văd că fierbe. Ja, uite al 
dreacu '! Mă câştigă Puţă ăsta! 

— Cin” te-a-nvăţat, bă, Cuţâtaş? Vii cu mistreţuri d-astea de 
căcat la mine... Cât am să-ți marc până acum? mă ia el cu texte. 

— Nuştu. N-am făcut socoteala. Facem la final. 

Se eschivează. Îşi masează tâmplele apoi îşi suflă mucii pe 
nara stângă şi trage un scuipat. 

— Nu mai joc, bă! Azi sunt generos. Oricum te-am lăsat să 
mă câştigi. E bine pentru moralul tău să baţi profesionişti ca 
mine. 

E fript. Nu merg mai departe cu harneală că nu poţi să ştii 
ce e în căpuţul lui. Poate i se năzare de tupăngeală. Văd două 
bambine. Bune! Îți vine să-ţi baţi copiii cu cureaua de la ceas. 
E un moment bun să schimb subiectul. 

— Ce zici, meştere, de găuroaicele ăştea? îl întreb eu 
făcând semn din bărbie. 

Se uită şi el. Le ANAL-izează. Le-aş lua o dată pe cadru, 
să moară Braşovu’! Bunicele, bunicele! 

Timpul pare mort. Țânţărimea începe să ne sugă. E deran- 
jant. Hotărâm să ne tragem spre o bericioaică la halbă, d-aia cu 
sare. El propune, eu accept. Cocoşu îşi scutură pantalonii şi îmi 
cere să arunc un ochi spre fundul lui. 

— Ia vezi, bă! Mai am ceva? 

Era bine. Nicio urmă de noroi, verzeală sau vegetație 
uscată. Eu bag briceagul la ciorap că poate dau de vreun polițai 
prost şi intru în căcat degeaba. 

Cocoşu era genul de curvar de modă veche care se cufureşte 
zgomotos şi are început de chelie. Succesele femeieşti îi creaseră 
impresia că poate face orice fustă din cuvinte. Le parlesc un pic 
despre floricele, o limbă în ureche şi gata treaba. Intrăm într-un 
bar răcoros: lume puțină şi o barmaniță obosită, pripăşită 
probabil de pe la țărănoaia. Decât la sapă sau la tricotaje, mai 
bine la măciucă. Angajarea se face pe o crăceală scurtă cu 
patronul. Dacă i se pare mai răsărită când o vede prestând 
molcom la umbra burții sale păroase, şeful îi face şi carte de 
muncă. Lucrăm legal, fata mea! Nu ne jucăm acilea, să ştii! 

Comandăm doi ţapi de bere. Cocoşu o analizează pe 
fătucă. Moamăă!... Se taie bilete la ea la uşă. E terminată. 
Brunetă, breton şi pistrui, da” scula nu ştie carte... Berea are 
un gust chior. Halba e cam jegoasă. A lui Cocoşu e şi ciobită. 
Nu îl deranjează. Nu e pretenţios. Probabil că nici nu a 
observat. Stă cu geană pe peizancă. Ea îl ignoră. E sătulă de 
de-alde d-ăştia. Îşi vede de clătitul paharelor şi scrumierelor. 

Din când în când se mai aude câte un clichet de sticlăraie 
care îl nelinişteşte pe Cocoşu. Nu-l interesează ce-i spun. N-au 
trecut nici zece minute şi el tot caută pretexte de agăţat. I s-au 
umflat venele la tâmple. Goleşte repede halba ca să aibă motiv 
să ajungă la bar şi să intre în vorbă cu haimanaua. Pune halba 

pe tejghea. Nu se abţine. Se uită fățiş în decolteul ei. S-ar gudu- 
ra cu nasul acolo ca un cățeluş parfumat, refugiat între cracii 
curvelor singure. 

— Schimbă-mi şi mie halba asta că e accidentată, zău! o 
roagă el zâmbind. 

Ea continuă să facă pe indiferenta. Știu io ce vrea ăsta. 
Fir-aţi ai dreacu' de moşorogi! Mi-aţi mâncat sufletu'! Îi 
umple altă halbă. /a uite, bă, la ea ce face pe îndoliată! Cocoşu 
apelează la un şiretlic. 

— Domnişoară! Cât mă costă toată treaba? Îmi zici şi mie?! 

Ea îşi ridică privirea. Face repede socoteala gândind în aer. 

— Două sute... Mmî-mmî-mî... Două sute zece de lei! 
răspunde ea cu o voce răguşită. 

Cocoşu e lovit. Vaaa! Ce glas de dihanie are! E mare 
japiță! Are un glas de ţeavă de eșapament. Zici că a băgat în 
ea numai Carpaţi, Mărăşeşti şi Anghelescu. E flautistă mare. 
Se face că se caută de bani. Plăteşte cu cea mai mare bancnotă 
pe care o are. Scoate şi suta de dolari pe care abia o luase de la 
un ţigan care dă bani cu camătă şi o mută în buzunarul celălalt. 
Țărăncil i se luminează ochii. Banii o dau pe brazdă. 

— Nu am rest să vă dau... Mărunt n-aveţi? întreabă ea 
încurcată. 

— N-am, da” lasă că ne descurcăm noi, Fericirea mea! îi 
răspunde el rânjind. Mai stăm ce mai stăm şi dacă nu... Nu e 
problemă... Trec diseară când pleci că poate faci vânzare până 
atunci. 

Barmaniţa înțelege şi îl atacă cu feromoni. Începe să-i caute 
părți bune ca să-şi justifice vânzarea corporală de mai târziu. Nu 
e chiar aşa de bătrân... Lasă că nu mă omoară. De bărbaţi din 
ăştia am io nevoie, nu de păârliți... Cu ăştia fac io treabă. 

Cocoşu revine la masă. E mulțumit că încă îi merge vrăjeala. 

— Gata, bă! Am pus-o de o frigare de buci cu arzoaica asta! 
La noapte o trag la saltea... Să vedem unde dreacu” o cantonez că 
nici bani nu prea mai am şi asta nu e d-aia de stă şi la boschete. 

Nimic surprinzător. Era de aşteptat că o să-i cadă în plasă. 
Despre Cocoşu sunt câte ceva de zis. Nu a fost mereu aşa. 
Duritatea sorții şi femeile cărora le-a dat sănătate în oase l-au 
făcut să devină ceea ce e: un combinator. Prima şi singura 
femeie pe care a iubit-o a fost cu adevărat specială. Andrada 
ERA tipul de femeie care te cucereşte fără să vrea; tipul de 
femeie care îți aminteşte de mama care te-a făcut şi care a cărei 
piele miroase a tango. ERA o doctoră foarte pricepută. Învăţase 
încă din facultate să trateze țigaretele cu diferite substanţe 
pentru a le transforma în droguri veritabile. Mamă ce tutunoase 
mai făcea aia! Din trei fumuri erai caput! ERA mai chimistă 
decât Ceauşeasca când venea vorba de preparat şi amestecat 
prafuri şi prăfuleţe dătătoare de senzaţii. Ce păcat că ERA... 

Când a venit revoluția ea s-a tirat în afară. N-a prins-o luna 
martie în ţară. Cocoşu nu ştie şi nici nu bănuieşte unde ar putea 
să fie. Poate că e moartă, dreacu’ s-o ia! L-a părăsit fără veste, 
iar el rămas cuprins de viciile pe care i le insuflase şi care le 
animaseră relația. Cocoşu s-a lăsat foarte greu de droguri. E 
Rac. Racii scapă foarte greu de vicii. Marea majoritate mor de 
pe urma lor. De când i-a plecat Andrada, Cocoşu a început să 
urască foarte tare femeile. Le urăsc la boala sângelui. A frânt 
şi el multe inimi numai aşa, de-al dreacu'. A lăsat multe 
borţoase în urma lui. Progeniturile lui cresc pe la alții sau prin 
case de copii. Nu are remuşcări. Ba din contră. 

— Şi cam asta e viaţa, bă, Claudiule! îmi vorbeşte el, 
privindu-şi senin spuma din halbă. Vrem nu vrem, ăsta e ade- 
vărul. Trăim cu toţii în acelaşi căcat dumnezeiesc al speranţei. 
Unii trăiesc la marginea rahatului, alţii în mijlocului lui, iar cei 
mai privilegiați stau agăţaţi de cojile de roşii din el. 

Ăsta e Cocoşu Pitic. E genul de oportunist dispus să se 
bage în orice combinaţie căcăcioasă şi în orice joc murdar. Nu-i 
place să piardă. Aşa cum a acceptat să îl fac un Cuţitaş aşa 
poate accepta orişice ofertă divină, păgână sau diavolească. La 
cât îşi iubeşte clasa golănească, Cocoşu ar accepta să joace 

Capră-Nouă şi cu Dumnezeu şi chiar ar încerca să trişeze, doar 
pentru a câştiga. 

— Sunt individualist nu egoist, cum spun ăştia. Ție se pare 
ție că eu nu dau?! Când e de dat, DAU! Am şi eu momentele 
mele... Mă gândesc că decât să halesc un tort cu toată lumea, 
mai bine mănânc un căcat de unul singur. 

Plec la veceu. Mă pregătesc mental înainte de a intra pentru 
că ştiu ce miros de zgău mă aşteaptă. Intru. Clorul mă face să 
lăcrimez. Grăbesc pişarea. Lângă mine se goleşte un negricios 
care-şi flutură scula brună ca un rahat de urs. E genul care se 
pişă cu pantalonii în vine. Țigănetele îşi ridică o sprânceană şi se 
uită duşmănos la mine. Mă ia cu d-ălea din fundu” grădinii. 

— Ce te benoclezi, bă, aşa?! 

Nu-i răspund. Sigur are vreun şuriu pe undeva. Pun pariu că 
e vreun puşcăriaş care caută scandal din lipsă de ocupaţie. 
Întrerup pișarea chiar dacă mă cam stropesc şi o întind înapoi la 
masă. Cocoşul e la tejgea. Dă cu vrăjeală în țărancă pentru a-şi 
consolida îmbulinatul prestabilit. Încerc să-l trag deoparte şi să-i 
zic că ţiganozaurii din bar ne-au cam pus gând rău, dar el îmi 
face semn să-l las să-şi facă numărul. Nu mă risc. ÎL salut şi plec. 

Cocoşu a rămas să-şi facă ce ştie el mai bine, adică să-şi 
vândă bălăriile verbale ca pe o marfă scumpă. Ulterior am aflat 
că s-a riscat fără cauciuc şi s-a ales cu probleme serioase de 
basculă. M-a luat valu’ frate! Am dat cu capu’ gol ca Ilie 
Dumitrescu şi HAȚŢ! ...mi-a compostat belengheru. Asta e. Am 
stat o perioadă pe bicarbonat. 

Nu l-am mai văzut de o bună bucată de vreme şi nici 
nu-mi doresc. Mai bine lipsă. Dacă vreau să dau de el ştiu eu 
unde să-l găsesc. Ştiu şi eu, ştiu şi necazurile. 


Zmei cu fustă 


lovitură puternică, dar nedureroasă la cap mă trezeşte 

brusc. Nu e nimic anormal în lipsa durerii — tresărind în 

somn, am dat cu capul de zid. Mirosul de vespasiană al 
saltelelor mă lămureşte în privinţa locului în care mă aflu. Nu 
mi-e greu să mă ridic. Priveliştea e cam înghesuită, însă nu 
insuportabilă. Cel puțin treizeci de paturi frumos (sau poate de 
frică) aranjate îmi infirmă teamă că aş fi la spital. Da... Dar de 
ce mă dor toate oasele? Sau or fi muşchii?! În nici un caz mug- 
chii, pentru că tu eşti gras şi ai doar muşchi lipidici! mă tachina 
Narcisa. Nu e la spital. Nu e mirosul spitalului. E... Dap. Văd că 
e imprimat destul de desluşit, cu litere de-o şchioapă pe o zeghe 
lăsată pe un pat alăturat. E oficial... Sunt la penitenciarul din 
Deta. Singurul lucru bun e că sunt aproape de Timişoara. 
Trebuie să vină cineva în curând să mă viziteze. Dar cine ştie... 
Poate apuc să ies înainte de vizite. 

În spatele meu, trei bărbaţi chei scobesc o lubeniţă lun- 
guiaţă cu dungi, care pârâie de coaptă ce e, la fiecare întâlnire 
cu o lama improvizată din plastic albastru de brichetă chine- 
zească. Doar unul taie din ea. Nu e manierat. Îşi taie lui primul. 
Felia e instabilă. Se roteşte cel puţin o dată când e despărțită de 
felia-mamă. 

— Bună, bă! E bună rău! A băgat nevastă-ta ţuică la greu! 
A băgat cre'că cu aia de o sută de mililitri! Mdea. Uite! A mea 
are şi gaură de seringă în ea! explică unul, înlăturându-şi cu 
bobârnacul sâmburii negrii de pe miez. 

— Tu ce te uiţi, bă? mă întreabă unul. 

La zdup tre’ să fii dur, că altfel ţi-o iei în cur! Bună 
vorbă... Hai s-o folosesc! 

— Nu mă uit! Privesc! 

— PRIVEŞTI?! Buun. Lasă că diseară o să te privească 
Ucrain în ochi! 

Nu mi s-a părut un nume chiar aşa de neobişnuit. Ucrain?! 
Dacă stau să mă gândesc e o simplă poreclă. Şi la urma urmei, 
porecla e mai nevinovată decât omul stigmatizat care o poartă. E 
plină lumea de Venuşi, Loredani, Lavini şi alte prenume femi- 
nine transformate special de mame pentru băieţeii lor frivoli, 
trecuți de foarte mititei prin neplăcuta experienţă a fimozei. 

Ucrain?! Din cunoştinţele mele cumulate cu intuiţia 
benefică a secundei ăsteia, provenită din frica mea de peniten- 
ciar, Ucrain ar trebui să fie şeful camerei. 

— Nu mă mai beli, mă? De ce te uiţi aşa insistent? mă 
chestionează încă o dată acelaşi bărbat, probabil învins de 
alcoolul vaccinat în lubeniţă. 

Prefer! Deci am dreptul să am o opțiune. Eu... Ce intere- 
sant... Prefer urina saltelei în locul mustrărilor acestor beţivani, 
care probabil s-au chinuit să fure o vacă ori şi-au înfipt degetul 
în fundul unui vier, ca să-l fure pe silent. Mai mult ca sigur că 
pentru o vacă au căzut la zdup. Mi-e un pic de teamă, dar mai 
bine îl aştept pe acest Ucrain. Poate că el este mai dezghețţat. 

În sfârşit am adormit. Îmi dau seama după miros. Miroase 
bine la mine în vis. Eu sunt singurul care bese aici. Sunt singurul 
care scuipă şi care se taie la gură cu paharul. Nu am visat mare 
lucru. Doar banalele mele călătorii cu un tramvai arhi-aglomerat, 
o conserva cu vatman ticsită de moşi supăraţi pe cruditatea mea 
vizibilă cu ochiul liber. Nu înţeleg de ce sunt supăraţi pe 
tinerețea mea. E cald în tramvai. Mai mult de jumătate din 
călători dau mai mult de jumătate din pensie pe medicamente, 
care şi ele sunt compensate, şi deci cumpărate la jumătate de 
preț. Simt şi cred că simt bine! Un moş, care seamănă izbitor cu 
Anuşavan Salamanian mă urmăreşte cu privirea şi încearcă — pe 
cât poate el de subtil — să sufle boala lui la mine în gură. Nicio 
lege nu interzice asta. Trebuie să mă mut din loc sau să încerc 

să-mi mut măcar privirea. Gata! Sunt foarte aproape de mâna 
pistruiată a unei femei. Cunosc mirosul. E TIX! Are încă vlagă 
bătrâna. Desluşesc şi capete de bancnote cu valoare mare la ea în 
pumn. Şi cam atât. 

Mirosul de băutură distilată a dispărut din celulă, parcă 
înlăturat de un spray mirific, o adiere plăcută asemenea unui 
vânt scurt făcut cu o mişcare bruscă a uşii de la baie, de o curvă 
proaspăt spălată. 

— Nu mai trage în tine! Nu îți face bine! E Deo-spray! îmi 
spune o voce caldă, dar îndeajuns de coaptă să mă poată speria 
şi să-mi ia gândul de la pişarea ce îmi tulburase somnul. 

— Deo-spray?! strâmb eu din nas, în semn de mirare. 

— Da. Deo-spray. Nu prea ţi-a plăcut latina... Deo-spray. 
Adică sprayul zeilor. 

— Şi la ce mă ajută pe mine acest spray? Mă ajută cumva 
să ies de aici? întreb eu curajos. 

— Ai noroc că sunt calm! ...că altfel diseară băgau băieții 
organismul în tine. 

Un fel necunoscut de frică m-a cuprins strâns. Şi la 
moartea lui Othello mi-a fost frică, dar atunci eram necopt şi 
acum e vorba de altceva. E frica aceea de bărbaţi. Nu e frica de 
pumn. E altfel de frică. E o frică sexuală. O frică mai ruşinoasă 
decât orice stigmat pus pe sufletului unui mascul. Cum să-i 
explic acestui om care foloseşte acelaşi spray cu al lui 
Dumnezeu, că el confundă virtutea cu disciplina... Cu siguranță 
că ăsta e Ucrain. Bărbat bine, dar totuşi să mă feresc de el până 
ies şi să încerc să nu mă mai gândesc că sunt aici la Deta, pe 
strada Vasile Alecsandri numărul 3. Vasile Alecsandri?! 
Ghiftuiţi cărțologi şi puşcăriofili... Faceţi, Nea”, un studiu, că 
dacă mă gândesc bine cam toate corecțiile şi puşcăriile intra- 
orăşeneşti sunt pe strada Vasile Alecsandri!... 

x 

E a treia zi de când STAU aici. A început să mă mănânce 

capul. Mâine o să mă bag la spălat. Nici Ucrain şi nici sprayul 

lui nu m-au mai deranjat de atunci. Se aude pe aici că deputatul 
Berbecaru e cu noi în celulă. Trebuie să-l aleg probabil dintre 
cei netunşi la zero. 

— Dă-mi şi mie o țigară! îmi zice un deţinut cu bube 
coapte pe faţă. 

— N-am! răspund eu. 

— Minţi, bă! Te-am cercetat ieri când erai la masă... Mai 
ai trei... 

— Le-am fumat! 

— Nu aveai cum! Stau de atunci cu geana pe tine. 

— Păi mai am doar una... Să i-o dau lu’ Ucrain sau să ţi-o 
dau ție?... 

— Nuuu!... Nu mai vreau! sare el speriat. Ziceam şi eu 
aşa... ce dreacu”! 

l-am dat o ţigară, totuşi. Putea să mă prindă în ofsaid 
altădată şi să mi-o dea la ochi. A luat ţigara şi m-a măsurat o 
clipă cu privirea — negăsind cu siguranță altă preocupare — în 
timp ce scotocea sub saltea după foc. 

— Danke, bă, Claudiu! Te am în vedere pentru pomu? de 
Crăciun! 

Mâine trebuie să mă spăl neapărat pe cap. E prea mare 
mâncărimea. Şi mă omoară şi programul ăsta inutil: somn, 
mâncat, somn, stat, privit, somn, mâncat. Parcă sunt într-un 
banc vechi. Nu într-un banc cu peşti Piranha, ci într-un banc în 
care eu — după moarte — mă reîncarnasem într-un iepure dintr-o 
crescătorie din Scorniceşti. 

x 

Indiferent de fapta comisă, Poliția te cam ia din pat pe la 
şase dimineața. Cam atunci se schimbă tura. Te ridică cei din 
tura a treia şi îţi iau amprentele cei din tura întâi, adică cei care 
lucrează pe zi sau la opt ore. 

Au bătut normal la uşă, civilizat, scurt, bătrâneşte. Am 
deschis, mi-au expus grăbiţi problema, iar eu am decis, la fel de 
grăbit, că ar fi bine pentru mine să nu mă împotrivesc în niciun 

fel. Pe unul dintre el îl ştiam. Mă-sa fusese femeie de serviciu la 
Facultatea de Electrotehnică din Timişoara şi se zvonea prin 
căminul politehnist că el ar fi intrat în Poliţie pe datul ei cu curu”. 

Sincronizarea a fost perfectă, ca în Biblie. Cele trei echipaje 
din tura a treia au adus la secție — cam în acelaşi timp — câte un 
individ antisocial. Unii pe mine, alții pe altul şi unii cu mustață pe 
un țăran desăvârşit, în toată plenitudinea cuvântului, un om 
modern al satului învins de bătături, muncă şi alcool şi blestemat 
parcă de Dumnezeu să doarmă cu sapa în pat. Însă noi nu 
mergeam la răstignire, ca în scripturi. Mergeam la chestionare. 

Pe mine şi pe țăran ne-au băgat în acelaşi birou. De 
celălalt nu mai ştiu nimic. Primul pe care l-au pus să scrie 
declarația a fost țăranul. Omul a apucat cam stângaci pixul cu 
carbură fină pe care politaiul i-l întinsese. 

— Scrie, bă! îi spune omul legii. 

— Nuştu! 

— Nu ştii?! Benee... Cum îţi zice lumea? îl întreabă alt 
polițist mai zelos. 

— Mie?! Arapu”, că sunt mai negru aşa... 

— Uite ce e, bă, Hara... pulă... O să scriu io și tu o să te 
semnezi aici! Dea?! 

— Ce să fac?! întreabă omul nedumerit, vădit stânjenit că 
politaiul îi pocise atât de rău porecla. 

Se uita fix degetul arătător cu care polițistul ținea hârtia. Se 
gândea poate să sară la el şi să-l descărneze cu dinţii, ca o ştiucă 
înfometată, dar ceva îl oprea. Ştiu ce era. Era frica de bătaie. 
Amândoi auzeam cum în celălalt birou în care în duseseră pe al 
treilea, cineva se ruga de altcineva să nu mai dea. 

— Să te semnezi, bă! Să te iscăleşti... 

— Aaaa! Aha! Da”, şăfule! Mă iscălesc, cum să nu! 

Îmi amintesc doar frânturi din ceea ce murmura polițistul 
în timp ce îi încropea declarația lui Arapu’: furt rulmenţi... 
Întreprinderea de Mecanică Fină... Apoi l-au luat şi inevitabil 
a venit şi rândul meu. 

— Tu?! Eşti vinovat, nu?! 

— Nu, răspund eu. 

— Pe dreacu”! Ai băgat o fată în spital şi ai mai şi fugit de 
la locul accidentului! 

— Nu am fugit! M-am urcat şi eu cu ea în salvare... 

— Păi de ce? 

— Nu-mi era bine. Îmi venea aiureală de la stomac... 

— Mdea. Vezi că te acuză şi alde mă-sa... 

— Ştiu. 

Nu era nimic nou. Poliţaiul încerca doar să mă sperie. 
Credea că nu ştiu că mă acuzase şi a bătrână. Exact la poarta 
spitalului femeia a venit la mine ca o albină gonită din roi şi 
mi-a tipat în față. 

— Bă, mamă! Eşti un nenorocit! Un... un golan! 

Nu i-am răspuns. Am vrut să dau să plec, dar ea se tot 
înfigea în mine şi mai pornită, căutându-mi privirea. 

— Ai văzut-o cum e? Bă, mamă, bă! îmi zice ea între două 
tuşituri scurte. Mai bine o regulai bine decât să o poceşti în 
halul ăsta!... 

Semăna cu fie-sa. Prea multe alune. Poate că şi asta m-a 
atras spre progenitura ei, că doar toți bărbaţii ştiu din născare că 
femeile cu alune proeminente pe față au un libido impresionant. 

x 

Îmi părea rău şi de mine, dar, fără să ştiu de ce, îmi părea 
rău şi de Arapu’. Măcar el furase din prostie. Eu, însă, căzusem 
la închisoare din cauza femeilor. Probabil că de asta dorise şi 
Ucrain să mă cunoască. Bănuia că fusesem peşte. Nici pe 
departe. S-a convins singur că sunt peşte, dar altfel de peşte. Cu 
toate că nu aveam să stau mult la Deta, eram peştele de care 
balta lui mocirloasă avea mare nevoie. Frica de muncă şi 
foamea de carte mă făcuseră să am mai mereu o lanterna 
aprinsă în burtă. De aceea eram calea lui spre lumină. 

— Spune-mi de ce plăcere ţi-e dor? m-a întrebat Ucrain 
într-o zi. 

Trebuia să fiu sincer cu acest raket’ pocăit. 

— Păi... Aveam o plăcere cam neobişnuită când eram mic. 
Mi-e dor să stau în cadă, să bag capul la fund în apa călduţă şi 
să ascult pentru câteva secunde bâzâitul ştirilor de la 
televizorul din dormitor. 

Am crezut că-l surprind. Dar mai degrabă plăcerea mea i 
s-a părut cam banală. 

— O să ţi-o îndeplinesc! Dar o să trebuiască să te mulțu- 
meşti cu o albie. Vrei neapărat la ştirile de seară? 

— Da. Tu ce vrei în schimb? îl întreb eu surprins. 

— Vreau să-l întrebi pe senatorul Berbecaru care e Regula 
celor nouă F... 

Atât mi-a zis. Două zile nu m-a băgat în seamă. Eu ştiam 
deja această regulă. Nu avem nevoie de Berbecaru ca s-o aflu. 
Dar poate că Ucrain o ştia şi el şi credea că Berbecaru — din 
curiozitate — o să vrea să o afle. 

Înainte să-l abordez pe Berbecaru şi să-mi câştig albia, 
l-am căutat pe Arapu’. Am ajuns la concluzia că nu se merită 
să fii câtuşi de puţin discriminant în puşcărie. Ţigani, român, 
ţăran coclit... e tot ăl drac. De aceea l-am căutat pe Arapu’. L- 
am căutat ca să mă salute cu palmele lui bătătorite şi să-i admir 
neglijenţa cu care îşi purta câteva fire crescute în popul nasului. 

L-am găsit calm. Băieţii avuseseră grijă să-i mai amin- 
tească încă odată ce nasol e la pârnaie. Probabil că dăduse şi el, 
dar la ce bun... 

— Mă mai ştii? îl întreb eu. 

— Dea. De la... 

— Da, îi tai eu vorba. De acolo... 

Nu a trebuit să-mi spună el nimic. Eu doream doar să-i 
simt mâinile. Ştiam că pătimise. Şi pentru asta îi inventasem 
deja o poveste asemănătoare poate cu cea reală. Din cauza 
sărăciei, de mic, mă-sa îl trimitea duminica la biserică să 
mănânce de pe la babe, colivă, colaci şi turte, ca nu-i mai dea 


7 Raket (rachet) — mafiot ucrainian. 

ea de mâncare. Se furişa pe sub altar privind pantofii murdari ai 
preotului. A învăţat multe în biserică. Femeile veneau pline de 
flirt cu câte un pui fript la preotul libidinos zicându-i: Ja 
părinte, ia! ...şi din păsărica mea! Şi el le răspundea la fel, 
ascuns: Vai de capu’ satului de sula bărbatului! 

Dar să nu uit de albia mea în care o să stau scufundat cu 
fundul în afară şi o să aud ştirile din biroul comandantului 
închisorii. Salutul lui Arapu’ m-a liniştit. Nu-mi vine în minte 
nici Ucrain, nici obsedantul NOI pe care ni-l înfigeau în creiere 
la facultate: animale de pe la noi, cum a scris la noi lon Coteanu. 
Vreau doar să mă gândesc la lucrurile rele pe care le-am făcut 
împotriva statului român. Am fost un distrugător. Se pare că 
penisurile deformate pe care eu le-am desenat pe băncile lăcuite 
ale Universității de Vest au atins culmea nocivității. 

— Domnul senator Berbecaru!... 

— Eu, în persoană, îmi răspunde el. 

— Şi eu... Şi eu v-am votat. 

— Şi ce?! Bravo! 

— Şi nimic. Am nevoie de un răspuns. 

— Spune repede! 

Închid ochii, îmi vine în minte o albie nouă, albastră şi 
gura mi se desface. 

— Ştiţi cumva care e Regula celor nouă F? 

— Da. Cum dreacu” să n-o ştiu?! Toată lumea o ştie. Dar 
din păcate nu mai e valabilă. Mai eram eu la bulău dacă mai era 
valabilă?! 

A ştiut-o! Am scăpat de la Deta! Adio Ucrain, adio 
Arapule! Bun-venit albia mea albastră! 

Fraţilor Faceţi Formele! Formele Fiind Făcute, Furaţi 
Fără Frică! 


Military Guştere 


oaptea mă chinuiau visele altora. Sau poate credeam eu 

că sunt ale altora. Visam ţigănci de toate soiurile, fete 

de bulibaşă, ţigănci grase, visam evreice sefarde, 
evreice aşkenade, legionărese codreniste cu portjartieră, prosti- 
tuate, roxelane tinere, fete pistruiate cu nas acvilin, muieri 
parfumate care depun bani la bancă, negrese cu părul afro. 
Visam tot. Nu-mi era ruşine. M-am visat rostogolindu-mă chiar 
şi peste surorile Dosa, urâtele cartierului. Să sar din pehaşul 
uneia într-al alteia şi să trec prin cultura mondială forând 
FEMEIA. 

Cam asta visez eu şi nu mi-e ruşine. Azi au trecut fix două 
săptămâni de când Safta Ionuț, băiat bărbos cu nume de familie 
femeiesc, a plecat voluntar în armată. Curtea unităţii arăta ca o 
puşcărie cu borduri proaspăt văruite şi măturată cu mături de 
nuiele. Pentru că atunci când se bătea cu cineva el îşi strângea 
adversarii de ouă, îl poreclisem Guştere. Eu ştiam de la Florică 
a lu’ Platu (bunicul meu longilin stil Pantera Roz) că guşterele 
sare la coaie. Porecla soldatului era susţinută şi de o 
bâlbâiosâsâială cruntă, care începuse să ne cam molipsească pe 
toți. Prima atingere. O palmă tare la suprafață, ca o budincă 
uitată pe masă, îmi strânse palma mea fină de onanist matinal 
de ocazie. Toți băieții se scoală cu noaptea în CAP. Mirosea a 
ceva cunoscut. Mirosea a Gaga, mirosea a Costi şi a Othello. Ei 
însă aveau parfum de lichior Marasco în sânge. Asta îi făcea să 
fie speciali şi îi înzestra cu un alb neobişnuit al dinţilor. Din 
cauza alcoolului, gingiile lor se retrăgeau încrețite până 
aproape de os, revenind milimetru cu milimetru în perioadele 
de reveneală. 

Guştere avea o rană supurândă pe gât, exact sub Mărul lui 
Adam. 

— E de la po-porumb! Ne-au... Ne-au luat la cules! explică 
Guştere afectat. 

Durerea din picioare ne obligă să ne aşezăm la o masă 
îndoită şi ruginită de tablă, destinată soldaților. Guştere înlătură 
cu o briză de suflat urât mirositor firimiturile de la o vizită 
soldăţească anterioară. La câţiva metri de noi, altă masă, alt 
Guştere, altă vizită. Soldatul se năpusteşte ca o gravidă 
pofticioasă asupra unui castron cu salată de roşii. O femeie cu 
basma, ce pare a fi mă-sa, îi vorbeşte şi îi mângâie părul tepos, 
dar el o nu o priveşte şi se concentrează asupra castronului. Pe 
niciunul dintre cei vizitaţi nu-i mai interesează veştile de acasă. 
Toţi sunt chitiți pe haleală. Plăcerea de a întinge în zeama de la 
salată e cel mai intens orgasm soldățesc. Nici iubitele nu au 
vreo şansă în faţa salatei. Fiecare primeşte câte un sărut cu gust 
de ceapă, dar asta doar după terminarea salatei. 

— Ce mai e p-acas”? întreabă Guştere. 

— Ce să fie?! răspunde ta-so (Numele lui nu e important. 
Să ne concentrăm pe salată şi militari). E la fel... Sărăcie, 
datorii, cu mă-ta nu mă mai înţeleg deloc. Dar cred că ţi-a spus 
şi ea treaba asta. 

— Ddda... A... A venit şi ea la mine. Ce ai în plasa aia? 
Salată ai? 

— Nu e. La noi la țară nu s-au copt roşiile. Nu ştii că se coc 
mai târziu?... Ce?! Voiai să-ți cumpăr d-alea injectate de la 
turci?! Te ia cufureala imediat de la ălea. 

— Dar ce ai aci? continuă Guştere trăgând plasa spre el. 

— Vezi şi tu! 

Guştere retrăi senzația de Kinder Surprise căutând în plasă. 
Nu găsi mare lucru. O bară de salam de vară, brânză sărată, 
pâine, suc acidulat, două banane, un tricou şi trei pachete de 
țigări între-şi-între. Îşi aprinse o ţigară şi îi ceru foc lu” ăl bătrân. 
Nu prea mai fuma, dar o vizită trebuie celebrată într-un fel. 

— E... E rău aici! Dacă nu mă muţi de aici îmi bag AKM-ul 
în gură şi pa! 

Cred că a vrut să spună pac. Nu mai conta. Disperarea se 
citea uşor în ochii lui împăienjeniți. 

— Ai numai căcat în capul ăla! Semeni cu mă-ta! replică 
ta-so, aprizându-şi şi el o ţigară. 

Eu nu comentam nimic. Nu era treaba mea. Eu venisem 
aici cu un scop bine definit şi nu mă abăteam de la el. Ta-so îi 
adusese țigări, ceva haleală şi îi reconfirmase că acasă lucrurile 
erau nasoale. Nici nu puteau să fie altfel. Guştere fusese 
conceput la beție. Probabil că toată generația anilor de Brifcor 
fusese concepută aşa. Poate că unii fuseseră concepuţi în frig, 
alții în încercări nereuşite de a imita poziții din filmele cu 
Ciciolina. Însă, totul e clar. Guştere fusese conceput la beţie în 
poziţia ca omu’ pe femeie. Eu venisem ca să-i mai povestesc 
despre vagabonţeală. Venisem să-i spun cine pe cine a mai 
bătut, şi ce curve mai apăruseră prin cartier. 

După o tăcere scurtă, ta-so se prinse că noi vrem să vorbim 
d-ale noastre. 

— Mă duc să vorbesc cu Scurtu! Am dat bani grei să 
nimereşti la bine şi tot nu eşti mulţumit. Aşa e în armată! Nu 
vrei să-ţi dea ăştia şi curve şi băutură?! 

Scurtu era un maior pipernicit şi beţiv cu care ăl bătrân se 
ştia de nu ştiu unde. Rămăseserăm doar noi. Atmosfera era una 
obişnuită. Puţea a transpiraţie şi se mânca salată de roşii. 

— E rău aicea, bă! zise Guştere descumpănit. Mânca-ţi-aş 
pana ta, de n-am băgat muncă de m-am îmbolnăvit! Am băgat 
muncă la greu. Mă ustură buba asta de pe gât de-mi vine să 
urlu. Ieri a murit o vacă... Şi... Şi seara ne-au băgat-o la ciorbă. 
Moaa! Ce mă ustură asta! 

Mă roagă să-i suflu un pic pe bubă. Îi suflu. Muşte grase 
ne dau ocol, atrase probabil mirosul de transpiraţie militărească 
şi de resturile de pe mese. 

— la zi! Ce mai e prin cartier? Ai mai pârlit şi tu ceva?! 

— Am mai prins câte ceva... Subțireandru... Nu mai e ce 
era. S-a împuțit treaba. Țigănie mare. Au venit ciorile peste 
noi. Au maşini, au bani, şi ştii bine cum sunt țărăncile: dai cu 
banu” şi pun botu”! 

— Mda... E.. E de belea! Bă, ştii ce cred eu? îmi mărturi- 
seşte el Cred că ăsta bătrânu” a vorbit cu Scurtu să mă belească 
mai rău. În loc să mă bage pe sectoare liniştite, ăştia m-au luat 
la munci. Dar las” că dacă văd se nasoleşte treabă, mă dau 
bolnav... Fac eu ceva! 

Bromura, futaiul milităresc şi munca la câmp îl cam dove- 
diseră pe Guştere. Se zvonea că a doua zi vor fi scoşi din nou la 
cules de porumb. Stagiul în unitățile militare româneşti e ca un 
scăldat într-un butoi cu testosteron sovietic. Dacă ai mamă sau 
soră e mai mult decât sigur că ele au fost regulate verbal în fiecare 
găurică de zeci de mii ori. Despre soră nu sunt foarte sigur, dar o 
mamă, fie ea şi moartă, trebuie să aibă toţi. Nici morții nu au 
scăpat de regulat, cu predilecție cei ai mă-tii. Din armată unii se 
întorc bărbați, iar altora li se aţâță fărâma de sodomie pe care — fie 
că ne place sau nu — o avem cu toții în noi. După câteva luni de 
privit la cururi proaspăt spălate de țărani tineri şi sănătoşi parcă ți 
se face scârbă de femei. Totuşi, nu cred că e cazul lui Guştere. El 
e pizdar convins. Dacă ar fi să-i născocesc o poreclă cred că 

Pizdaru ar fi cea mai potrivită. Motivul e chiar în una din replicile 
lui de civil: Am rupt-o! Am dat în ea ca-n Bosnia. 

— ĂI bătrân e pus pe mine, ce să mai încolo şi-ncoace... 
Treaba lui! 

— Tre” să te codeşti şi tu! îl îmbărbătai eu. În armată tre” să 
ştii să te codeşti! Te faci că munceşti şi te gândeşti la AMR... 

Era un sfat nefolositor pentru că toți recruţii veneau cu 
gândul la codeală. Dar la harneala pe care Guştere o avea în el, 
putea să reuşească. Parcă era un personaj din Infractorul. Cu 
toate că multe erau pure invenții, revista asta porcoasă a format 
generaţia noastră. Îmi tot imaginam cum o fi arătând copilul pe 
care o lărgitură l-a făcut cu un cal. Cică mânca iarbă şi se căca 
pe unde apuca. Baliverne!!! Totuşi, mă fascinau. Guştere mi-a 
povestit odată cum ta-so a venit beat acasă şi s-a apucat să 
caute un post de ştiri la Sirius-ul lor alb-negru. De beat ce era 
nu a nimerit butonul 5. S-a chinuit vreo juma” de oră. De atunci 
ta-so s-a ales cu porecla Cinci. 

La porumb e ca la topitorie. Rândurile sunt kilometrice şi 
100 de inşi stau pe câte un rând în bătaia arşiței. Din cei 100 de 
militari doi piloşi se ocupă de apă. Adică merg printre rânduri şi 
te invită să bei dintr-un polonic ruginit. Ai dreptul doar la unul 
singur ca să ajungă la toți. După o oră, apa devine boalcă. După 
trei, devine ceai de câmp. Cine nu e rudă cu dromaderul nu 
scapă. Pişarea nu te ia că te pişi prin piele. Rahatul îți clocoteşte 
în maţ. Ici-colo mai leşină câte un bleg. Te rogi la Dumnezeu, 
deşi l-ai cam bălăcărit ca la uşa cortului, să nu pice vreun vecin 
de rând, că altfel ai pus-o şi tre” să culegi şi rândul lui. Dacă ai 
noroc să fii vecin de rând cu vreun cunoscut, timpul trece mai 
repede. Mai vorbeşti despre filme, despre viaţă şi, inevitabil, 
despre curve. Dacă te dezbraci e şi mai rău. Soarele te pârleşte 
ca pe porc. Mai bine stai în suc propriu şi aştepţi să faci râme la 
subraţ. 

Trecuse ceva vreme şi Cinci nu mai apărea. Ba da. Uite-l 
că vine! Guştere parcă aştepta ceva de la el. 

— Cică nu ai tras în jug! concluzionă ironic Cinci. Nu eşti 
tu obişnuit. Mâine cică vă ia la porumbi. Tu eşti trecut la 
G.S.-uri. Ai scăpat!... 

Guştere mă priveşte concluziv. Vezi, b-bă! Am belit-o pe 
Coana Ursoaica. Mda. Urmau zile grele. Cinci îl scăpase de 
porumb şi îl băgase la veceuri. Deci, dăduse dintr-un căcat în 
alt căcat. Totuşi, este mai bine la căcăstoare. Cu toate că 
mirosul de cloramină te învineţeşte, ai intimitate şi poţi să o iei 
un pic la mână sau poţi purta o conversaţie cu TINE, cel care se 
oglindeşte în apa limpede din closet. 

Umilinţa cea mai mare este la duşuri. După cum se ştie, 
mărimea chiar contează. Nu e bine să o ai nici mică, nici 
strâmbă şi nici prea mare. Termenul de prea mică nu este 
acceptat. Penisul e precum castravetele pentru murături. 
Nimănui — fie el/ea hetero sau gay — nu-i plac ăia mari, cu 
seminţe. Aia sunt deja dovleci. Toţi vor cornişon. Pe militari îi 
paşte curiozitatea în curu” gol. Toţi şi-o compară pe-a lor cu a 
celorlați. Cei cu EA mică spun despre înzestrați că o au de 
neam prost, iar dotaţii spun despre ceilați că au cioc de undiţă. 
Iluzia optică funcționează şi la această măsurătoare falică. Cei 
slabi şi cei raşi sunt avantajaţi. Guştere o avea de bandit, de 
infractor. Un adevărat model de dildo Real Big Boss sau 
Jumping Jaguar, cu vene încâlcite. Când rămânea fără chiloți se 
putea spune că a ieşit cu calul la arat. 

— De permisie ai vorbit?! întrebă Guştere nerăbdător. 

— Dea... Am vorbit, răspunse Cinci. Cică îți dă. 

Cinci minţea. Îl căutase pe maiorul Scurtu, dar nu-l găsise. 
Avea şi Cinci destulă şcoală de golan în el. Harneala era 
singurul lucru pe care Guştere îl moştenise de la ta-so. 

A fost ultima mea întâlnire cu el ca soldat. Nu am mai 
avut multe tangenţe nici ca tovarăşi. Poate că nu a fost scris în 
stele ca Guştere să devină militar. Poate că destinul lui măreț 
este să moară eroic cu datorii la C.A.R., intoxicat cu propriile 
băşini ca în bancurile irakiene despre Fusein. 

Paradoxal, Guştere nu a murit împuşcat, ci a murit golă- 
neşte. A murit electrocutat încercând să fure un transformator 
mare, de la o fosta fermă de porci. Probabil că ar fi scăpat dacă 
ar fi fost băgat la timp în nisip, dar dracu ştie’. Poate cauza 
morții ar fi că semăna cu mă-sa. Oricum, acum am rămas 
singurul care ştie cele mai tari poante golăneşti din câte există: 
Şoareceobolanul şi vulpele şi Şarpele cu cinci picioare şi 
maimuța agățătoare. 

Va veni şi vremea lor... Pe onoarea mea de militar! 


Paşaportul de aur 


iganii mâncau cu repeziciune ca şi când ar fi fost ultima 
lor masă. Cioflăielile, râgâielile şi scrâşniturile din dinți 
9 se succedau şi se întretăiau într-o muzică balaurească a 
mațelor. Faraonii îşi făceau loc cu coatele ca să ajungă la blidul 
dorit, opriţi doar de burdihanele, care se propteau în masă. În 
toate paharele pluteau firimituri mai mici sau mai mari. Era o 
competiţie balcanică de putori şi mirosuri grele, ce ar fi trebuit 
să se miroase între ele, ca să deranjeze pe cineva. Din când în 
când, câte un garoi sau o garoaică mai scăpa câte o fâsâită cu 
puţin sonor la eliberare. Unii îşi semnalizau băşina printr-un 
rânjet mustăcit, etalându-şi scurt dinții din metal. 

— Eu dacă nu cioflăi nu mă satur! se făleşte Brătăşanu, un 
țigan gras cu cămaşa desfăcută. 

— Dicta praleo! Să moară famelia mea dacă nu ne ducem 
toți la balamuc! se înfoaie de lângă el, Grădina, femeia lui, 
comparabilă cu el în osânză şi urâţenie. Să-mi moară mie nepo- 
tul meu, lonuţu, dacă nu e de rău cu Ceauşăscu asta! 

— Taci, fă! Vrei să ne bagi la puşcărie? se răsti bărbatul cu 
gura plină. 

Cu toate că îşi băuse propria greutate, cuvântul „puşcărie” 
potoli avântul țigăncii. 

— Păi şi aurul?! continuă ea cu privirea în farfurie. 

— Has mo belengheru! Nu vezi că e gorobeţii cu ochii pe 
noi?! 

Treburile erau bine puse la punct. În lumea ţiganilor din 
Recaş exista un singur cântar, o singură măsurătoare: şapte kile 
de argint pe un kil de aur. Miza era una singură: fuga în 
Germania. 


Paraidis. Literatură de cuţit 79 


Singura poartă vestică era o înţelegere între Petar 
Stambolici, succesorul lui Tito, şi Ceauşescu sau între Ceauşescu 
şi Stambolici, ca să par puțin atins de patriotism. Scopul era unul 
ceauşist. Ceaşcă îşi trimitea săptămânal milițienii să le dea boxul 
la garoi: Căutaţi-i şi-n cur!!! Miliția făcea întocmai: îi bătea, 
punea şoşoiul pe ei sau le devasta locuinţele. Odată i-a prins 
uitându-se la video în toiul nopţii. Era un film cu Brucele. Toţi îl 
văzuseră de cel puţin cinşpe ori, dar fiindcă fuseseră privaţi de 
filme atâta timp, acum se uitau la recuperare. Oricum, era 
singurul film pe care-l aveau. 

— Ce e ăsta, mă?! întrebă un miliţian mustăcios. 

Se face linişte. Doar Brucele se mai aude. Acum bate la un 
chinezoi fortos, dar nimeni nu aude. Toţi ştiu faza şi şi-o 
imaginează. Două ţigănci bătrâne se uitau şi ele la Bruzlea. 
Niciuna nu ştia să citească. Totuşi, la filmele indiene de la 
cinema nu era nevoie de citit. Mai prindeau frânturi din vechea 
limbă mamă şi dezlegau şirul nesfârşit al pupăturilor şi 
alergăturilor în jurul copacilor. 

Bătaia începe. Nu se împarte nimic. Sunt unii care dau şi 
unii care iau. Niciun ţigan nu poate să riposteze. Dacă dai în 
milițian, am belit-o cu toţii! 

— Ce v-am spus eu, măăă?!!! se răsteşte Bebe mustăciosul. 
După zece noaptea să nu vă mai strângeți în grupuri mari!!! 
V-am spus, ce dreacu”! Aseară s-a spart apartamentul unui 
maior... Cine dreacu' să fure?! Voi! Să stârpim ciorile, că ne 
distrug porumbul şi culturile!!! Valericăăă! Ia dă-te-n coa’! 
Ia-le, bă, video-ul ăsta! 

Nimeni nu comentează. Brucele încă bate. Bate bine. Doar 
smulgerea bananei din aparat sau întreruperea curentul electric 
îl poate opri. Miliția pleacă. Brucele părăseşte şi el mahalaua 
cu tot cu video-ul care-l adăpostea. Nimeni nu are somn. 
Blestemele şi înjurăturile ţigăneşti curg şiroi înspre Ceauşescu 
şi înspre milițieni. Indiferent de vârstă sau sex, toţi garoii îşi 
bagă şi îşi scot în toate găurile lor, ale mamelor lor, ale rudelor 

vii şi ale morţilor. S-a dus cu şmecheria! Trebuie să ne dăm în 
cur şi-n cap şi să facem rost de aurul ăla şi să fugim în Nemţia. 
La nemți e bine! 

Treaba cu paşaportul era un plan ceauşist foarte ingenios 
pentru că oricâtă bătaie ar fi luat, garoii nu ar fi spus niciodată 
unde şi-au ascuns aurul. Putea să-i mănânce puşcăria şi păduchii 
că nici d-ai dreacu' nu spuneau! Astfel, prin cumpărarea 
paşaportului, Ceauşescu le lua şi aurul şi scăpa RSR-ul de 
țigănet. Genial!!! Și aşa îi trimitem, Nicule, în Germania Fede- 
rală! Cică aşa i-ar fi sugerat Leana din Petreşti lui Ceaşcă într-o 
noapte, făcându-i apoi un beliş pe furiş, să-i zică lumea hoața. 

Colonelului Nuță, cel mai baro milițian al Timişului, i se 
promisese o parte din captură chiar de către Tovarăşul însuşi. 
Avea, deci, cam cinci la sută din tot aurul care ajungea la stat, 
dar se înfrupta şi din şpaga țigănească. Sârbii primeau şi ei 
ceva aur românesc pentru a-i lăsa pe ţigani facă o călătorie 
turistică în afară, după ce ajungeau pe teritoriu iugoslav. 
Oricum, toată șpârla era ca Stambolici să nu-i repatrieze. 

Țiganii îşi doreau migrația din toate celulele. Aveau o 
dorinţă de antilopă Gnu în ei. Prin toamna lui '85 nu mai găseai 
nicio lingură de argint prin Timiş, Arad sau Caraş-Severin. Aur 
nici atât. Se furau verighete, se tăiau inelare, se spărgeau consi- 
gnații, se extrăgeau dinți de cadavre. Febra era mare. Țigăncile 
focoase erau trimise prin sate. Stăteau o dată pentru o pasăre 
de curte. Mai multe păsări deveneau covor turcesc. Covorul 
devenea prilej de negoţ prin alte județe mai bogate. Departe de 
ochiul bărbatului, țigăncile se crăceau pe găini cu gâtul gol, 
curcani, rațe şi boboci de gâscă. Escroacele prăduiau tot ce era 
de preţ de prin casele de stătuți. Suportau orice: găligani 
mucioşi, moşi libidinoşi şi şchiopi care abia o sculau, văduvi 
beţivi care voiau să le-o înfigă doar la ochiul maro, ciobani 
dotați care şi-o crescuseră cu zăr, puşcăriaşi cu bile confec- 
ționate din coadă de periuţă de dinți şi cur de şampanie sau cu 
urechi de şobolan pe membru, ingineri agronomi care şi-o 

înnădeau cu păr de cal, puştani precoci, învățători de sat cu 
bube dulci pe față şi popi bărboşi şi destrăbălați care le priveau 
cum se pişă. 

Era mai rău dacă se întorceau fără aur sau argint. De 
supărare, țiganul era în stare să-i cauterizeze gaura femeii sale 
cu un cuțit încins. Un paşaport sârbesc costa trei kile de aur. 
Pentru cele trei kile câte intra în ea, chiar dacă Marea Neagră 
înconjura şi tot nu ajungea... Multe rămâneau gravide şi tre- 
buiau să se dreagă repede, adică ca să lepede carnea din ele 
până nu se închegau oasele în ea. Altele veneau bătute, deşelate 
sau cu bube la fofoloancă. Câteva, mai norocoase, se întorceau 
satisfăcute şi mai grase decât au plecat. Unele nu se mai 
întorceau deloc. Ori erau moarte sau căzuseră la pârnaie ori 
dăduseră de un carbasan mai mare. 

Mulți țărani se fereau să le pună poalele în cap ca să nu se 
pişe lame după aceea. Nu se încumetau la nicio gaură. Pericolul 
blenoragiei te pândea peste tot. La oraş, însă, treaba stătea 
puţin altfel. Militarii în termen îşi dădeau pierdute cruciulițele 
şi lănţicurile de la gât pentru a băga carne în carne. Scula- 
mentul se înmulţea simţitor, iar tetraciclina se cam epuizase de 
prin farmacii. 

Bărbații nu stăteau nici ei cu mâinile în sân. Unii jefuiau 
biserici. Alţii, temându-se de răzbunarea Bărbosului din ceruri, 
scobeau doar puţin sfeşnicele aurite pe interior cu o unealtă de 
giuvaergiu, cât să nu se vadă. Dar Bărbosu' nu menaja pe 
nimeni. Îi lovea cu răzbunări religioase. Unora le mureau câte 
un puradel din te miri ce boală uşoară şi trecătoare ale copilă- 
riei sau cădeau ei înşişi la puşcărie grea. Costorarii alunecau de 
pe casele pe care băteau tablă galvanizată, lăieţii se sluţeau în 
focul din vatră făcând la cazane, dar frica de Ceauşescu era cea 
mai agonizantă. Ceaşcă era mai al dreacu” decât oricine şi de 
aceea trebuiau să fugă. Ciauşăscu ne ia auru’ şi ne bagă în 
făbrici şi uzâne, fără țâgări şi fără pâine! 


Z == 
SE 

Raiul nemţesc la care ei visau nu putea fi verificat sută la 
sută dacă era un rai sau nu. Cei care obținuseră primele paşa- 
poarte spuneau că e bine, bă! Am înviat aici, să moară familia 
mea! 

Mulţi băgau în ele. Până să ceară azil la nemți, mâncaseră 
bătăi sore cu moartea pe drumul până acolo. Vorba circula din 
țigan în țigan, indiferent de ţară. Nemţii le povesteau austriecilor, 
austriecii la gabori şi sârbi, sârbi la români. £ vis!!! Hai acia! 

Kilele de aur şi argint începeau să se strângă. Maldăre de 
tacâmuri, foiţe, ghiuluri, cocoşei sau toarte. Toată țigănia era 
poleită cu aur şi trenţe rupte. Singurul pericol era furăciunea de 
la unul la altul. Toţi se fereau de toți. Cei care aveau televi- 
zoare pe lămpi nu-i mai primeau în casă, la desene, pe copiii 
celor care nu aveau. E stricat, praleo! Intrase râca în ei. 

Se face tranzacţia. Nuță eliberează paşapoartele, Ceaşcă e 
fericit, Stambolici mulțumit. Pentru unii garoi, e pentru prima 
dată când se văd într-o poză. Mai toţi semnează cu deştiul. Râd 
unii de alții privindu-şi fețele. 

— Ciocarika barda! Ce moacă ai, să-nnebunesc! Șokerii 
şopârla! Zici că eşti Sandokan din filme! Ciarles Bronson, 
să-nnebunesc! 

— Să moară mă-ta! Tu zici că eşti Ol Şateran"! 

Plecarea e aproape. Obiceiul ţigănesc consta într-o mare 
masă de adio, ca o pomană, de parcă ar fi plecat la moarte. 

Toţi sunt cu gândul la paşapoartele din gardilop. Stau bine 
unde stau. Halitul continuă. Țigăncile au gătit trei zile pentru 
masa asta. Jumătate din zburătoarele pregătite sunt ciordite. Au 
furat chiar şi două găini mari, de carne, de la grădina zoologică 
din Timişoara. De bătrâne ce erau, nici nu au fiert bine. Cu 
toate că au îmbătat fiecare pasăre, ca să aibă carnea fragedă, 
cine nimereşte ceva din găinile astea, s-a rupt la măsele. Până 
acum nimeni n-a făcut nazuri. Poate că s-au şi mâncat deja. 


* Old Shutterhand — personaj din Winetou, al lui Karl May, un film de 
aventuri foarte apreciat în acei ani. 

— Ce facem, domnu’ Bebe? Mai stăm mult după ei? îşi 
întreabă un milițian nedumerit superiorul. 

— Stăm, bă! Stăm ce dreacu”' să facem... Ăştia se-mbată şi 
face scandal. Nu ştii cum e țiganu”'?! Mă duc să trag o pişare. 
Stai cu geana pe ei! 

Bebe Bucur caută un loc mai ferit. Originea lui sătească îl 
îndrumă instinctiv să se golească după casă. Îşi desface cureaua 
pe ghicite, căci nu o poate vedea din cauză că stă pitită la 
umbra burții sale. Deşi nu e ruşinos din fire, Bebe îşi eliberează 
jetul pe casă, ca să nu se audă. În felul ăsta nici nu se stropeşte 
pe pantaloni. E uşurat. Şi-o scutură şmechereşte şi trage o 
băşină scurtă, dar zgomotoasă. Mirosul ei nu-l deranjează, că 
doar e a lui. Oricum, în jur e o împuţiciune de nedescris. 
Căcaţii proaspeţi sau vechi cuceriseră deja zona. În euforia 
pişării Bebe i-a spart capul unuia. 

— Pfuu! Băga-mi-aş! 

Îşi şterge pantoful de un smoc de iarbă. La câţiva metri de 
el apare o țigancă adusă la loc ferit tot de o vezică umflată. 
Miliţianul o priveşte mirat. Ce face asta, mă?! Țiganca nu are 
ruşine. Ştie că Bebe o vede şi se crăceşte mai înadins ca să se 
asigure că acesta îi vede podoaba. Bebe se uită insistent. Nu 
prea ai ocazia să fii şi ginecolog şi miliţian în fiecare zi. Îşi 
aranjează puţin cureaua şi pleacă, nu înainte de a verifica dacă 
i-a mai rămas vreo dâră de rahat pe talpa pantofului. E binişor! 

Mâncarea e pe terminate. Ţiganii se străduiesc să dea gata 
şi băutura. 

— Dar ce are gorobeţii de nu ma” pleacă? îl întreabă 
Grădina pe bărbatu-său. 

— Aşteaptă să le dăm ceva! răspunde Brătăşanu, ştergân- 
du-şi gura cu mâneca hainei, după ce dăduse pe gât un voleu de 
ţuică. 

— De hârca lor să le fie! îl acompaniază tiganca. 

Misticismul s-a născut probabil atunci când primul aurar 
şi-a oglindit fățăul într-o foiţă de metal prețios bine şlefuită. 

Pentru aurul de paşaport țiganii nu făcuseră farmece. Era aur de 
tocmeală. Nu faci farmece pe aur de tocmeală. Dospiseră însă 
nişte descântece vechi pentru o placă ce imita foarte fidel paşa- 
portul pe care ei îl primiseră. Era făcut numai din aur blestemat 
provenit din dinţii smulşi de la morți, fiert apoi în pişat de fată 
mare. 

Bebe îşi primeşte recunoştinţa. 

— Frumos lucrat, bă! Îmi place! O să ajungă la tovarăşu” 
comandant. Uite! Scrie chiar şi Republica Socialistă România 
pe el. 

— Nuuu! sar țiganii contrariați. E pentru matale. Noi avem 
respect pentru mata! 

Bebe Bucur pleacă mulţumit. Palma lui — un cântar 
neomologat, dar precis — îi spune că placa de aur are cel puţin 
140-150 de grame. Nu se-nşeală. Hmm! Dacă mă dă Valerică 
în gât?! Nu mă dă că îl am la mână, ce dreacu!?! 

— Lasă, bă, că oricum se punea ploaia! Îi raportăm mâine 
lu” tovarăşu” comandant şi se va bucura că-i dăm asta! O fi şi 
dumnealui om... Nu o mai trecem în raport, ce dreacu”! 

Lăcomia auriferă l-a ros pe Bebe până la os. Nu s-a 
bucurat prea multă vreme de aur. A suferit un atac de cord într- 
un bazin termal din Herculane. La autopsie s-a stabilit că dacă 
nu-i plesnea inima, îl căpătuiau sigur alte boli, în cel mult un an 
şi jumătate. Cert e că Bebe a fost fericitul posesor al unui 
paşaport de aur spre iad. 

Deh! Cu Bărbosu” mai e cum mai e, dar cu blestemul 
țigănesc nu te joci, mânca-ţi-aş! 


Golful psihic 


ăria alerga pe malul Dunării. Îi plăcea să alerge ca o 

apucată vara pe ploaie. Sunt Maria lu’ Tănase... 

Nu-i venea să creadă ce a ajuns. Mare artistă. Mare 
spioancă. Mare curvă de lux. Ea cu sânii ei pisiceşti şi cu 
bulanele ei butucănoase. Trebuie să trag aer în piept şi să mă 
păstrez a dracu”. Cel mai surprinzător compliment l-a primit de 
la un ţigan bătrân, care a venit pe jos de la Nehoiu la Bucureşti 
ca să o vadă în carne şi oase. I-a spus cu lacrimi în ochi: 

— Fata mea! De când te-am auzit la difuzor nu mai am 
linişte. E o vorbă la noi ţiganii... Tu eşti d-a noastră, nu?! 
întreabă tiganul ca să se asigure. 

— Sunt! Cum să nu fiu, unchiule? răspunde ea mândră. 

— Fata mea... Ai nişte coaie-n gât, de nu s-a mai pomenit! 

Mai pe româneşte asta înseamnă că avea o voce divină. 
Măriei 1 s-au arcuit sprâncenele, şi aşa arcuite, şi i-au dat lacri- 
mile. 

Măria era ceea ce acum s-ar numi o femeie sătulă. Avusese 
tot felul de amanți de lux: evrei şcoliți, mici de statură, al căror 
păr brun parcă fugea de pe scalp şi creştea tot mai abundent în 
urechile lor clăpăuge, bolşevici pistruiați care mai mult o 
muşcau decât o regulau, englezi rânjiți care beau până ce 
alcoolul le ţâşnea pe rect cu tot cu cheaguri de sânge, nemți 
specializaţi în tehnica limbii, miniştri care o puneau să-i calce cu 
tălpile pe spinare, capi ai serviciilor speciale româneşti care o 
îmbătau şi o iubeau apoi în cada plină cu lapte proaspăt de vacă. 
Măriei îi plăcea la nebunie să soarbă smântâna de la suprafață. 

Îşi visa deseori moartea. Nu voia să moară pe scenă. Voia 
să moară într-o salină prăbuşită, ca peste zeci de ani trupul ei să 

rămână păstrat aproape intact în saramură. Nu renunţase la 
farmece. De două ori pe an fugea în curul gol prin cimitir, 
împlinind un oarecare ritual. 

Avusese toate soiurile de bărbaţi, în afară de unul. Nu 
încălecase niciun legionar. Crescuse în ea o ură neînchipuită 
pentru orice cămaşă verde. Totuşi, trebuia să o facă şi p-asta 
din pricina neliniştii care o încerca. Regimul roşu stârpise sau 
alungase tot ceea ce era, simpatiza sau aducea mai pe departe 
cu vreun legionar. Nu prea se mai găsea cineva care să împli- 
nească palmaresul falic al Coanei Tănase. Se auzise că o mână 
de simişti rătăciți mai rezistau prin munţi. 

Îşi adora bărbatul. ÎL înşela frecvent, dar Sache era singurul 
pe care-l iubea. Îl iubea cu patimă cu tot cu negii care-l năpă- 
diseră. Îi culegea rostopască tânără şi îi ungea fiecare verucă în 
parte. El nu o prea băga în seamă. Îşi vedea liniştit de pariurile şi 
de ogarii lui. Sache se pricepea la câini. Le prevedea viteza după 
mărimea testiculelor. Asta micu” are vână în el, taie aieru’ bine 
de tot! Nu vezi ce bijuterii are sub cârma dosului?! 

Sache nu fusese bun pentru legiune. Era o lepră. Pariurile 
îl cam băgaseră la datorii, însă, ştia că Măria nu-l lasă când îl 
roade buza şi îi vine de joc. Tre’ să-mi dea!!! 

— De ce e Sache al meu posomorât?! îl întreabă ea cu o 
vocea răguşită, după o noapte albă de cântat. 

— De florile mărului! răspunde el, arându-şi terenul pentru 
o mare cultură de milogeală. Am visat un cal. Am o inspirație 
pe cai azi. Cică se făcea că un pur-sânge arab Lewis... 

— Nu prea mai am, Sache! Nu mai merge! Comuniştii vor 
să-ți frângi plămânii şi beregata doar de dragul partidului! 
răspunde ea descumpănită. 

— Ete, na! Tu ştii că eu când visez cevaaa... Pai ce 
dreacu”!!! Afacerile nu mai merg! Dar e ceva cu calu” ăsta. 
Doar acu” şi gata! Să fiu al dreacu” dacă mai cer! 

Măria se ridică cu greu din pat, cască prelung, încercând 
să-şi alunge oboseala care-i îngreuna pleoapele. Bagă mâna 

într-un sertar şi scoate un ştramp găurit, plin cu sute mototolite. 
Sache cunoştea ascunzătoarea. Cuprins de înverşunarea pariu- 
rilor el dădea atacuri periodice. Al dreacu” om... 

— [a-i pe toți! Ia-i şi pierde-i şi p-ăştia! spuse Măria 
aruncându-i flegmatic ciorapul. 

Sache nu se ruşinează. Goleşte pe pat toate sutarele româ- 
neşti sau în valută, le netezeşte cât poate şi suflă cu grijă firele 
pubiene rătăcite printre ghemotoace. Erau banii de fofoloancă, 
banii care nu se împart cu orchestra. 

Măria îl iubea şi-i dădea de fiecare dată. De obicei, la 
chiloţi se bagă hârtii mai vechi, pentru a evita tăieturile. Totuşi, 
cu francii nu era de glumit. Francu” taie cel mai rău. 

lubea Dunărea şi înjurăturile deocheate cu care îşi mai 
resuscita cântările. Îi plăcea să întărâte ostaşii în termen de câte 
ori cânta pentru vreun comandament. Au fost şi cazuri în care 
câțiva aprinşi s-au împuşcat din cauza ei. 

Moartea o căuta peste tot. A căutat-o chiar şi la Calafat 
când a sărit beată în Dunăre. Ori de câte ori vedea un cal frumos 
la o trăsură, nu se lăsa până nu-l păştea. De multe trebuia să-l 
cumpere sau să se drăcuie cu vizitiul pentru nebunia ei. Câţiva 
care n-au recunoscut-o i-au mai tras şi câte un bici pe spinare. 

Sovieticii nu prea mai aveau drag de ea. Cineva o dăduse în 
gât cum că ar purta poza lui Codreanu în portvizit. Totuşi, puter- 
nicii R.P.R.-ului o aveau la inimă şi veneau deseori să o asculte. 

— Doamnăăă! lar e balamuc! îi spune agitat un ţigan din 
orchestră. Este toți aicea! Şi d-ăia gradați şi d-ăia la costum... 

Ea zâmbeşte viclean. Ştie să le ridice moralul oamenilor 
de partid, atunci când dorea. E un fel de fetiş al ei. Au venit 
tovarăşii la pescuit la baltă şi eu ca de obicei, trebuie să mă 
piş în apă ca să le-o tulbur. 

Glasul ei îi frige pe toți la pipotă. Le place. Le e drag că 
sunt comunişti. Le e drag de carnet. Eugen Cristescu e singurul 
care nu aplaudă. O doreşte şi vrea să-i semnalizeze acest aspect 
prin indiferență. Subtilitatea a venit la pachet cu funcția sa. De 

fapt, subtilitatea e principala lui calitate. Vulpoiul ştia să fie 
subtil chiar dacă era cuprins de cufureală într-un veceu 
țărănesc de blăni. Acum se preface că îşi curăţă mănuşile 
scumpe de piele. Când mănuşile nu-l mai atrag trece la paharul 
de whiskey, pe care-l roteşte în joacă. Deşi a cam băut, frus- 
trarea interioară şi nervii l-au scutit de mahmureală. Nu-i mai 
convine nici zgomotul din jur. Ar plasa cu plăcere o flegmă cu 
muci în paharul tovarăşului sovietic din stânga sa, dar nu are ce 
face. Îi are pe cap. Să te pui acum cu ruşii e sinucidere. 

— Evghenii?! îl strigă rusul nerăbdător. Da” frumos mai 
cântă fata asta! Ceva pe ruseşte o şti? 

— Ştie, ştie! răspunde Cristescu, încercând să pară plictisit. 

Când vii de la ţară ai tot atâta talent câți mărăcini în talpă. 
Măria zâmbeşte până iese din vizorul scenei. O tuse măgă- 
rească, izvorâtă din străfundul plămânilor ei bolnavi, o face să 
respire greu. Tovarăşii cer un bis. Nu o mai interesează. Dă-i în 
pula calului pe toți! Cântarea de partid a secătuit-o. Tusea asta 
e semn de boală grea. S-a cam rupt aţa puiului. Intră în cameră 
şi se priveşte în oglindă. Pare mai urâtă ca niciodată. 

Cioc! Cioc! Jar ăştia cu flori! 

— Daaa! Intră! spune ea răguşită. 

Cristescu intră grațios. Nu are flori, dar e stăpân pe 
farmecul lui. E liniştit. A tras pe hol cele câteva fâsâite care-l 
chinuiau. O sărută încet pe umăr, foarte aproape de gât. 

— Mi-e greu, Eugene! se plânge ea. Să mor de nu mi-e 
greu! Trăim în comunismul ăsta toxic... Cred că nici tot laptele 
din lume nu ar lecui otrava asta de partid. 

Eugen tace. Transpirația de recital amestecată cu tusea îi 
dă Măriei un miros de fiere. Spionul o suportă. E miros trecător 
de artistă bolnavă. ÎI ştie de la altele. 

— Hai cu mine! o îndeamnă spionul. 

— Unde? 

— În Calea Lactee, pe strada Lujerului. E singurul loc curat 
şi nebolşevizat. Şi ştiu că-ți place... 

Măria era obişnuită să se plimbe în maşinile Siguranţei. Pe 
bancheta din spate se deflorau fete şi se ştrangulau oameni. 
Nimic surprinzător. Ştia că Eugen era curvar şi călărea şi alte 
artiste, dar faptul că se crăcea la el o ferea de serviciile sovie- 
tice, care se chinuiau să o caute prin casă, dar şi pe la cur. Nu 
avea nevoie de pretexte. Pentru curvele de talia ei doar funcția 
corditorului şi facilităţile oferite de acesta erau diferite. În rest, 
scula era sculă şi bărbaţii semănau toţi între ei. În acei ani, 
iubirea era doar un simplu sentiment de coafeză, un element 
poetic folosit în poezii şi cântece pentru a căuta şi găsi explica- 
tii pentru fapte inexplicabile. 

Ştia că Eugen încerca să o însărcineze cu o misiune exter- 
nă. La nivelul ăsta, pactele se semnează doar băgând chinezul 
la maimuţă. 

Măria şi Eugen se cufundară în bazinul plin cu lapte. Nu era 
prima oară când aveau astfel de escapade şi nu erau singurii sus- 
puşi care o făceau. Maria se scufunda bucuroasă ca un copil şi 
încerca să-l bage şi pe bărbat la fund. Pletele i se încleiau de 
smântână şi laptele i se prelingea pe părul negru şi bogat. Nu se 
sfia să se bese sau să-şi dea drumul la pişare. Bărbatul îi răspun- 
dea şi el cu aceeaşi monedă, mai zgomotoasă şi mai mirositoare. 

— Ăsta e lapte de tată! îi spune Cristescu râzând. Dă-mi să 
gust şi lapte de mamă! 

Măria zâmbi, se cufundă un pic apoi ieşi fără zâmbet şi se 
apropie de el. Bărbatul îi cuprinse sânii mici în mâini, încer- 
când un ritual erotic de mulgere. Îşi înfipse gura în sfârcul 
stâng şi începu să tragă nesățios din el. Artista se schimonosi 
nu de excitare, ci de gâdilat. Printre săruturi împinse şi atingeri 
pubiene, spionul îi povesti despre misiunea turcească. 

Acceptă misiunea. În schimb, ea îi ceru să facă dispărut 
dosarul cu locul în care fusese îngropat Codreanu. Avusese 
într-adevăr o pasiune pentru Căpitan, dar faptul că legionarii îi 
distruseseră discurile şi înregistrările o înnebunise şi o încăr- 
case cu o ură cumplită. 

— Coane Sachelarie! Trezeşte-te, coane! 

Sache e de neclintit. Băutura şi supărarea pariurilor l-au 
înțepenit într-un somn profund pe canapea. 

După lungi stăruinţe, deschise totuşi ochii. 

— Ce e, măi? Ce dreacu” ai? A dat benga în tine? 

— A murit, răspunde servitorul cu voce tremurândă, chinuit 
să scoată povară veştii din suflet. 

— Cine, mă? Cine?! 

— Doamna Maria... 

Sache râde. Vestea nu îl şochează. 

— Păi a mai murit de câteva ori... Ce zi e azi? 

— Joi, răspunde băiatul surprins la culme. 

— Nup. Hai cântă la altă masă că n-am schimbat. Ea nu 
moare joia. Du-te că mi-e somn! Sunt bolnav, ce mama dracului! 

Sache avea dreptate. Murise miercuri la 23:40. Ştia el ce 
ştia... 


Bordelul din saramură 


oamna Penelopia nu mai ştie câți amanți a avut la 

lumina becului. A încetat de multă vreme să le mai țină 

socoteala. În amor nu mai faci diferenţa între zi şi 
noapte, între soare şi neon, între masă şi pat. 

Îşi aminteşte cu plăcere de ultimul bordel în care a lucrat 
pentru satisfacerea nevoilor patriei. Sunt absolut sigur că e 
genul de bunică pe care orice nepoțel şi-ar dori-o. Imaginaţi-vă 
ce poveşti perverse, dar folositoare ar spune ea la gura sobei. 

Orice altă femeie se poate lăuda că a trecut prin comu- 
nism. La doamna P. lucrurile stau puţin altfel: comunismul — în 
starea lui erectă — a trecut prin ea. 

O dată sau de două ori pe săptămână, tovarăşa Penelopia 
Corniciuc se dezbrăca de halatul ei de secretară de combinat şi 
cobora în gaura de munte de la Coştiui. Salina, care era în 
recondiţionare, devenise un loc al caznelor plăcute, un loc al 
împlinirii fanteziilor bărbaţilor de partid cu alte femei, ale căror 
guri nu le pupau proprii copii. Mânaţi de şliţ, mai marii jude- 
tului lucrau din greu la îmbunătăţirea condiţiilor din interior şi 
exterior, respectiv ale căilor de acces. 

Salina liniştea orice bărbat cordace. Mirosul ei de peşte 
parfumat te lua de nas încă de la intrare şi îți confirma că aici 
poţi băga mâţanul la gaură. De altfel, sarea făcea bine şi la 
păsărică. Curvele, nu multe la număr, erau recrutate din rândul 
femeilor muncii. Cine le alegea, nu ştiu. De obicei curvele se 
aleg singure. O dată pe lună un doctor libidinos, dar priceput, le 
controla şi le învăța cum să se dreagă cu piatră vânătă şi alte 
leacuri din popor. 

Indiferent dacă erai pionier, găligan onanist sau tovarăş în 
toată regula nu puteai să nu simţi ceva peştesc în aer. Mai mult 
ca sigur că acest loc fusese un bordel din epoca fierului sau a 
bronzului şi acum îşi reintrase în drepturi. Dacă judecăm biblic, 
Dumnezeu, Însuşi, a umplut acest găuroi muntos cu sare, 
asemenea Sodomei şi Gomorei. 

Pentru tânăra Penelopia, niciun drum la Coştiui nu era uşor. 
Trebuia să se pregătească mental, dar şi fizic pentru că nu putea 
şti cât sau ce o să intre în ea. Ştia că avea treabă să primească o 
delegație din Cehoslovacia. Tovarăşii îi primeau pe cehi cu acte 
şi băutură, ea trebuia să le ofere căldură. Cele mai frumoase 
clipe erau, însă, cele româneşti. Tovarăşii autohtoni trebuiau 
primiți şi ei. De multe ori lucrurile degenerau. Ea devenea un 
confident pentru peceriştii care se spărgeau la băutură. Rezolva 
din fofoloancă şi priviri, atât probleme casnice cât şi de judeţ. 

Juca table, ţintar şi ping-pong cu tovarăşi. Juca goală 
puşcă. Poate din pricepere sau pentru că le distrăgea atenţia cu 
diverse scheme corporale, îi mai şi bătea. Îşi cunoştea bine 
organismul. Cu mică sforțare îşi putea mişca după caz urechea 
dreaptă sau sânul stâng şi chiar putea să facă o mică schemă 
din vulvă. 

Nu-i plăcea să doarmă în salină. Visa urât. Visa muncitori 
şi militari morţi, care îşi dăduseră duhul pentru această lucrare 
subterană. Se trezea tot timpul cu gura uscată. 

Bârfa de serviciu o ajunsese până la urmă şi mai toți 
oamenii muncii se chinuiau să-i ridice fusta. Totuşi, curvele de 
partid sunt ca femelele alfa ale unei haite. Doar masculii alfa 
le-o pot înfige pe Jipata. 

— Mare haimana, Penelopia asta! Cam bagă botul la 
smântână... 

— Ai vrea şi tu, ce dreacu '1... Mie-mi spui?! 

Pălăvrăgeală femeiască de linie. Din când în când, eterna 
domnişoară P. trebuia să mai treacă şi printr-un chiuretaj. 

— Frumoasă lucrare de zeiță ai aici, între degetul mare de 
la piciorul drept şi cel de la stângul! exultă doctorul analizând 
vaginul fetei Eşti bună de planşă medicală. Nu e problemă aşa 
mare! Scăpăm repede de ea. Zici că te-au apucat vărsăturile şi 
usturimile?! 

— Da, confirmă ea. 

— Partidul ocroteşte femeile muncii. Cum şi voi staţi capre 
şi el vă stă la dispoziție ori de câte ori problema se îngroaşă. Ai 
o mică inflamație... Ba nu! Două... 

Penelopiei îi veni atunci în minte Slătcaru, secretarul de la 
Constanţa, căruia nu i-o putuse scula de nicio culoare, nici cu 
manevra Otto, nici cu Helmuth. Supărat că nu îi merge 
caricioplanul, tovarăşul se răzbună pe ea regulând-o forțat cu 
piciorul lui de lemn. Na, fă, să te saturi! 

— Hai, nu mai fă pe supărata, că nu ţi-am făcut altă gaură! 
replică el mulţumit că-şi potolise nebunia. 

Penelopia ştia că Slătcaru suferă de complexul bucății de 
lemn care-i întregea ciotul piciorului. Alte curve fuseseră 
nevoite să-i lingă bucata de mobilă sau să-i facă celebra frecție 
la piciorul de lemn. Ei, însă, îi venea să-i pună sare pe ciotul lui 
blestemat şi să-l lase în agonia propriei saramuri. Totuşi, 
secretarul venea mai rar decât alții şi plătea bine, adică dădea 
tot ce avea prin portofel şi buzunare. 

— Hmm! Cred că trebuie să te linişteşti o perioadă şi să-ți 
odihneşti şi jderul, că o să dai în altele! o sfătui doctorul. 

Adevărul era că aproape întreg partidul o avea mică. În 
afară de ieşirile nebuneşti ale lui Slătcaru sau de burțile, balele 
şi putoarea de brigadier silvic a unora, nimic nu deranja 
curvetul din salină. 

De obicei, Penelepia făcea tot tacâmul. Lângă un limbric 
de partid somnul de după nu era tocmai plăcut, indiferent dacă 
acesta era comunist român sau comunist străin. Diferenţele 
erau mici, apucăturile aceleaşi. În somn, ruşii sforăiau şi 
fâsâiau rusește, iar românii orcăneau şi băşeau româneşte. 

Dar, după cum se ştie, Dumnezeu pedepseşte curvetul, 
homalăii şi toate apucăturile sexuale contra naturii prin 
dragoste neîmpărtăşită. Penelopia căzu pradă unui ingineraş de 
proiect care se ocupa de găuroiul de sare. Pentru tânărul cu 
ochi sclipicioşi de păpuşă, Penelopia era doar o bucată. Din 
spiritul de frondă specific târfetului, Penelopia se comporta un 
pic cam entuziast la primul schimb sexual de fluide. 

— Cum e, Mugurele, cu aia? Ceva, ceva?! îl întreabă Jenel 
Mironică, zis Maţ, colegul lui de lucru. 

— Merge treaba. Ţâţă de mâţă! Dau în ea ca surdu-n 
clopot! răspunde el fălos. 

Golan din fire, Mugurel îşi dregea vigoarea cu un pahar de 
bere rece în care punea coarne pisate de rădaşcă şi nasicorn. 
Efectele se simțeau PE, sau — mai bine zis — ÎN Penelopia. 
Femeia era fericită. 

— Mugurele, să crăpe fierea-n mine dacă nu te iubesc! Tu 
mă iubeşti pe mine? îl întreabă tânăra tulburată. 

— Ce-ai, fă?! Te-a apucat bâțu’? sare el nedumerit. 

— Ce zici dacă o să-ţi fac un bebet? întrebă ea, zâmbindu-i 
sub barbă, în timp ce îi tachina penisul ca o pisicuţă răzgâiată. 
Ţin să te anunţ, în calitatea ta de futălău de baltă, că nu mi-a 
venit ciclul. 

— Ete fleoşe! replică el sictirit. Te duci şi dai juncul afară, 
ce dreacu”! De căcaturi îmi arde mie acum?!... Iubirea e senti- 
ment de coafeză care pune bigudiuri şi ascultă Mirabela Dauer. 

Mugurel era mândru de el. O dovedise. Pusese mai multă 
sare pe rana ei sufletească decât dacă s-ar fi prăbuşit întreaga 
salină peste ea. Dăduse în ea până la usturime. Penelopia nu 
mai reprezenta niciun element de atracţie pentru el. Gândul lui 
din slit se îndrepta acum spre Viorela, Sarmiza sau alte curve 
de partid, cărora voia să le-o pitule între fese. 

— Ia zi, bă, Maţ! Ai intabulat şi tu ceva p-aici sau terminăm 
lucrarea asta sărată şi tu tot cu boaşele cât pumnu”? 

— M-am dat, bă, pe lângă Viorica aia. O ştii?! ...căprioara 
aia cu nasul ăla de zici că e cap de furtun. M-am uzmit ceva că 
e cam înaltă şi mai era şi un boşorog de la partid pe combinaţie 
cu ea. 

— Şi cum e? îl repede Mugurel. 

— Hmm! Nu e cine ştie ce. Faci elicopteru” în ea. Eu pe 
Sarmiza aia aş vrea să o bat puţin pe buric cu sticla de Pepsi. 
Cică se dă pe brazdă doar cu ruşii. Curvele au poreclit-o 
Svetlana Sarsfutinskaia... 

— Pe bune că e ţeapănă. Eu i-aş zice mai degrabă 
Suscraceskaia Pisdorova. Pun pariu că îi intru în graţii. 

— Băăă! Cu asta o-ncurci! îl avertiză Maţ. Ăştea-s curviştine 
pentru scule de partid. Dacă se sparge vreuna mai sus că noi 
facem pe lichenii pe aici, belim belengheru” rău de tot! 

— Da, bă! O s-o cam luăm şi la mână că nu mai merge 
vrejeala. Ni s-a urcat pizda la cap. Dar ne dăm pe băutură că 
sticla nu are gură să spună! 

Bine gândit. Văzând că Mugurel nu o mai frecventează, 
Penelopia 1-a pus o vorbă bună unde trebuie. Rezultatul?! O 
sulă-n cur şi bani de drum adică detaşare ca muncitor III la 
Steagul Roşu, secția Sudură. Deh! Ce înnoadă fofoloanca, nici 
Papa de la Roma nu desface. 

Bordelul din salină şi-a menţinut scopul ascuns şi calitatea 
până în 87, atunci când nouă încăperi s-au prăbuşit peste 
ghinioniştii zilei. Au murit şi străini şi români şi curve. Pentru 
că se cam uscase jos, Penelopia nu mai era solicitată. Ultima 
gagicăreală a avut-o la sfârşitul lui august '84. Deşi îşi păstrase 
trăsăturile frumoase, nu mai dădea randamentul de care anii '80 
aveau nevoie. Partidul cerea carne proaspătă şi multă imagi- 
nație în pat. Pasiunea nu mai era suficientă. Orice gaură cu păr 
trebuia exploatată la maximum. Puzderia de filme porno pe 
VHS, care intrase pe ascuns în ţară, adusese tehnici nemţeşti şi 


olandeze, iar fanteziile carnale autohtone atinseseră cosmosul. 
x 

O mulțime de cruci din ţeavă de doi țoli stau liniştite lângă 
salina de la Coştiui. Multe au nume româneşti, iar şapte au 
litere chirilice. O dată pe an, în sâmbăta morţilor, Penelopia şi 
Viorica vin să-şi plângă fostele colege şi să-şi amintească de 
plăcerile tinereţii. Majoritatea femeilor care muriseră aici 
fuseseră târfe de salină. 

— Cum îți mai merge, fată? o întreabă Viorica. 

— Ca de obicei. Tot cu ăla care are tentativa aia de restau- 
rant. Trag şi eu pe el cât se poate, ce dreacu' să fac... E un 
băşinos! E d-ăla care-şi depunea icrele doar în veceu până să 
dea de mine. 

— Fată, tot perversă ai rămas! o complimentă Viorica râzând. 

— Deh, fată! Timpurile curului! Nimic nu mai merge... 

Pe lângă lumânări, femeile desfac şi pun cu grijă de falus 
câte un prezervativ aromat, pe fiecare bonţ de cruce. 

— Ce facem, fată?! Punem la toate? întreabă Viorica 
nedumerită. 

— Da, fată! Că nu mai ştii care a fost curvă şi care a fost la 
tratament... De exemplu, pe Nicoleta Mielu, asta, nici n-o 
ştiu!... Uite! Avea 23 de ani, săraca! Îi pun unul de piersică, 
să-i fie-n casă! Oricum, în patru-cinci zile le rupe ploaia ori le 
zboară vântul... 

x 

Noi puțoii, care stăm acum şi spargem seminţe la un whist 
şi bârfim la scara blocului, ca nişte oameni din conserva de 
fasole, nu ne imaginăm că babeta care trece cu sacul negru de 
gunoi pe lângă noi a fost cea mai sărată curvă a plaiului 
mioritic. Niciun bărbat nu se mai uită acum la fundul ei teşit. 
Nu-i dăm sărumâna că trebuie să ne respectăm golănia, dar o 
fixăm un pic şi ne oprim din râgâieli şi povestit faze din filme 
de buleală. Momentul de reculegere vagabonţească e cât se 
poate de scurt. 

Babuşca  Penelopia Corniciuc îşi vede liniştită de 
tabieturile şi pisicile ei puturoase şi nu uită să ne împroaşte cu 

drăcuituri seci de la geamul bucătăriei. Fir-ați ai dreacu” de 
pulărăi bătrâni, că mi-aţi mâncat sufletul! Când pleacă la 
plimbare, baba e tare ferchezuită. Îşi ascunde gălbeneala tenu- 
lui mânjindu-şi circular obrajii cu ruj roşu. Îşi cumpără doar 
necesarul zilnic ca să aibă şi alte motive de ieşeală pentru alte 
zile. Curva e curvă până la ultima suflare. Dovada vie sunt 
moşuleţii spilcuiţi care o frecventează chiar şi acum, când sânii 
ei lăsați pot fi înnodaţi cu uşurinţă într-un nod cu fundă. 

Azi Corniciuca nu mai e. Judecând după scripturi cred că a 
plecat într-un loc mult mai sărat decât bordelul tinereților ei. 
Sper ca Doamne-Doamne să țină cont de faptul că ea şi-a 
vândut doar trupul şi nu sufletul, pentru partid şi republică, şi 
că şi-a iubit cu patimă, atât aproapele cât şi departele. Noi ce 
am făcut oare pentru ţară?! O lampă tristă. 

În locul răposatei s-au mutat nişte rude care au o fată 
mamă, mamă... O să-i vină şi ei rândul la o porţie de salam cu 
barbă. Nu plecăm niciunde. Suntem cu geana pe ea. 


Maradona şi Madonna 


oar marfarele ungurești, lungi şi pline de grafitti, 
aduceau gara la viață. O dată pe zi mai trecea şi 
accelăratu . Lui Petre Pişteanu, zis Zmoaie, trenurile îi 
țineau loc de ceas. Meciul pierdut al României îl cam 
posomorâse. Îi băgase în mă-sa pe fotbalişti, de la un cap la 
altul. Doar pe Dănuţ Lupu îl cruţase. Lupu le dă numai craci 
ălora. A vrut să spargă aparatul, dar e Gloria 4 şi e bun. Cârăie 
un pic, dar e bun. Să fiu al dreacu’ dacă mai ascult vreun meci! 
Sunt proşti, dă-i în moaşă-sa pe gheaţă! Marfarul trece. 
Liniştea îşi reintră din nou în drepturi. Câteodată e atât de 
linişte încât are impresia că a surzit. Bălmăjeşte ceva ca să-i 
confirme că încă aude. Pac-î! Tciuu! Fua! Azi noapte iar a 
dormit iepureşte. Şalele îl chinuie rău de zici că cineva l-a bătut 
cu blana. Picioarele îi put de parcă ar fi făcut râme în pantofi, 
iar pantalonii îi sclipesc în cur de la atâta stat pe scaun. Mă 
coace liniştea asta!!! Dă drumul la Glorie. Şipoteanca bagă 
ceva mieros de la malul mării. Zmoaie se drege cu o eugenie. E 
cam tare, dar o toacă repede. Îşi scoate o scamă transpirată din 
buric şi o analizează. Mai e un car de vreme până la accelerat. 
Se gândeşte la nevastă-sa. M-a pus dreacu' să mă-nsor! De 
când e cu el, Iuliana şi-a dublat curul. Parcă îl deranjează şi 
moaca ei. S-a-ngrăşat rău şi zici că are un rât porcin. Nici nu-i 
mai vine să o pupe. E o zdupiţă. O să crape borhotul în ea! 
Viaţa de impiegat de mişcare nu e grea, dar nici frumoasă 
nu e. Zmoaie e impiegat-câine, adică iese cu paleta verde să 
salute trenurile. Gara Vlădila e mică, dar colcăie de răutăţi. Cu 
Bocai de la bilete, nici nu vorbeşte. S-au certat acum o lună la 
şeptică pentru că Bocai e căcănar şi bagă în ele, iar Zmoaie l-a 

înjurat de morți. În afară de Bocai casierul, de Cinteză şi Teacă, 
care sunt schimburile lui, şi de Postavu, (bineînţeles!!!) şeful 
de gară, nu mai e niciun sapiens pe peron. Cinci bărbaţi şi o 
fântână adâncă, cu apă rece. 

Cinteză e mare curvar. O trage pe Gela, o Jupuită care 
paşte câteva capre cărora le mănâncă laptele cu mămăligă 
dumicată şi le-a împrumutat mirosul. Odată l-a rugat şi pe 
Zmoaie să o îmbulineze, dar i-a venit silă. 

— Du-te, bă, cu lipănita asta d-aici! Nu vezi că are deştele 
lipite la picioare?! Cintezicăăă!!! Ţi-am zis, bă, să nu o mai 
aduci aici că ai împuţit biroul! Pute numai a capră, ce mama 
dreacu'!!! 

— Nu o mai jigni, bă! replică Cinteză râzând. Are şi ea 
sentimente! Hai, fă, deşucheato! Ai şi tu sentiment în tine, fă?! 

Gela rânjea fasolea. Pentru ea asta echivala cu o declaraţie 
de dragoste la nivel de lăstăriş. 

Cinteză cataloga femeile după bot, cur şi bulane. Ja uite, 
bă, ce plisc are aia! Cre'că ţi-o joacă între gâlci... Ia, uită-te, 
bă, la caprina astalaltă ce cur d-ăla din picior are! Zici că e 
broscărină pe lac. Atârnă chiloțina pe ea. Moaaa! Uită-te, la 
jivina asta ce pulpă de negresă are, mânca-ți-aş pana ta de 
corb!!! Pfuaa! Zici că e cal de munte. E ţeapănă să-nnebunesc! 
E bună să jucăm Lapte-Gros cu ea! E puternică. Mută mobila 
singurică. 

În schimb, Teacă le avea rău de tot cu băutura. Sorbea tot 
ce prindea. În afară putoarea de brânză acră adusă de Cinteză, 
Zmoaie trebuia să îndure şi duhoarea de butoi lui Teacă, care 
saluta trenurile cu şlițul desfăcut. De vreo câteva ori acceleratul 
l-a prins borând pe peron. La cât de bou e, o să-l taie trenu’ 
până la urmă. Doar Zmoaie şi Postavu erau cât de cât normali. 

Gela era darnică. Le împărțise sculament celor trei vicioşi 
ai gării. Îl dăduse cu dragă inimă. Altceva nu prea avea de dat. 

— Ne-a înveninat asta! se plânge Cinteză. Pfuu! Îmi vine să 
mi-o tai!!! Dă-i cu tetraciclină că nu mai ţine vrăjeală! 

Pentru Zmoaie, acasă nu era tocmai acasă. Mâncare caldă 
nu-l prea aştepta, iar ochiurile nu erau făcute cu zeamă cum îi 
plac lui. Deşi divinitatea îl înzestrase ciobăneşte, sexul era o 
muncă anevoioasă şi deloc surprinzătoare pentru că Iuliana 
stătea întinsă şi îşi mişca doar capul încolo şi-ncoace, ca o foaie 
de caiet în bătaia curentului. O luase de gura lumii, a cărei 
portavoce era gura ţăcănitoare a mă-sii. Când îți ouă găina la 
tine în curte, e oul tău, mămică! Oul se transformase în Sorin, 
un copil mămos cu limba crăpată de la prea multe dulciuri. 
Zmoaie se retrăsese în meciurile Sportului şi Corvinului şi în 
calea ferată. Nici la femei nu-i prea fugea gândul. Se mulțumea 
cu casetele cu Cicciolina şi Moana. Unguroaica şi italianca 
sunt, de altfel, primele femei pentru care micul Sorin a căzut în 
păcatul uitatului pe gaura cheii. Dezbrăcăturile pe care le vedea 
prin găurice îi luaseră gândul de la Maradona, idolul său. Nici 
nu s-a mai sinchisit să sară gardul cu sârmă ghimpată al lui Nea 
Hariclian pentru a-şi recupera mingea, cum făcea de obicei. 
Când ai filme porno, mingea şi abțibildurile devin rahat în 
ploaie. 

Chiar dacă filmele se vedeau prost, cele două casete erau 
la mare căutare în oraş. Se vorbea pe şustache despre ele. Cum 
fac, bă, Petrică, şi eu rost de caseta aia cu Ciociolina, ca să 
vădă şi ochiu' meu un pic de cardeală? După ele se 
multiplicaseră alte sute de casete, care se vedeau şi mai prost. 
Apăsă, bă, pe TRACKING, că e numai dungi!!! Zmoaie le 
văzuse de enşpe mii de ori. Erau singurul lui refugiu. Micul său 
voyeurist ajunsese, însă, să le viseze. Erau primele lui 
evenimente sexuale (experienţe era prea mult spus); primele 
lucruri care îl făcuseră să-l uite pe Maradona şi să nu se mai 
gândească la desene animate şi ca-u-boi-pec-ai. Caietele lui 
şcolăreşti erau pline cu desene obscene din pix care o imitau pe 
Illona Staller. Sorin semnaliza vaginul cu o mâzgălitură 
rotunjită sub buricul personajului. De obicei, Cicciolina îi ieşea 
mult mai bine pe caietul de matematică decât pe dictando. 

Gela rămăsese borțoasă. Autorul era necunoscut, dar sigur 
atins cândva de blenoragie. Fata îl alesese pe Cinteză drept tată 
pentru că purta costum şi i se părea deosebit în comparaţie cu 
alți nemernici care gâfâiseră peste ea. Sau poate că îi plăcuseră 
cugeniile cu care o ademenise spre tarap. Cine ştie... 

— Ce e, fă?! Vii cu sângele târâş la mine! Du-te tare, că 
n-am mărunt! o uşchează Cinteză. N-auzi, fă?! Eşti surdă?! 
Roiu” că te plesnesc! 

Timpul trece, leafa merge. Trenurile şuieră şi trec nepăsă- 
toare răscolind vata hidrofilă şi hârtia igienică căzută din 
veceuri pe traverse. Locomotivele alungă toată câinăraia, 
pisicimea, muscăraia şi țânțărimea aciuată pe terasament. Trece 
acceleratul. Abia a scăpat de o restricție. Bagă tare ca să 
recupereze. Mecanicul Nicu ascultă muzică furajeră la aparat şi 
cască. Cabina e înţesată de băşinile lui bătrâneşti. Îl mănâncă 
urechea dreaptă. M-a tras curentul. Se scarpină. Unghia de la 
degetul mic al mâinii drepte e special crescută pentru a-l scăpa 
de clei. Se şterge de o perdeluță vişinie. Salută gara cu un 
şuierat lung şi îl înjură zâmbind pe Zmoaie, care a ieşit cu 
paleta pe peron. Între ceferişti înjurătura ţine loc de salut. Până 
acum, Nicu a omorât douăzeci şi şase de oameni cu locomo- 
tiva. Trei ca ajutor şi restul ca mecanic-şef. La cai, vaci, câini şi 
căprioare nici nu le mai ştie numărul. Dădea în ele cu o sută şi 
ceva la oră. Nici nu voia şi nici nu avea cum să le evite. Din cei 
douăzeci şi şase, nu ştie câte au fost sinucideri. De unde să ştie 
el ce au ei în cap. Ceasu' rău! Câţiva au fost beţivani 
îngălbeniţi cărora nici nu s-a sinchisit să le afle numele. Nu ai 
ce căuta pe calea ferată! De un singur caz îşi aduce aminte cu 
părere de rău. A agăţat o fată de şcoală când gara la Lehliu cu 
douăzeci la oră. l-a simțit chiar şi oasele trosnind sub 
locomotivă. Prea târziu. O măcinase. Avea un ghizdănel roşu 
cu Mickey Mouse. Era de-o seamă cu Petronela mea, sărăcuța! 
Chiar nu am avut ce să fac, fir-ar al dreacu' de necaz! 

La marginea căii ferate, o tută se chinuie să fete. Caprele 
Gelei pasc liniştite la pălămidă şi moreaţă în timp de ea se 
forțează să scoată carnea vie afară. Îl scoate mort printre 
cheaguri bolborosite. În voinicia ei ciobănească se ridică şi 
ajunge până acasă unde se goleşte de sânge şi de viaţă, chircită 
în şira de paie. Nu e primul individ din familia ciobanului 
Copoiu care capotează. Doar de morți violente au avut parte 
alde Copoiu: spânzurați, tăieri de glandă pe la zdup, pari în cap, 
tăiat de beregată, buzunare la burtă. Dar capul de om cere alt 
cap de om. Legea ciobănească. Primul vizat: Cinteză. 

Vestea îl prinde pe Copoiu lovit de vermut. Ce miliție, 
bă!?! Mă cac pe ea de miliție! Ştiam eu că se ţine cu ăia de pe 
la gară. Îl dejghin! Dă săcurea-ncoa! Ciobanul atacă gara ca 
un mujic răsculat. În disperare, Copoiu lovea clădirea gării ca 
pe om. Lovea cu ambele capete ale securii, fără să ţină cont că 
dă cu tăişul sau cu cealaltă parte. 

— leşi afar’, belitule! 

Într-un moment de luciditate ciobanul nimeri un geam 
mic. Îl luă la topor, curăţă marginile cât de cât şi încercă să 
intre prin el, dar degeaba. Se taie un pic la mâna stângă. 
Alcoolul şi dorința de a-i face o gaură în devlă lui Cinteză îl 
face indiferent la durere. 

Cinteză caută disperat ceva pentru spart ţeste. Nu găseşte 
nimic care să te facă knock-out din prima. Pune mâna pe un 
scaun de lemn. Nu e bun. Se rupe. Impiegatul nu e prea mare 
smardoi, dar când dai de frică, dai mai bine. Scoate un briceag 
chinezesc din geantă. Îi desface mai multe tăișuri şi îşi 
improvizează un box. Gataaa... Îi jdrelesc mutra. 

Copoiu se năpusteşte asupra uşii cu grilaj. Nicio treabă. Îi 
dă un topor, două, şi e culcată. Impiegatul simte mirosul morții 
venind din hol. Frica îl învăluie. Panica se instalează. Strânge 
bine briceagul şi e croit să taie carnea adversarului până la os. 
Se gândeşte să fugă şmechereşte pe lângă el. Asta şi face. Îi 
înfige briceagul în piept, îi dă un pic de brânci cu umărul şi se 

duce glonț pe câmp. Copoiu uită de rană şi de secure şi îl 
urmăreşte să-i dea bucata. Cinteză nu mai poate. Nămolul de 
brazdă l-a obosit şi încetinit. Splina stă să crape. Îl junghie de 
moarte. Huu! Nu mai pooot! Îhi-îhi-hîii! Mă opresc şi o dăm 
parte-n parte. Ori eu, ori el... Huu! Să moară mama... Simte 
că ciobanul e aproape. Nu stă de tactici. Î iau de coaie. Nu 
reuşeşte. O bastârcă ciobănească îl doboară. Na, fii al dreacu’! 
E răpus. Încearcă să-i bage gheara în ochean şi să muşte. 
Prinde un pic de carne cu dinţii, dar mai mult flaner. Nimic. 
Parcă muşcă din cauciuc. Îşi simte obrazul lipit de pământ. 
Ultimul pumn îl vede cu scântei. Ouaa! Mama mea! E 
inconştient. Copoiu continuă să dea. Îi mai dă câteva apoi 
renunță. Se uită gâfâind în zare. Nici dreacu'. E cinci 
dimineaţa. Negură. Îl cară pe calea ferată. Na, belitule să nu se 
mai aleagă nimic din tine! Două marfare trec peste el. Îl fac 
ferfeniță. Deh... Aşa se moare din amor. 
x 

Teacă îşi băuse greutatea. Era topit. Nu-l mai interesau 
trenurile sau telefoanele. Nu-l mai interesa nimic. Gara 
se-nvârtea cu el ca lanțul tineretului. Nu mai ştia de capul lui. 
Era disperat de viață. Nu era genul care să borască încărcătura. 
O ţinea în el ca să-şi păstreze mahmureala o perioadă mai lungă. 

— lar ai băut, bă? îl ceartă Postavu. Nu te mai saturi, 
mâncaţi-aş sufletu”!... Drojdier curat! 

— Nu sunt beat, dom” Şef! Am io aşa o supărare... 

— Ce supărare ai, Teacă?! Te superi cam des de la un timp 
de vreme! îl tot tachinează şeful de gară. 

— Supărarea prostului! Na! Sunteţi mulțumit, dom” Şef?! 

— Bine, bă! Prieteni prieteni, da” aici e treaba cu siguranța 
circulației... Ochii mari şi urechile ciulite! Dea?! 

Postavu pleacă. Bea şi el, dar bea moderat. Bea ca omu”. 
Nu avea vicii, însă avea o slăbiciune pentru ochiul maro. Şi 
pentru dat şi pentru luat. Nici el nu ştia ce-l lovise. Să fie oare 
de la clismele pe care le făcea periodic pentru a se feri de 

cancerul de colon?! Mai mult ca sigur. Nu era homalău, dar 
devenise obsedat de aceste clisme care-i masau prostata şi-i 
confereau o plăcere nebănuită. Greul căzuse pe Marcela, 
nevastă-sa. De nevoie, femeia devenise campioană la viermuit 
sfincteri cu degetul mic. Hai, bă, Relule! lar vrei să mă 
pângăreşti?! Relu o depresuriza şi el anatomic, tot pe la spate. 
Nebunie pe felie! 

Pe Teacă îl năpădiseră pandaliile. Îi era mai rău decât 
oricând. Mi-e răuuu! Auu, ce se-nvârte gara cu mine!!! Băuse 
ţuică coclită şi COLOREAZ-O de bufet. Mai mult ca sigur, 
vreun panacotist îi plasase şi scrum în pahar când plecase la 
pişare. Stomacul gol şi amestecătura i-a închis fabrica din 
căpşor. Tre'ie să ies la tren... Sig... Buaaah (adio cur, mă cac 
pe gură!). Nu mai are ce venin să basculeze afară, dar se tot 
căzneşte. Siguranțaa... Sigur... Circulaţiei... Buahh! Fuu... Nu 
ma’ pot-iii! Dicleşte ciutura pe marginea fântânii. Nu e multă 
apă, dar pentru el e mană cerească. Remediul cu ciutura dă 
greş. Nu are vlagă să-şi mai scoată una. Încearcă, dar degeaba. 
Şina îl trage spre ea. E un miraj ceferistic. Fie că e sabie, 
bisturiu, obuz, şină de tren sau lamă de ras, oţelul e menit să 
caute întâlnirea cu sângele. Gara cere cap de om. Sunt câteva 
cruci pe margine, dar mai e loc pentru destule. Traversele de 
lemn sunt ornamentate cu măruntaie de pisicime şi câinăret, 
care seamănă izbitor cu miezul de lubeniţă împrăştiat pe asfalt. 
Parcă sunt şi câteva pene. Cioară sau guguştiuc. Teacă scapă 
rapid. Trenul nu-l iartă. Se transformă şi el într-o rămăşiţă de 
lubeniţă babană. Mecanicul încearcă să frâneze. Prea târziu. Nu 
e Nicu. E un mecanic tânăr. E primul lui om ca mecanic şef. 
Decesul îl marchează, dar se va învăţa. Nu ai ce căuta pe calea 
ferată! Poate doar moartea... O găseşti sigur pe şină. Încearcă. 

— Vrei să vină cineva să te schimbe, Paule?! 

— D-daa... 

Paulică nu mai are glas. Ar spune ceva, dar nu poate. Se 
uită în gol de-a lungul şinei. Hoo, Doamneee! De ce mie?! 

Obrajii îi ard, dar culmea că e palid. Are ochii roşii ca un 
iepure albinos de casă. Îşi simte capul greu. Priveşte spre 
singurul lucru colorat din cabină: un poster de almanah cu 
Madonna. E din afară. E hârtie sclipicioasă. Nu ştia cine e 
gagica, dar o lipise acolo cu aracet. Foaia se cam înnegrise, dar 
se vedea că e o femeie bucălată şi straşnică. Îi ţinea de urât la 
drum lung. Îşi mai clătea ochii. 

Somnul de noapte îi vine greu. Visează momentul: ochii 
Madonnei, şocul corpului de impiegat, frână, BAU! Vocile îi 
răscolesc visul. Îl vede pe Teacă. M-ai tăiat, dă-te-n gura 
mă-tii! Puteai să frânezi, criminalule! Era un beţivan. De ce 
atâta tam-tam?! Cine e şi Teacă ăsta! Nu e bine să zic de 
morţi, dar nu era nici lindicu' principesei... Un drojdier 
căcăcios. Ce dacă era ceferist?! Ho, bă, că se-ntâmplă! Ce 
dreacu '?1? ...că doar n-a dat peste Margareta Pislaru! Nu vă 
mai căcați pe voi că miroase!!! 

Vine dimineața. Somn neodihnitor. Cearcăne. Junghiuri. 
Gât înţepenit. Paul se simte ca şi cum ar fi fumat prima țigare 
pe ascuns. Se simte inițiat în ceva imoral. E un sentiment 
ambiguu. Am omorât, dar nu sunt criminal. Apa are acelaşi 
gust. Totul e la fel... Doar că e un pic ciudat. Las” că trece, că 
e vremea rece! 

x 

Comunismul se revoluționează şi trece odată cu timpul. 
Trec cinşpe ani ş-un pic. Cu ajutorul şinelor şi viciilor altora, 
Zmoaie a ajuns şef de gară. E nefericit: răspunderea nu e mare, 
dar toți îl fut la icre. Are părul alb şi stă mai mult nebărbierit. 
Sorinel e încurcat cu una săracă şi a dracului care zici că n-are 
nici paişpe kile. El a divorţat prea târziu ca să-şi mai refacă 
viața şi n-are cine să-i calce cămăşile şi pantalonii. Mănâncă 
mai mult răcituri. Se uită la cracii navetistelor de liceu şi 
plânge. Bulanul tânăr îi aduce aminte de tinereţe. Ar mânca 
fript un bulănaş de pițipoancă. Crucile de fier ale lui Cintezică 
şi Teacă sunt mărturia unui trecut neînsemnat, anemic şi idiot. 

Numele lor nici nu se mai disting bine. Le-a cam mâncat 
rugina. Poate că mâine va fi mai bine. Sper-ma-ta-dar-speri- 
degeaba! Mecanicul Paul nu mai are remuşcări. Îşi aduce 
aminte vag de toată treaba. O mai povesteşte la vreo băută. De 
atunci a mai lovit vreo douăzeci de oameni. Dă-i dreacu '! Nu 
ai ce căuta pe calea ferată! 

— Am nimerit-o, dom” Şef! Hai că e 1-0 pentru România! 
îl strigă un impiegat tânăr. V-am spus eu că le-o dăm, fir-ar 
casa lor a dreacu'!... 

Z.moaie îşi revine din visare. 

— Cine a dat, bă, gol?! Ăă? 


Basm cu securiști 


iața asta e ca un tren personal: vine şi pleacă în acelaşi 

hal. Fiecare om îşi alege drumul în viață. Unii aleg să 

fie instrumentele divinăţilor bune sau rele, alții aleg să 
fie simple scule pe bascule. 

Velicu a locuit în ţigănie de când se ştie. Costorar pur 
sânge: intrigant, băgăcios şi cu papagal. Faima de bătăuş şi-a 
făcut-o repede. Îi plăcea să dea la cârnă şi la bărbie. Dacă nu te 
dobora cu o bastârcă la chip, te căuta pe la boşogi. Ţin minte că 
l-am văzut pe Velicu la baie, la canal. Venise cu două 
bulănoase după el. Bune rău! Îmi muşcam buzele după ele. Nu 
erau ciori. Aveau pielea albă ca lapte. Nici ţiganilor nu le plac 
alea negre tuci. El era plin de tatuaje făcute prin pârnaie: sirene, 
nume de femei, pumnale, dragoni, cranii, litere chinezeşti. 

Se zvonea că e tare în injector şi că avea vreo zece biloase 
cu care jdrelea orice vagaboantă. O drugă de porumb în toată 
regula. 

— Ce sunt astea aşa?! Nu fac cu d-astea! 

— Taci, fă, şi lucrează acolo! 

În bătaie îl ajuta mult şi fizicul impresionant. Avea alonjă 
bună şi putea să-ţi dea carabe şi de la distanță. Era iute în 
lovituri. Cine se gândea să se apuce cu el fără să aibă un cuţit 
sau vreun arac era victimă sigură. Te punea-n cur din prima. 
Fuga sau ieşirea subtilă din peisaj erau alegeri foarte 
inteligente. Dacă erai orgolios riscai să fii stricat în bătaie. Se 
călise în bătăi prin discotecile de sat. Ce, bă, eşti şmecher?! 
JAP, la mutră! Îşi alegea acoliţii dintre cei pe care îi bătuse şi 
pe care îi găsise foarte rezistenți. Ho, bă, gata! I-ajunge! Hoo! 
Buzilă, ascultă-ncoa! Eşti tare pe pumn... Nu vreau să te 

sluțesc. Bagă-te cu mine pe combinaţie şi te fac zmeu' oraşului, 
să-nnebunesc! 

Velicu devenise tatăl firmelor de pază. Adică o formă 
legală de taxă de protecție. Cine refuza lua câte un cataroi în 
geam până se sătura de comerț. Îţi trimitea pietroiul dintr-un 
taxi sau punea pe câte un țigănuş agil să ţi-o dea, dacă 
magazinul era băgat printre blocuri, pe coricoteu. 

Mulţi puternici ai judeţului îi căutau serviciile bătăioase, dar 
Velicu fusese deja acontat. Devenise omul de acțiune al lui Sorin 
Zamfireţ, locțiitorul SECU Mehedinţi. De câte ori i se scula — şi, 
ce-i drept, i se scula cam des — Zamfireț deconspira câte un june 
de teren şi îl dădea în primire lui Velicu. Sistemul nu este pentru 
oricine. Eu te sfătuiesc să ieşi. Lasă pe alții. Eşti băiat deştept. 
Sunt destule firme care plătesc mai bine decât S.R.L-ul. Nu ai 
risc, nu ai nimic. Stai la bine. Ce credeai tu?!? Că aici l-aţi agăţat 
pe Dumnezeu de picior?! Avem statut de militari şi suntem la 
cheremul politicienilor. Ăsta era singurul sfat blând pe care îl 
primeau agenții luaţi în colimator. Foarte puţini cedau. Puţini de 
tot. E clar că mă vor trimite în misiune. E un test, nu are cum să 
fie altceva. Vor să mă încerce. Aşa e sistemul. Un test perpetuu. 

Urmarea e de film americănesc. Gealaţii intrau în casa 
ofițerului, îl băteau ca pe câine, răscoleau tot şi se pişau — la 
propriu — şi pe el şi pe nevastă-sa. Dar cefele late nu te scuturau 
din prima. Întâi ţi-o spuneau cu frumosul. 

— De ce vrei tu să te caci în sus, mă, Dobre? De ce, nu stai 
tu cuminte şi fix şi vii să faci pe interesantul cu noi? 

Agentul înțelege aluzia, dar evită răspunsul. 

— Eu zic să te bagi la coteţ şi să mănânci sticlă... Dă-te la 
fund! Ți-o spun ca la copilul meu... Ne-am înţeles?! 

Deja nu mai era de joacă. Însă Jamesică Bondică de 
Grădiştea şi Băneasa nu crede în ameninţări şi se afundă şi mai 
rău în rahatul pufos al anchetelor ţigăneşti. 

E cinci dimineaţa. Uşa se deschide fără mare greutate. 
Mirosul de țigan borât pătrunde în casa agentului. El şi ea dorm 

duşi. A fost un futai pe cinste aseară: şase poziţii şi trei 
terminări. O tragere tipică de împăcare. Nu mai eşti bărbatul pe 
care-l ştiam. Te-ai schimbat. Mă neglijezi. Eşti superficial. Te 
simt rece. Mă sperie gândul că mă înşeli. (Apoi) NU VREAU 
SĂ NE MAI CERTĂM NICIODATĂ. În cealaltă cameră e un 
băiețel. E Rareş — băieţelul lor născut prematur, ținut în uter cu 
tratament scump. Velicu îi priveşte ca pe nişte cadavre. 
Aprinde lumina lovind întrerupătorul cu podul palmei. 

— Scularea, bă! E ora Colgate! zice țiganul râzând. 

Securistul şi nevastă-sa sunt nelămuriți. Încă îşi şterg jumă- 
rile de la ochi. Locotenentul Dobre recunoaşte vreo două feţe. 

— Ce vreți?! întreabă el speriat. 

— Să-ţi zic?!... Să nu-ţi zic?!... Ai cam belit-o, fraiere! 
Ți-am zis să te potoleşti, şi tu, NIMICA... Ete na, că intrarăm şi 
peste tine în casă! 

Dobre şi nevastă-sa o încasează grav. Se lasă cu cheaguri, 
dinţi scoşi şi tunsoare Fanta cu ciobul. 

x 

Anii '90 erau ani agitați şi marcați de schimbări bruşte de 
atitudini şi decizii. Ce spuneai azi, mâine nu prea mai era 
valabil. În țigănet dăduse boala Germaniei şi Franței. Plec în 
Nemţia că acolo e dă bine. Cer azil şi aia e. Îmi dă ăia tot. 
Cerşetoria ridica palatele cărămidă cu cărămidă, însă prostituția 
era cea mai productivă. Țigăncile tinere corupeau liceene 
curviştine, fete de ţară de prin internate de liceu sau căministe 
tunse Bros, de la casa de copii. La început le rodau pe 
calapoadele golanilor şi moşilor perverşi din Drobeta, care 
frecventau restaurantele de pe malul Dunării. Hai, fă, că e 
bine! Mă trag şi eu cu tine. Ne frecăm amândouă, ce dreacu'! 
Are grijă văru-mio de noi! Îi cunoaşte ăla pă toți. 

Pentru munca sa de pedepsitor, interlopul Velicu căpătase 
liber la cămătărie şi făcut măgării în cazinou. Pentru el jude- 
cătorii şi procurorii erau un prepuţ tăiat. Nu e problemă. Îi fac 
tanti pe toţi. Dacă mă enervez, îi fac femei. Pentru o sumă nu 

foarte mare, oamenii lui ajungeau să te jecmănească. Dacă era 
vorba de ban gros, Velicu intra imediat pe fir. Ẹji dau, fratela! 
Știu că eşti serios! Nevoia te silea să-i faci acte de mână pentru 
casă sau maşină. Nenea! Vezi că e rău să fii om?! Io am fost 
om cu tine. M-ai chemat să-ți dau şi acum te-ntorci pe dos?! 
Du-te la bancă, dacă nu-ţi convine! D-aia e bancă! Îți dă 
banca... Nu discut d-astea! 


În ziua când trebuia să-i înapoiezi caşcavalu” nu-l găseai 
acasă. De fapt, nu-l găseai timp de câteva săptămâni. Niciun 
cunoscut nu te punea în legătură cu el. Puteai să şi dormi la 
poarta ţiganului că tot îl durea la bască. Ajungeai să te 
milogeşti de pirandele din curte. Nu ştiu io, domne! El ştie cu 
afacerile! E treabă dă bărbaţi! E plecat să ia două maşini de 
fier vechi de la Roman! Nuştu când vine! Mulţi se omorau când 
rămâneau fără case. Cine făcea prostia de a merge la Poliţie o 
belea rău de tot: degete şi urechi tăiate, umilinţe, drăcii, păr 
albit într-o singură noapte. Niciun avocat nu se băga. Şi chiar 
dacă se arunca vreun neştiutor, până la urmă tot pierdea 
procesul. Mafia țigănească e clădită pe FePeNe: FRICĂ, 
PROSTIE, NAIVITATE. 

Cazinourile erau cea mai bună formă de spălare a banilor. 
Totul mergea ca pe roate. Velicu nu prea juca, iar dacă se băga 

la joc, o făcea la şmen. Nu spărgea mai mult de câteva milioa- 
ne. În majoritatea timpului făcea pe şoimul sau îşi vedea liniştit 
de femei şi de pahar. Timpul petrecut aici nu era unul pierdut. 
Îi împrumuta pe împătimiţii jocurilor de noroc, cerându-le 
douăzeci la sută din eventualul câştig. Dacă nu câştigau, 
dobânda era de cincizeci la sută. 

Treburile se complicau. Bătăile erau floare la ureche pe 
lângă noile treburi care se cereau rezolvate DE SUS. Acum era 
solicitat la lucruri greucene. Veneau campaniile electorale şi 
banii trebuiau scoşi şi din căcat. Zamfireţ era omul demo- 
craților şi trebuia să cotizeze. Sorine! Te ştiu băiat serios! Ai 
rezultate... Sunteţi judeţ de graniță. Vrei nu vrei, banii trec pe 
aici şi ies şi intră pe uşa ta. 

Aşadar, Velicu trebuia să intermedieze nişte furăciuni de 
arme pentru sârbi. Sârbii sunt ai dreacu’. Tre 'ie lucrat cu cap 
cu ăştia... lese şi banu”, dar e şi risc de îngăureală. Ştia el ce 
ştia. În Serbia fusese înțepat pentru prima oară. Se întâmpla 
acum cinci ani. Un mălău îi barase pumnul, iar un pricăjit 
urecheat, pe nume Raşa, îi băgase o baionetă de Kalaş în 
piciorul drept. Oaaaa! Durere groaznică. Nu prea cunoscuse 
frica. Era un sentiment nou pentru el. De atunci, babardeala 
căpătase o nouă însemnătate. 

Autoritățile sârbe mirosiseră de mult treaba cu armele şi 
l-au pitulat un pic. În puşcărie i-a fost puţin greu. Îl băgaseră 
într-o celulă mare laolaltă cu scandalagii cu pedepse mici, care 
erau peste măsură de tupeişti şi făceau gât din orice. Nu era 
nevoie să înveţe sârbeasca. Mai ştia ceva, dar limbajul mardelii 
îi era suficient. E universal. Dacă cineva vrea să mi-o dea, îl 
cipcesc imediat. Prima şi singura bătaie din arest a avut-o cu 
Szoltan, un ungurian chelios din Garda Maghiară. 

— Nu-mi plac ciorile! îl avertizează cheliosul. Rasă de 
căcat pansat. Văd că eşti destul de închegat. Nu vreau s-o dau 
cu tine, dar nu-mi mai sta în cale că schimb foaia şi te crestez! 

— Zău, mă! îi răspunde Velicu în sictir. Stai să mă piş şi 
vorbim dup-aia! 

Conflictul e iminent. Ceilalți deținuți se dau deoparte. 
Szoltan scoate o ţepuşă de la ciorap şi o piteşte subtil între 
degetele mânii stângi. Îşi strânge pumnul drept. Îi dau de sare. 
E atât de încordat încât metacarpienele par să-i străpungă pielea 
mâinii. Vine lângă țigan. Nu-i dau perversă că mă taxează 
camera şi pe mine. Trebuie să-l tupănesc pe bune. Cum 
se-ntoarce, JAP la casa sufletului! 

— Gata, bă, pişolcea?! Ţi-ai pişat frica? 

Velicu se gândeşte. Nu prea a priceput toată sârbeasca, dar 
ştie că e rost de o bătută. Are şi el o lamă. Nu am timp să-l 
zgârii. E prea sigur pe el. Poate că sar şi căcănarii pentru el... 
Încerc să-l fac din clanţă. 

— De câte ori tre’ie să trag apa ca să dispari?! Mă dau tăiat, 
dacă te potoleşti... Nu caut scandal, dar îți spun că ne batem 
până la terminare dacă mai faci vreun pas. 

Bătaia începe. Nu e loc de picioare. Sunt băieţi vânjoşi, nu 
balerine. Totul se rezumă la trântă şi bastârci din fundul curții. 
Szoltan îi înfige țepuşa în umăr şi apoi îi dă la burtă ca să-i ia 
respiraţia. Velicu îi bagă capul în piept, îl împinge şi îi caută 
boaşele. L-am prins. Ouă răscoapte te fac, bă! E gata. Strânge 
cât poate. Îl simte moale pe chelios. Îşi palmează lama şi îi 
desface obrazul stâng din upercut. Îi simte măsele în timp ce-l 
taie de jos în sus. Sângele sare ca din ţâşnitoare. Intervin 
despărțitori şi gardienii. Se iau măsuri: izolare pentru Velicu, 
unşpe copci pe fățău pentru Szoltan. 

Velicu se întoarce din pârnaie. Nu e prea schimbat. A cam 
slăbit, dar are două bile în plus. Se dă chef mare în ţigănie: 
manelari cunoscuţi, friptane, curvet blând şi zbănţos, maşini 
ciordite. Nu stă mult la vorbă. Pune ochii pe o zdreanță mică cu 
râs sughițat şi o ia deoparte să-i dea un număr două, ca să-şi 
revină. Nimeni nu-l critică. Nici nu ar avea tupeu s-o facă. 


114 Liviu Andrei 


Lasă-l, mânca-ți-aş, că e venit şi el din puşcărie! O şi arde pe 
mititică, dar o şi bate că e figurantă rău. 

Toată țigănia caută să-l pupe-n cur: dedicaţii peste dedi- 
cații, oferte de combinaţii, cuțitaşi dispuşi să ia glanda oricui 
pentru el. 

x 

Securiştii sunt ca nişte grădinari leneşi care-şi lasă uneltele 
în ploaie, la ruginit. Doar cei mai abili au grijă de ele. Sunt foarte 
puţini şi se tot împuţinează. Unealta te ajută, dar te şi răneşte 
sau omoară, după caz. Uneltele securistice sunt formate din 
acționişti şi turnători. Turnătorii pot fi utili sau inutili. 

Velicu era acționist. Devenise cam periculos. Avea gura 
mare şi era prea pasional în îndeplinirea sarcinilor. Domnu’ 
colonel! Nu ne trebuie oameni de sentiment. Zona asta nu te 
lasă nici să respiri. Avem nevoie oameni de ordin — oameni 
care tac şi fac. Scapă de el că ăsta e genul care te mângâie cu 
o mână şi te loveşte cu cealaltă. E im-pre-vi-zi-bil. 

Când vine vorba recunoştinţă, Sorin Zamfireț avea o 
memorie de peştişor auriu. Niciun țigan nu e de neînlocuit. 
Fiscul frânsese profitul de la cazinouri, interpolul prindea 
săgețile externe ale clanurilor cu ajutorul informaţiilor venite 
din ţară, iar puţoii din ţigănie începuseră să dea din plisc la 
Velicu şi să-i conteste supremaţia. 

— Zală, nu te băga pe felie cu rumânca asta că e nepoata 
lu’ Velicu! 

— Și d-aia nu mai pot io de frica lui! Dacă cățaua nu 
ridică coada, nici dulăul nu o miroase la cur! 

Din Velicu nu s-au ales prea multe. L-au recunoscut după 
tatuaje. Maşina lui a fost încălecată de un tir într-o curbă pe 
lângă Olăneşti. Presa vuieşte. Oraşul scapă momentan de 
teroare, iar procurorii îi îngroaşă dosarul cu cât mai multe 
infracțiuni că oricum e mort. 

Dumnezeu nu are servicii de spionaj şi nu stă să înțeleagă 
ACŢIUNILE noastre PATRIOTICE. Nu peste multă vreme, 

Zamfireţ a crăpat de inimă, la băi. Se zvoneşte că avea o capră 
tânără de două decade ş-un pic. O culesese dintr-un centru 
comercial când se uita după un covor de lână şi o păcălise că o 
şcolarizează pentru sistem. Un lux carnal care se iartă. Ca să-i 
stingă fierbinţeala fetei, securistul băga în el Viagra, Venicon şi 
alte stimulente puternice. Sunt cam periculoase pastilele, dar 
după ce bagi albăstrela în tine e garantat că-ți stă par! Nu 
contează că simţi sau nu. E ca fagul pe coasta dealului. Când 
l-a găsit camerista, era deja dus şi judecat pe lumea cealaltă. 
Avea gura deschisă şi ochi dați peste cap, dar belengherul îi 
rămăsese sculat. Măcar a rămas TARE pe poziţii. 
ŞAMÎNCĂLECATPEOȘAȘIV AMSPUSPOVESTEAŞA! 

Postmodern şi frust, fără inhibiții şi 
mereu la coborând, la urcând pe funia 
de mătase vopsită cu sânge, a 
cuvântului nud, ca în proza lui 
Moravia, manevrând, uneori sadic, 
voluptatea dialogului plin, suculent, 
cu argouri la zi, Liviu Andrei ştie să 
creeze, din absurd şi real, o lume 
hedonistă. Este însă un joc literar pe 
cât de riscant, pe atât de provocator. 
Riscant, pentru că un cititor cuminte, 
învăţat la şcoala pudibonderiilor de 
pension, s-ar putea să se sperie frumos 
de curajul, peste limite, al unui prozator insolit şi insolent. Provocator, 
pentru că, într-adevăr, fiziologia sexului, explozia scatologică, surpriza 
ludică, bulversarea manierismului şi a manierelor, ştiinţa fixării narative pe 
scene care se rețin, amorul pur, senzual, nefardat, grosolan, bulevardier şi 
pe de-a-ntregul trupesc, aruncarea la coş a resentimentului, reticenţei şi 
apatenţa mizericordiei de cocoterie caragielească, toate acestea şi multe alte 
inovaţii picante îți fură lectura. Prozatorul are plăcerea, ca şi când ar 
mesteca un zâmbet în colțul gurii pe o bucăţică de chewing-gum, îmbibată 
de salive romantice (paradisul devine paraidis, de la parai, „bani” în 
limbajul găşcarilor de cartier sau de oraşe postdecembriste; colosul din 
Rhodos, nimic altceva decât „coios”, adică viril, etc.), să strecoare balcanic, 
nastratinesc, câte un enunţ apodictic, bun de pus în buzunarul memoriei şi 
de folosit la vreo ocazie de boemă. De pildă: „Când ai patru pisici în casă se 
cheamă că locuieşti într-un felinar.” 

Proza lui Liviu Andrei mă trimite cu gândul la Ulysse al lui Joyce. 
Cee cenu e puţin pentru un prozator tânăr, în care chiar cred. 

